ইটালিৰ ভিছুভিয়াছ আৰু পম্পেই - শিল্পী ভূঞা গোস্বামী - সাহিত্য ডট অৰ্গ\nজীৱন্ত লাভাৰ ওপৰত ঠাণ্ডা লাভাৰ টুকুৰা-শিল-মাটি আদি পৰাৰ ফলত জ্বালামুখীৰ জুই ছটিয়াই থকা মুখখন বন্ধ হৈ গ’ল। এটা লেয়াৰ পৰা মানে আগ্নেয়গিৰিৰ গহ্বৰটোৰ ওপৰত এখন ডাঠ চিলিঙৰ সৃষ্টি হোৱাৰ দৰে হ’ল। ফলত কি হ’ল? জাগ্ৰত জ্বালামুখীটো বোলে এটা প্ৰকাণ্ড তথা জীৱন্ত প্ৰেছাৰ কুকাৰলৈ পৰিণত হ’ল। এতিয়া সি আগতকৈ বহুত বেছি ভয়াবহ। এতিয়া তাৰ উদ্গিৰণ হয়তো আগতকৈ বহুত বেছি শক্তিশালী হ’ব।\nMount Vesuvius is getting ready. It can erupt at anytime.\nভিছুভিয়াছ দেখুৱাবলৈ লৈ যোৱা এত্তৰে নামৰ গাইডজনে কৈছিল। মানুহখিনিয়েই কিবাকিবি ক’বলৈ আৰম্ভ কৰোঁতেই তেওঁ আকৌ অভয় দি ক’লে—- no no …..don’t worry, today is not the day!\nঅকোৱা পকোৱা বাটেৰে বাছখনে আমাক লৈ গৈ থাকোতে অকলশৰে অলৰ অচৰ হৈ বহি থকা ভিছুভিয়াছ বিভিন্ন কোণৰ পৰা চকুত পৰিছিল। উত্তেজনা বহুত বাঢ়ি গৈছিল। এটা জাগ্ৰত জ্বালামুখীৰ কাষ চাপি গৈ আছিলোঁ।\nবাছ খন এটা নিৰ্দিষ্ট স্থানলৈকে হে যায়। তাৰ পাছত ভিছুভিয়াছৰ মুধচলৈকে যাবলৈ খোজ কাঢ়িব লাগে। প্ৰায় আধা ঘন্টামান খোজ কঢ়াৰ পাছতে ভিছুভিয়াছৰ মুধচ পাবগৈ পাৰি। বাটতো থিয় হোৱাৰ বাবে যথেষ্ট ভাগৰ লাগে। মাজে মাজে অলপপৰ ৰৈ ৰৈ ভিছুভিয়াছৰ আগৰ উদ্গিৰণে সিঁচৰতি কৰি থোৱা লাভাবোৰৰ মাজেৰে গৈ আছিলোঁ। মাজে মাজে কিবাকিবি সৰু সুৰা খাবলৈ ফুদ জইন্টৰ ব্যৱস্থা আছে। পানীৰ বৰ নাটনি তাত। ইমান ওপৰলৈ বোলে পানীৰ চাপ্লাই নাই। ভিছুভিয়াছৰ পৰা তললৈ চাই দেখিছিলোঁ নীলা সাগৰ,দূৰৈত পম্পেই, নেপল্স আৰু নেপ’লিতান উপকূল, চ’ৰেন্ট’, কেপ্ৰি দ্বীপ আৰু সেই হালধীয়া ৰঙৰ ফুলবোৰ। ফুলবোৰৰ হালধীয়া ৰঙে মোক বাৰুকৈয়ে আকৰ্ষিত কৰিছিল। লুকা নামৰ গাইডজনক সুধিলত তেওঁ কৈছিল, সেয়া “জিনেস্ট্ৰা” ফুল। সকলো শেষ হোৱাৰ পাছতো সৃষ্টিৰ চেতনা দিব পৰা ক্ষমতা থকা ফুল বোলে। সেয়েহে হয়তো কঠিন শিলৰূপী লাভাকো হালধীয়া ৰঙেৰে সজাই তুলিব পাৰিছিল।\nসকলোৰে জ্ঞাত, ৭৯ খ্ৰীষ্টাব্দত (মানে আজিৰ পৰা প্ৰায় ১৯৪০ বছৰৰ আগৰ কথা) এই ভিছুভিয়াছৰেই আটাইতকৈ ভয়ংকৰ ৰূপটোৰ বলি হৈছিল ঐতিহাসিক পম্পেই আৰু হাৰকিউলেনিয়াম নামৰ চহৰ দুখন। উত্তপ্ত লাভা, আগ্নেয় চাই আৰু পিউমিক পাথৰেৰে পোত খাই গৈছিল সকলোবোৰ। অতি কৰুণ আৰু অতি কষ্টকৰ মৃত্যুৰ সন্মুখিন হৈছিল তাত থকা প্ৰত্যেকটো প্ৰাণী। এতিয়ালৈকে ৫০ বাৰতকৈয়ো বেছিবাৰ উদ্গিৰণ হৈছে এই আগ্নেয়গিৰি আৰু এতিয়া আকৌ মনে মনে তাৰেই প্ৰস্তুতিত ব্যস্ত। দেশ বিদেশৰ বৈজ্ঞানিকৰ গৱেষণা অনুসৰি এইবাৰৰ বিস্ফোৰণ বোলে আগতকৈ বহুত বেছি শক্তিশালী আৰু ভয়ংকৰ হ’ব। ইটালীৰ চৰকাৰে ইতিমধ্যে ভিছুভিয়াছৰ আশে-পাশে থকা অঞ্চলসমূহৰ পৰা মানুহ স্থানান্তৰ কৰাৰ আঁচনি হাতত লৈছেই। কিন্তু তাৰ মানুহখিনিয়ে বোলে কয়——\n” ভিছুভিয়াছৰ লগতে আমিও শেষ হৈ যাম, তথাপিও ভিছুভিয়াছ এৰি নাযাওঁ।”\nএয়া হেনো ভিছুভিয়াছৰ প্ৰতি থকা সেই অঞ্চলটোৰ বাসিন্দা সকলৰ মৰম,সন্মান আৰু লগতে এই সক্রিয় আগ্নেয়গিৰিটোৰ ওপৰত থকা তেওঁলোকৰ অগাধ বিশ্বাস! আচৰিত নালাগে নে?\nএকা বেঁকা ৰাস্তাৰে ভিছুভিয়াছৰ মুধচলৈ গৈ\nআগ্নেয়গিৰিৰ মুখখন ( crater) চোৱাৰ অনুভৱ ব্যক্ত কৰাতো সহজ নহয়। ভয় লগা নাছিল, অভিভূত হে হৈছিলো। ইমান শান্ত, ইমান গহীন অথচ এই মৌনতাৰ আঁৰত চলি আছে এক ভয়ংকৰ বিস্ফোৰণৰ প্ৰস্তুতি।\nভিছুভিয়াছ আকৌ সাজু হৈছে।\nভিছুভিয়াছ চোৱাৰ পাছত বাছখনে এইবাৰ আমাক পম্পেইৰ ধ্বংসাৱশেষ খিনিলৈ লৈ গ’ল। উত্তেজনা বহুত বেছি বাঢ়ি গৈছিল।\nসৰুৰে পৰাই পম্পেই আৰু ভিছুভিয়াছৰ প্ৰতি আকৰ্ষণ আছিল যদিও ৰবাৰ্ট হেৰিচৰ “পম্পেই” পঢ়াৰ পাছত আসক্তি বহুত বেছি বাঢ়ি গৈছিল। বৰ সুন্দৰকৈ তেওঁৰ কাহিনীত সেই তেতিয়াৰ সময়বোৰ তুলি ধৰিছে। পম্পেইৰ মাজে মাজে, ভিছুভিয়াছৰ ওচৰে পাজৰে ঘূৰি ফুৰোতে কিতাপখন যেন মোৰ চকুৰ আগত জীৱন্ত হৈ উঠিছিল। যেন মই “এটিলাছ আৰু অৰেলিয়াক” হে দেখা পাইছিলো চাৰিওফালে। কিতাপখনৰ নায়ক এটিলাছে যেন নায়িকা অৰেলিয়াক হাতত ধৰি বিস্ফোৰণৰ পৰা বাচিবলৈ দৌৰি ফুৰিছে!!\nপম্পেইৰ মাটিত খোজ দি জহি খহি যোৱা সাম্ৰাজ্য এখনৰ মাজত ঘূৰি ফুৰা যেন লাগিছিল। পম্পেইৰ পৰা দূৰৈত জিলিকি থকা সু উচ্চ ভিছুভিয়াছটো দেখিলে ইমান দূৰৈৰ পৰা গৰম লাভা পম্পেইত যে আহি পৰিব পাৰিব বিশ্বাসেই নহয়। কল্পনা কৰি চাইছিলো ৭৯ খ্ৰীষ্টাব্দৰ ২৪ আগস্টৰ দিনা হোৱা বিস্ফোৰণৰ দৃশ্য, ঠিক “পম্পেই” কিতাপখনত বৰ্ণনা কৰাৰ দৰেই! বৃহৎকায় কাঠফুলা (mushroom) এটাৰ আকাৰত 33 কিলোমিটাৰ উচ্চতালৈকে ভিছুভিয়াছে নিজৰ ভিতৰৰ পৰা আকাশলৈ উলিয়াই দিছিল উত্তপ্ত লাভা,জুই আৰু পাথৰ আৰু বৰষুণৰ দৰে সেইখিনি আহি পৰিছিলহি পম্পেইৰ লগতে ওচৰৰ আন ঠাইবোৰত। পম্পেইত সযতনে থৈ দিয়া মৃতদেহ কিছুমানৰ সাঁচবোৰ (প্লাষ্টাৰ কাস্ট) দেখি তেওঁলোক কি যন্ত্ৰণাৰ সন্মুখিন হৈছিল, ভালকৈ অনুমান কৰিব পাৰিছিলো। পূৰাতত্ববিদ আৰু বৈজ্ঞানিক সকলৰ প্ৰচেষ্টাত অন্তিম সময়ত যি যেনেকৈ আছিল সেই অৱস্থাতে জুলীয়া প্লাষ্টাৰ অৱ পেৰিছৰ সহায়ত মৃতদেহবোৰৰ সাঁচবোৰ সংৰক্ষণ কৰি ৰখা হৈছে। কেচুৱা এটাৰ প্লাষ্টাৰ কাস্টৰ সাঁচটো দেখি চকুপানী ধৰি ৰাখিব পৰা নাছিলোঁ। ভাবিছিলোঁ এতিয়া যিদৰে প্ৰশাসনৰ হাজাৰ সজাগতাৰ পাছতো আশে পাশে থকা মানুহবোৰ সেই ঠাই এৰি যাব নোখোজে, তেতিয়াও হয়তো ভিছুভিয়াছৰ উদ্গিৰণ দেখিও ইমান দূৰলৈকে লাভা ছটিয়াব পাৰিব বুলি পম্পেইৰ বাসিন্দা সকলে বিশ্বাস কৰিব পৰা নাছিলে। সেয়েহে বহুত মানুহ পম্পেই এৰি গুছি নগৈছিল আৰু শেষত অতি কষ্টকৰ মৃত্যুৰ সন্মুখিন হ’ব লগীয়া হৈছিল। ৰোমান বুৰঞ্জীবিদ Tacitus লৈ ‘Pliny the younger’ এ লিখা চিঠিত প্লিনিৰ চাক্ষুস বৰ্ণনাখিনিৰ পৰা সেই দিনকেইটাৰ ভয়াবহতাৰ কথা বুৰঞ্জীবিদ সকলে ভালকৈ গমিব পাৰিছিল।\nপম্পেইৰ ধ্বংসাৱশেষবোৰৰ মাজত ঘূৰি ফুৰিলে অনুমান কৰিব পাৰি সেই তেতিয়াই মানে আজিৰ পৰা প্ৰায় দুহেজাৰ বছৰৰ আগতেই ৰোমান সকল কিমান আগবঢ়া আছিল! তেওঁলোকৰ লাইফ ষ্টাইল, আদব-কায়দা ইমান উন্নত আছিল যে পৃথিৱীৰ বহু ঠাই এতিয়াও সেই পৰ্যায় পাবগৈ পৰা নাই।\nৰবাৰ্ট হেৰিছে পম্পেই কিতাপ খনত একুৱাডাক্ট বিলাকৰ সুন্দৰ বৰ্ণনা দিছিল। একুৱাডাক্ট বিলাক হৈছে পানীৰ সৰবৰাহৰ কাৰণে ব্যৱহাৰ কৰা অতি প্ৰাচীন আৰু অতি উন্নত ৰোমান পদ্ধতি। এতিয়াও কিছু কিছু ঠাইত চলিত অৱস্থাত থকা একুৱাডাক্ট আছে। তাৰ পৰা ওলোৱা পানী খাইছিলো আমিও। তেতিয়াই পম্পেইত অত্যাধুনিক পদ্ধতিযুক্ত ৰাজহুৱা স্নানাগাৰ আছিল। বেকাৰি আছিল, কিছুমান বেকাৰিৰ পৰা লাভাত পোত যোৱা ব্ৰেড পৰ্য্যন্ত খননকাৰ্যত উদ্ধাৰ হৈছিল। মাজতে গাইডজনে আমাৰ গ্ৰুপৰে এজনক পম্পেইৰ মাজত থকা এম্ফিথিয়েটাৰ এটাৰ স্টেজত গৈ কিবা ক’বলৈ দিলে। আচৰিত হৈছিলোঁ মাইক ইত্যাদি একো নোহোৱাকৈয়ে চাৰিওফালে বহিবলৈ ব্যৱস্থা কৰি থোৱা গেলেৰিৰ প্ৰতিটো কোণলৈ সেই মাত গৈছিল। সৰু সৰু আন্ধাৰ দাস( slave) বান্ধি থোৱা কোঠাবোৰ দেখি কিবাকিবি লাগিছিল। অতি উন্নত মানদণ্ডৰ ৰাস্তা-ঘৰ, নলা নৰ্দমাৰ ব্যৱস্থা (drainage system) কৰা হৈছিল। তেতিয়াৰ দিনতেই “take away” ৰ সুবিধা থকা ৰেষ্টুৰেণ্ট আৰু অত্যাধুনিক দোকান পোহাৰৰ ব্যৱস্থা আছিল। পম্পেইৰ অভিজাত ঘৰ এটাৰ ভিতৰখন দেখুৱাবলৈও আমাক লৈ গৈছিল। পাৰ্টি বিলাকত ৰোমান সকলে বোলে খুব খাইছিল আৰু সুৰা পান কৰিছিল। গতিকে ঘৰ বিলাকত বমি কৰা ঠাই এটুকুৰাৰো ব্যৱস্থা আছিল, মানে খা-বমি কৰ-আকৌ খা। কুকুৰ থকা ঘৰৰ সন্মুখত মজিয়াত কুকুৰৰ চিহ্ন আঁকি থোৱা দেখিছিলোঁ। মানে এতিয়া যেনেকৈ গেটত ‘কুকুৰৰ পৰা সাৱধান’ বুলি লিখা থাকে, তেতিয়া তেওঁলোকে কুকুৰৰ চিহ্ন মজিয়াত অংকন কৰি একেই বাৰ্তা প্ৰেৰণ কৰিছিল। তেতিয়াৰ দিনতেই শ্লাইডিং দুৱাৰ লগাইছিল। অতিকৈ গুৰুত্বপূৰ্ণ দুহেজাৰ বছৰ পূৰ্বেই পাইপেৰে ঘৰ বিলাকলৈ পানী নিয়াৰ ব্যৱস্থাও আছিল।\nহাজাৰ হাজাৰ বছৰৰ আগতেই নিৰ্মিত এখন সুন্দৰ “পৰিকল্পিত ৰোমান নগৰ”। ৰবাৰ্ট হেৰিছৰ কিতাপত পঢ়া বৰ্ণনাবোৰ চকুৰে দেখি অতীত আৰু বৰ্তমানৰ মাজত হেৰাই গৈছিলোঁ।\nভিছুভিয়াছৰ মুধচলৈকে যোৱা আৰু ঐতিহাসিক পম্পেইত খোজ কঢ়াৰ স্মৃতিয়ে মোক এতিয়াও মতলীয়া কৰে। বৈজ্ঞানিক সকলৰ মতে ভিছুভিয়াছ এতিয়া আগতকৈও শক্তিশালী বিস্ফোৰণৰ বাবে সাজু হৈছে। তেতিয়া হয়তো আমি চাই অহা নিচিনা হৈ নাথাকিব ঠাইবোৰ।\nউপলব্ধি কৰোঁ, তেতিয়াৰ উন্নত পম্পেই আৰু এতিয়াৰ ভিছুভিয়াছৰ চৌপাশৰ উন্নত ঠাইবোৰ—- কিন্তু প্ৰকৃতিৰ আগত মানুহৰ উন্নতি যেন অৰ্থহীন। শান্ত শিষ্ট ভিছুভিয়াছে দেখোন তাকেই সোঁৱৰাই থাকে।\n← দাপোণ- অত্ৰেয়ী গোস্বামী\nসংকৃত — নীলোৎপল গগৈ →


আৰক্ষীৰ গুলী আৰু জনসাধাৰণৰ জীৱন – Tultul Kutum\nআৰক্ষীৰ গুলী আৰু জনসাধাৰণৰ জীৱন\nDecember 7, 2018 Tultul KutumLeaveaComment on আৰক্ষীৰ গুলী আৰু জনসাধাৰণৰ জীৱন\nছয় সাত জনীয়া পুলিচৰ দল এটাই দুখন হাতে দা লৈ থকা মানুহ এজন গ্ৰেপ্তাৰ কৰিবলৈ গ’ল । পুলিচৰ হাতত বন্দুক আৰু মানুহজনৰ হাতত দা । পুলিচে দা দুখন পেলাই হাত ডাঙিবলৈ ক’লে কিন্তু মানুহজনে নামানিলে আৰু পুলিচক কাটিবলৈ খেদি অহাত পুলিচে ভৰিলৈ লক্ষ্য কৰি গুলীয়াই দিলে । কিন্তু পুলিচৰ গুলী লক্ষ্য ভ্ৰষ্ট হৈ মানুহজনৰ ভৰিত গুলী নালাগি বুকুত লাগিল আৰু মানুহ এজনৰ জীৱন নিমিষতে শেষ হ’ল ।\nইমানখিনিলৈকে সব ঠিকেই আছিল তথাপি মোৰ মনৰ এটা ভাব ব্যক্ত কৰিব বিচাৰিছোঁ – মানুহজনক গ্ৰেপ্তাৰ কৰিবলৈ অহা পুলিচবোৰে আচামী ধৰিবলৈ আহোঁতে হাতত অকল ৰাইফল লৈ নাহি প্ৰত্যেকে হাতত এডাল এডাল লাঠি অনাহেঁতেন এনে অঘটন নিশ্চয় নঘটিলহেঁতেন ছাগে । কাৰণ এজন দা লোৱা মানুহক ছয় সাতজন লাঠিধাৰী পুলিচে অনায়াসে কৰায়ত্ব কৰিব পাৰে বুলি মই ভাবোঁ । তাক নিৰস্ত্ৰ কৰাবলৈ কেইকোবমান ভালকে দিব লগা হলহেঁতেন যদিও মানুহজন একেবাৰে সিপুৰী নাপালেহেঁতেন । নহ’লে হাতত ৰাবাৰ গুলী থাকিলে সেইটোৰে গুলীয়ালেও মানুহ এজন ইমান সোনকালে নমৰে । গতিকে আমি ভাবো উগ্ৰবাদী অভিযানবোৰৰ বাদে সাধাৰণ অপৰাধীক গ্ৰেপ্তাৰ কৰিবলৈ যাওঁতে পুলিচ কৰ্মীসকলে হাতত লাঠি লৈ যাব লাগে ।\nএইখিনিতে এটা কথা কওঁ- এবাৰ এজন পুলিচ বিষয়াই কৰ্তব্য কৰিবলৈ যাওঁতে হাতত বেত এডাল লৈ কৰ্তব্যলৈ ওলোৱাত ওপৰ মহলাৰ বিষয়া এজনে ক’লে “হেৰা বেতডাল লৈ আপুনি ক’লৈ গৈছে? কাক পিটিব আপুনি? কিন্তু হাতত বেত এডাল থাকিলে আৰক্ষী আৰু জনসাধাৰণ দুই পক্ষৰ কাৰণেই ভাল । কিয়নো আৰক্ষী এজন কেতিয়া গৰম পৰিস্থিতিৰ সন্মুখীন হ’ব লগা হৈ তাৰ কোনো নিশ্চয়তা নাথাকে । হাতত লাঠি লৈ ফুৰিলে তেনে পৰিস্থিতিত উপায়হীন হৈ প্ৰাণঘাতী মাৰণাস্ত্ৰ ব্যৱহাৰ কৰাৰ পৰিৱৰ্তে লাঠি ব্যৱহাৰ কৰিলে সকলোৰে ভাল হয় । আইন শৃংখলাও ৰক্ষা পৰিব জনসাধাৰণৰ কোনোবা এজনৰ প্ৰাণো বাচিব ।\nঅপৰাধী এজনক ভালদৰে গ্ৰেপ্তাৰ কৰাটোও এজন পুলিচৰ দায়িত্ব আৰু কৰ্তব্য ।\nvia Blogger https://ift.tt/2B1L7pD


Assam Assembly Election 2021: 'হাজোৰ আকাশত উৰিব উৰাজাহাজ, মৰহিব পদুম ফুল'- শক্তি প্ৰদৰ্শন কৰি মনোনয়ন দাখিল কৰিলে AJPৰ দুলু আহমেদে assam-assembly-election-2021-ajp-candidate-dulu-ahmed-submitted-nomination-paper-for-hajo-constituency-tvbalen– News18 Assam\nAssam Assembly Election 2021: 'হাজোৰ আকাশত উৰিব উৰাজাহাজ, মৰহিব পদুম ফুল'- শক্তি প্ৰদৰ্শন কৰি মনোনয়ন দাখিল কৰিলে AJPৰ দুলু আহমেদে\nকোন হ’ব ৰাজ্যিক বিজেপিৰ সভাপতি! কি ক’লে সাংসদ কামাখ্যা প্ৰসাদ তাছাই\nCorona: ৰাষ্ট্ৰীয় পৰ্যায়ৰ নৃত‍্য শিল্পীয়ে বিক্ৰী কৰিছে শাক-পাচলি।কোৰোণা সৃষ্ট পৰিস্থিতিত ৰঙিয়াৰ শিল্পীৰ জীৱন সংগ্ৰাম।\nচিৰাঙত তিনি ড্ৰাগছ ব্যৱসায়ীক গ্ৰেপ্তাৰ, ৫ কিলোগ্ৰামৰো অধিক আফিং জব্দ\nএইবাৰ বঙাইগাঁৱত সুৰাৰ হোম ডেলিভাৰী ! ঘৰে ঘৰে সুৰা যোগান ধৰিবলৈ গৈ জালত হোটেল ব্যৱসায়ী।\nUpdated:March 18, 2021, 6:00 PM IST\nমনোনয়ন দাখিল কৰি দুলু আহমেদে কয় যে,'হাজোত ৩০ৰ পৰা ৪০ হাজাৰ ভোটৰ ব্যৱধানত এইবাৰ AJP ৰ বিজয় নিশ্চিত'\nLast Updated: March 18, 2021, 6:00 PM IST\nঅসম জাতীয় পৰিষদৰ মনোনীত প্ৰাৰ্থী দুলু আহমেদে বৃহস্পতিবাৰে দাখিল কৰে মনোনয়ন পত্ৰ। কামৰূপ জিলা উপায়ুক্ত কাৰ্যালয়ত হাজাৰ হাজাৰ সমৰ্থকক লগত লৈ মনোনয়ন দাখিল কৰে অসম জাতীয় পৰিষদৰ উপ-সভাপতিগৰাকীয়ে ৷ হাজোৰ পৰা উলিওৱা বিশাল ৰেলীত অংশত লয় অসম জাতীয় পৰিষদৰ সভাপতি লুৰিণজ্যোতি গগৈয়েও ৷\nমনোনয়ন দাখিল কৰি দুলু আহমেদে কয় যে,'হাজোত ৩০ৰ পৰা ৪০ হাজাৰ ভোটৰ ব্যৱধানত এইবাৰ AJP ৰ বিজয় নিশ্চিত ৷ সমষ্টিটোত ফেক্টৰ নহয় কংগ্ৰেছ প্ৰাৰ্থী ৷ বিপৰীতে বিজেপি প্ৰাৰ্থী সুমন হৰিপ্ৰিয়াইয়ো সমষ্টিলৈ আহি লাভ নাই। আনকি এইবাৰ নিৰ্বাচনী ফলাফল মোবাইল ফোন যোগে ল'ব লাগিব সুমন হৰিপ্ৰিয়াই ৷ কাৰণ সমষ্টিটোৰ ৰাইজে এইবাৰ পৰিবৰ্তন বিচাৰিছে ৷ সেয়েহে জাতীয় পৰিষদৰ প্ৰাৰ্থীৰ জয় নিশ্চিত।'\nইফালে লুৰিণজ্যোতি গগৈয়েও হাজো সমষ্টিবাসী ৰাইজক, দুলু আহমেদক জয়যুক্ত কৰিবলৈ আহ্বান জনায়। উল্লেখ্য যে, হাজো সমষ্টিত এইবাৰ আকৰ্ষণীয় হৈ পৰিছে নিৰ্বাচনী যুঁজ। সমষ্টিটোত এইবাৰ ত্ৰিকোণীয়া প্ৰতিদ্বন্দিতা হ'ব বুলি আশা কৰিছে সমষ্টিবাসীয়ে।\nFirst published: March 18, 2021, 5:57 PM IST\nLurin Jyoti Gogoi\nDenmark vs Finland খেলৰ মাজতে হঠাত্ ফিল্ডত ঢলি পৰিল Christian Eriksen\nৰাষ্ট্ৰীয় পৰ্যায়ৰ নৃত‍্য শিল্পীয়ে বিক্ৰী কৰিছে শাক-পাচলি।\nএইবাৰ বঙাইগাঁৱত সুৰাৰ হোম ডেলিভাৰী!\nকোভিড সংক্ৰমণৰ পৰা মুক্ত এখন গাঁও পঞ্চায়ত


Luk9| AsmULB | STEP | পাছত যীচুৱে তেওঁৰ বাৰ জন পাঁচনিক একেলগে মাতি সকলো ভূতৰ ওপৰত আৰু ৰোগ সুস্থ কৰিবলৈকো শক্তি আৰু ক্ষমতা দিলে৷\nবাৰ জন পাঁচনিক আদেশ দি পঠিওৱা\n▼9:1 মথি ১০ ; মার্ক ৬:৭-১৩\nযীচুৱে তেওঁৰ বাৰ জন পাঁচনিক একেলগে মাতি সকলো ভূতৰ ওপৰত আৰু ৰোগ সুস্থ কৰিবলৈকো শক্তি আৰু ক্ষমতা দিলে৷ 2ঈশ্বৰৰ ৰাজ্যৰ কথা ঘোষণা কৰিবলৈ আৰু অসুস্থ লোক সকলক সুস্থ কৰিবলৈ তেওঁলোকক পঠিয়ালে৷\n3তেওঁ তেওঁলোকক ক’লে, “যাত্ৰাৰ কাৰণে কোনো বস্তু নলবা-- লাখুটি বা মোনা, বা পিঠা বা ধন-- বা দুটাকৈ চোলাও নলবা; 4আৰু তোমালোকে যি ঘৰত সোমোৱা, তাতে থাকিবা আৰু তাৰ পৰাই ওলাই যাবা।\n5আৰু যিবোৰ মানুহে তোমালোকক গ্ৰহণ নকৰে, তেওঁলোকৰ নগৰৰ পৰা ওলাই যাওঁতে, সেই লোকবোৰৰ বিপক্ষে প্ৰমাণ স্ৱৰূপে তোমালোকে ভৰিৰ ধূলি জোকাৰি পেলাবা।” 6পাছত তেওঁলোকে ওলাই গৈ গাৱেঁ গাৱেঁ শুভবাৰ্ত্তা প্ৰচাৰ কৰিলে আৰু সকলো ঠাইতে ৰোগী সকলক সুস্থ কৰি গ’ল।\n7সেই সময়ত ▼\n▼9:7 মথি ১৪:১-১২ ; মার্ক ৬:১৪-২৯\nহেৰোদ ৰজাই এই ঘটনাবোৰৰ বাৰ্ত্তা পাই নিজ মনত অশান্তি পালে; কিয়নো কিছুলোকে কৈছিল যে যোহন মৃত সকলৰ মাজৰ পৰা জীৱিত হ’ল, 8আৰু আন কিছুমান লোকে কব ধৰিলে যে, “এলিয়া পুণৰ আবির্ভুত হৈছে” আৰু কিছুমানে কলে যে পূর্বকালৰ ভাববাদী সকলৰ মাজৰ কোনো এজন পুনৰাই জীয়াই উঠিছে৷” 9হেৰোদে কলে “মই যোহনৰ মুণ্ডচ্ছেদ কৰিলোঁ; কিন্তু এওঁ নো কোন যাৰ বিষয়ে এনে কথা শুনো?” তাতে তেওঁ যীচুক চাবলৈ এটা উপায় বিচাৰিলে।\nযীচুৱে লোক সকলক খুউৱা\n10পাছত যি সকলক পঠোৱা হৈছিল তেওঁলোকে ঘূৰি আহি যি যি কৰ্ম কৰিছিল সেই সকলোবোৰ কথা যীচুৰ আগত বৰ্ণনা কৰিলে। তেতিয়া তেওঁ তেওঁলোকক লগত লৈ, বৈৎ-চৈদা নামেৰে এখন নগৰৰ ফালে, কোনোৱে নজনাকৈ আতৰি গ’ল। 11কিন্তু লোক সকলে সেই কথা জানি, তেওঁৰ পাছে পাছে গ’ল৷ তেতিয়া যীচুৱেও তেওঁলোকক আনন্দেৰে গ্ৰহণ কৰি, ঈশ্বৰৰ ৰাজ্যৰ বিষয়ে প্ৰচাৰ কৰিলে আৰু যি সকল লোকৰ সুস্থ হবলৈ প্ৰয়োজন আছিল, তেওঁলোকক সুস্থ কৰিলে।\n12দিনৰ প্ৰায় শেষ ভাগত ▼\n▼9:12 মথি ১৪:১৫-২১ ; মার্ক ৬:৩০-৪০ ; যো ৬:৫-১৪\nবাৰ জন পাঁচনি তেওঁৰ ওচৰলৈ আহি কলে, “আমি যি ঠাইত আহি আছো সেয়া অতি নির্জন ঠাই৷ সেয়েহে লোক সকলক বিদায় দিয়ক, তেতিয়া তেওঁলোকে ওচৰৰ গাওঁত গৈ নিজৰ বাবে থকা ঠাই আৰু খোৱা বস্তু যোগাৰ কৰি লব পাৰিব৷” 13কিন্তু যীচুৱে তেওঁলোকক কলে, “তোমালোকেই তেওঁলোকক খাবলৈ দিয়া।” তেতিয়া তেওঁলোকে কলে- “আমি গৈ খোৱা বস্তু কিনি নানিলে, আমাৰ ওচৰত পাঁচটা পিঠা আৰু দুটা মাছতকৈ অধিক একোৱে নাই৷” 14কিয়নো তেওঁলোক প্ৰায় পাঁচ হাজাৰ মানুহ আছিল। তেতিয়া তেওঁ শিষ্য সকলক ক’লে, “তেওঁলোকক গোট গোট কৰি পঞ্চাশ জন পঞ্চাশ জনকৈ বহিবলৈ দিয়া।”\n15তেতিয়া তেওঁলোকে আতাইকে তেনেদৰেই বহিবলৈ দিলে। 16যীচুৱে সেই পাঁচটা পিঠা আৰু দুটা মাছ হাতত লৈ, স্বৰ্গলৈ চাই সেইবোৰক আশীৰ্ব্বাদ কৰিলে আৰু লোক সকলৰ আগত বিলাই দিবলৈ, তেওঁ ভাঙি ভাঙি শিষ্য সকলক দিলে। 17তাতে তেওঁলোক সকলোৱে খাই তৃপ্ত হ’ল। ▼\n▼9:17 গীত ১০৭:৯\nপাছত সকলোৰে খোৱা শেষ হোৱাত বস্তুবোৰৰ ৰৈ যোৱা টুকুৰা বাৰটা পাচিত ভৰোৱা হ’ল।\nযীচুৱে নিজৰ মৃত্যু আৰু পুনৰুত্থানৰ বিষয়ে জনোৱা\n▼9:18 মথি ১৬:১৩-২৮ ; মার্ক ৮:২৭-৩৮\nযীচুৱে নিৰ্জন ঠাইত প্ৰাৰ্থনা কৰা সময়ত শিষ্য সকলো তেওঁৰ লগত আছিল, সেই সময়ত তেওঁ শিষ্য সকলক সুধিলে- “লোক সকলে মোক কোন বুলি কয়?” 19তেতিয়া তেওঁলোকে উত্তৰ দি কলে, “যোহন বাপ্তাইজক, কিন্তু আন কিছুমানে এলিয়া বুলি ভাৱে, আন কিছুমানে পূৰ্ব্বকালৰ ভাববাদী সকলৰ কোনো এজন পুনৰায় জীৱিত হৈ উঠা লোক বুলি ভাবে।”\n20তেতিয়া যীচুৱে তেওঁলোকক সুধিলে, “কিন্তু তোমালোকে নো মোক কোন বুলি ভাবা?” তাতে পিতৰে উত্তৰ দি কলে, “ঈশ্বৰৰ অভিষিক্ত জন।” 21তেতিয়া এই কথা কাকো নকবলৈ তেওঁ তেওঁলোকক দৃঢ় আজ্ঞা দিলে; 22আৰু তেওঁ কলে, “মানুহৰ পুত্ৰই অনেক দুখ ভোগ কৰিব লাগিব আৰু পৰিচাৰক, প্ৰধান পুৰোহিত আৰু অধ্যাপক সকলৰ দ্বাৰাই তেওঁ অগ্ৰাহ্য আৰু হত হৈ তৃতীয় দিনা উত্থিত হব লাগিব।\n23যীচুৱে সকলোৰে আগত কলে, “কোনোৱে যদি মোৰ পাছত আহিবলৈ ইচ্ছা কৰে, তেন্তে তেওঁ নিজেই নিজকে অস্ৱীকাৰ কৰিব লাগিব ▼\n▼9:23 ৰো ৮:১৩ ; কল ৩:৫\nআৰু দিনে দিনে নিজৰ ক্ৰুচ তুলি লৈ, মোৰ পাছে পাছে আহিব লাগিব। 24কিয়নো যি কোনোৱে নিজৰ প্ৰাণ ৰক্ষা কৰিব খোজে, তেওঁ তাক হেৰুৱাব; কিন্তু যি কোনোৱে মোৰ কাৰণে নিজৰ প্ৰাণ হেৰুৱায়, তেওঁহে তাক ৰক্ষা কৰিব। 25কাৰণ কোনো মানুহে গোটেই খন জগত পায়ো নিজকে নিজে যদি হেৰুৱায় বা হানি কৰে তেন্তে তেওঁৰ কি লাভ?\n26কিয়নো যি কোনোৱে মোক আৰু মোৰ বাক্যত লাজ পায়, মানুহৰ পুত্ৰই যেতিয়া নিজৰ পিতৃ আৰু পবিত্ৰ দূতৰ প্ৰভাৱেৰে আহিব, তেতিয়া তেওঁ সেই লোকক লাজ দিব। 27কিন্তু মই তোমালোকক সত্যকৈ কওঁ, ইয়াতে থিয় হৈ থকা লোক সকলৰ মাজতে কিছুমান লোক আছে, যি সকলে ঈশ্ৱৰৰ ৰাজ্য নেদেখালৈ মৃত্যুৰ সোৱাদ নাপাব৷”\nযীচুৱে অন্য-ৰূপ ধৰা\n▼9:28 মথি ১৭:১-২০ ; মার্ক ৯:১-২৯\nকথা কোৱাৰ আঠ দিন মানৰ পাছত, তেওঁ পিতৰ, যোহন আৰু যাকোবক লগত লৈ, প্ৰাৰ্থনা কৰিবলৈ পৰ্ব্বতৰ ওপৰলৈ গ’ল। 29তাতে প্ৰাৰ্থনা কৰোতে তেওঁৰ মুখমণ্ডলৰ সৌন্দর্য্যই অন্য ৰূপ ললে আৰু তেওঁৰ কাপোৰবোৰ বগা আৰু চক্‌মকীয়া হ’ল।\n30সেই সময়ত দুজন মানুহে তেওঁৰ সৈতে কথা-বাৰ্ত্তা কৰি থকা তেওঁলোকে দেখিলে, তেওঁলোক মোচি আৰু এলিয়া আছিল; 31তেওঁলোকক জ্যোতিৰ্ম্ময় দেখা গৈছিল৷ তেওঁলোকে ঈশ্ৱৰৰ পৰিকল্পনা অনুসাৰে যীচুৱে কেনেদৰে যিৰূচালেমত মৃত্যু বৰণ কৰিব সেই বিষয়ে কথা পাতি আছিল।\n32তেতিয়া পিতৰ আৰু তেওঁৰ লগত যোৱা কেইজনৰ বৰ টোপনি ধৰিছিল; তথাপি জাগি থাকি, তেওঁৰ প্ৰভাৱ আৰু তেওঁৰ ওচৰত থকা সেই দুজন মানুহক দেখা পালে। 33তাতে তেওঁলোক তেওঁৰ ওচৰৰ পৰা যাবলৈ ধৰোঁতে, পিতৰে যীচুক ক’লে, “হে নাথ, ইয়াত থকা আমাৰ ভাল; আৰু আমি আপোনালৈ এটা, মোচিলৈ এটা, আৰু এলিয়ালৈ এটা, এনেদৰে তিনিটা পঁজা সাজো৷” পিতৰে যি কথা কৈছিল সেই বিষয়ে তেওঁৰ কোনো জ্ঞান নাছিল৷\n34এই কথা কওঁতেই, এচমকা মেঘ আহি তেওঁলোকক ছাঁ কৰি ধৰিলে; তাতে মেঘ চাৰিওফালেদি সোমাওঁতে, তেওঁলোকৰ ভয় লাগিল। 35তেতিয়া সেই মেঘৰ পৰা এই বাণী ▼\n▼9:35 ২ পি ১:১৬-১৮\nশুনিলে, “এওঁ মোৰ পুত্ৰ, মোৰ মনোনীত জন, এওঁৰ কথা শুনা।” 36সেই বাণী হোৱা মাত্ৰে, যীচুক অকলে দেখা গ’ল আৰু তেওঁলোকে সেই সময়ত যি যি দেখিছিল, নীৰৱে থাকি কাকো একো কথা কোৱা নাছিল৷\nভূতে ধৰা এটা ল’ৰাক সুস্থ কৰা আৰু শিক্ষা দিয়া\n37তাৰ পাছদিনা তেওঁলোক পৰ্ব্বতৰ পৰা নমাৰ পাছত বহু মানুহৰ এটা দল তেওঁৰ আগত উপস্থিত হ’ল। 38সেই সময়ত মানুহবোৰৰ মাজৰ পৰা এজনে ৰিঙিয়াই কলে, “হে গুৰু, মই মিনতি কৰোঁ, মোৰ ল’ৰালৈ দৃষ্টি কৰক; কিয়নো সি মোৰ একেটি ল’ৰা। 39আৰু চাওঁক আত্মাই তাক ধৰাত সি অকস্মাতে আটাহ পাৰে আৰু তাক মুচৰিলে মুখৰ পৰা ফেন ওলায় আৰু তাক আঘাত কৰি বৰ কষ্টেৰে এৰি যায়। 40মই সেই অশুচি আত্মাক খেদাবলৈ আপোনাৰ শিষ্য সকলক মিনতি কৰিলো, কিন্তু তেওঁলোকে নোৱাৰিলে।”\n41তেতিয়া যীচুৱে উত্তৰ দি কলে, “হে অবিশ্বাসী আৰু অপথে যোৱা বংশ, মই কিমান কাল তোমালোকৰ লগত থাকি তোমালোকক সহিম? তোমাৰ ল’ৰা জনক ইয়ালৈ আনা।” 42তাতে সি আহোতেই ভূতে তাক আছাৰ মাৰি পেলাই বৰকৈ মুচৰিলে। কিন্তু যীচুৱে সেই অশুচি আত্মাক ডাবি দি খেদিলে আৰু ল’ৰা জনক সুস্থ কৰি বাপেকৰ হাতত শোধাই দিলে।\n43তাতে ঈশ্বৰৰ মাহাত্ম্য দেখি সকলোৱে বিস্ময় মানিলে। 44কিন্তু তেওঁ কৰা সকলো কৰ্মত আটাইবোৰে বিস্ময় মানি থাকোঁতে, তেওঁ শিষ্য সকলক কলে, “এই সকলো কথা তোমালোকে মনত ৰাখিবা; কিয়নো মানুহৰ পুত্ৰক মানুহবোৰৰ হাতত শোধাই দিয়া হ’ব।” 45কিন্তু তেওঁলোকে সেই কথা নুবুজিলে আৰু বুজি নাপাবলৈ সেই বিষয়ক তেওঁলোকৰ পৰা গুপুতে ৰখা হ’ল৷ তেওঁলোকে সেই কথাৰ বিষয়ে যীচুক সুধিবলৈও ভয় কৰিলে।\n▼9:46 মথি ১৮:১-১৪ ; মার্ক ৯:৩৩-৫০\nতেওঁলোকৰ মাজত কোন শ্ৰেষ্ঠ এই কথা লৈ তেওঁলোকৰ বাদ-বিচাৰ হৈছিল। 47কিন্তু যীচুৱে তেওঁলোকৰ মনৰ বিবেচনা বুজি পোৱাত সৰু ল’ৰা এজনক নিজৰ কাষত বহুৱাই ললে৷ 48তাৰ পাছত তেওঁলোকক ক’লে, “যি কোনোৱে এই ল’ৰা জনক মোৰ নামেৰে গ্ৰহণ কৰে, তেওঁ মোকে গ্ৰহণ কৰে আৰু যি কোনোৱে মোক গ্ৰহণ কৰে, তেওঁ মোক পঠোৱা জনকো গ্ৰহণ কৰে৷ কিয়নো তোমালোকৰ সকলোৰে মাজত যি জন আটাইতকৈ সৰু সেই জনেই মহান।”\n49পাছত যোহনে মাত লগাই কলে, “হে নাথ, আমি এজনক আপোনাৰ নামেৰে ভূতবোৰক খেদোৱা দেখিলোঁ; কিন্তু তেওঁ আমাৰ লগত আপোনাৰ পাছে পাছে অহা নাই কাৰণে আমি তেওঁক নিষেধ কৰিলোঁ।” 50তেতিয়া যীচুৱে তেওঁক কলে, “তেওঁক নিষেধ নকৰিবা; কিয়নো যি জন তোমালোকৰ বিপক্ষ নহয়, তেওঁ তোমালোকৰ সপক্ষ।”\nযীচুৱে শেষ বাৰ যিৰূচালেমলৈ যাবলৈ ওলোৱা\n▼9:51 মথি ১৯:১ ; মার্ক ১০:১\nযীচুৰ স্ৱর্গলৈ যোৱাৰ সময় প্ৰায় পূর্ণ হোৱাৰ অৱস্থাত, তেওঁ যিৰূচালেমৰ দিশে আগবাঢ়ি যাবলৈ মনস্থ কৰিলে৷ 52তেওঁ সেই ঠাই গৈ পোৱাৰ আগেয়ে কিছুমান বার্তাবাহকক পঠালে, তেওঁলোকে যীচুৰ কাৰণে সকলোবোৰ যুগুত কৰিবলৈ চমৰীয়া সকলৰ এখন গাঁৱত সোমাল। 53কিন্তু তেওঁ যিৰূচালেমলৈ যাবৰ বাবে মন স্থিৰ কৰাত, সেই ঠাইৰ লোক সকলে তেওঁক গ্ৰহণ নকৰিলে।\n54ইয়াকে দেখি যাকোব আৰু যোহন নামৰ এই দুজন শিষ্যই কলে, “হে প্ৰভু, আকাশৰ পৰা জুই ওলাই সিহঁতক যেন ভস্ম কৰে, আমি এনে আজ্ঞা দিবলৈ আপুনি ইচ্ছা কৰে নে?” 55কিন্তু তেওঁ মুখ ঘূৰাই তেওঁলোকক অনুযোগ কৰিলে। 56তাৰ পাছত তেওঁলোক আন এখন গাঁৱলৈ গ’ল।\n57তেওঁলোকে বাটত যাওঁতে, এজন মানুহে যীচুক কলে, “আপুনি য’লৈকে যায় ত’লৈকে ময়ো আপোনাৰ পাছে পাছে যাম।” 58যীচুৱে তেওঁক কলে, “শিয়ালৰ গাঁত আছে আৰু আকাশৰ চৰাইৰো বাহ আছে কিন্তু মানুহৰ পুত্ৰৰ মূৰ থবলৈ কোনো ঠাই নাই।”\n59পাছত যীচুৱে আন এজনক ক’লে, “তুমি মোৰ পাছে পাছে আহা।” কিন্তু তেওঁ ক’লে, “হে প্ৰভু, প্ৰথমতে গৈ মোৰ পিতৃক মৈদাম দিবলৈ অনুমতি দিয়ক৷” 60তেতিয়া তেওঁ সেই মানুহ জনক কলে, “মৃতবোৰে নিজৰ নিজৰ মৃতবোৰক মৈদাম দিয়ক কিন্তু তুমি গৈ ঈশ্বৰৰ ৰাজ্যৰ কথা প্ৰচাৰ কৰা।”\n61আন এজনে কলে, “হে প্ৰভু, ময়ো আপোনাৰ পাছে পাছে যাম কিন্তু প্ৰথমতে মোৰ ঘৰৰ মানুহবোৰৰ পৰা বিদায় লবলৈ মোক অনুমতি দিয়ক।” যীচুৱে তেওঁক কলে, “যি কোনোৱে নাঙলত হাত থৈ পাছফাললৈ ঘূৰি চায় তেওঁ ঈশ্বৰৰ ৰাজ্যৰ উপযুক্ত নহয়।”


Bangladesh's Sukhi Tablet: বাংলাদেশৰ 'সুখী' আনি এতিয়া দুখী অসমৰ ছামছুল। ৰঙাঘৰত মোমায়েক, প্ৰাণৰ মমতাত পলাতক সুখৰ বেপাৰী– News18 Assam\nBangladesh's Sukhi Tablet: বাংলাদেশৰ 'সুখী' আনি এতিয়া দুখী অসমৰ ছামছুল। ৰঙাঘৰত মোমায়েক, প্ৰাণৰ মমতাত পলাতক সুখৰ বেপাৰী\nসোণাৰিত পিষ্টল-গুলীসহ জাৱত পৰিল নগা যুৱক ! কি উদ্দেশ্যৰে লৈ আহিছিল মাৰণাস্ত্ৰ ?\nGirl Killed Lover with Mobile : সৰু কাজিয়াই ডাঙৰ হ'ল, প্ৰেমিকাই মোবাইলেৰে মূৰত মাৰোতেই প্ৰেমিকৰ মৃত্যু!\n»Bangladesh's Sukhi Tablet: বাংলাদেশৰ 'সুখী' আনি এতিয়া দুখী অসমৰ ছামছুল। ৰঙাঘৰত মোমায়েক, প্ৰাণৰ মমতাত পলাতক সুখৰ বেপাৰী\nUpdated:September 11, 2021, 3:06 PM IST\nBangladesh's Sukhi Tablet: আজি ধুবুৰী আৰক্ষীৰ অভিযানত ৮ বস্তা সুখী টেবলেট জব্দ হয়। আৰক্ষীৰ অভিযানত এজন আটক কিন্তু পলাতক মাষ্টৰ মাইন্ড।\nLast Updated: September 11, 2021, 3:06 PM IST\nছামছুল হকে বাংলদেশৰ সুখ বিলাব বিচাৰিছিল অসমত। কিন্তু সুখৰ বেপাৰীৰ নিজৰেই এতিয়া দুখৰ উপৰি দুখ! শুনিবলৈ আচৰিত যেন লাগিলেও এয়াই বাস্তৱ। নামনি অসমৰ বিভিন্ন চৰ অঞ্চলত বাংলাদেশৰ 'সুখী' টেবলেটৰ চোৰাং কাৰবাৰ কৰি ছামছুল হকে পলাইহে হাত সাৰিছে আৰক্ষীৰ।\nবাংলাদেশ (Bangladesh)ৰ বৰ্দ্ধিত জনসংখ্যাৰ প্ৰতি লক্ষ্য ৰাখি জনসংখ্যা নিয়ন্ত্ৰণৰ বাবে সেই দেশত চৰকাৰী শুলভ মূল্যত বিতৰণ কৰা হয় গৰ্ভ নিৰোধক (Contraceptive Tablet) ঔষধ 'সুখী' (Sukhi Tablet) টেবলেট। কিন্তু বাংলাদেশৰ এচাম দুষ্ট চক্ৰই বাংলাদেশৰ আৰক্ষী প্ৰসাশনৰ চকুত ধুলি দি সেয়া নামনি অসমৰ বিভিন্ন চৰাঞ্চলত চোৰাংকৈ বিক্ৰী কৰি কোটি টকীয়া ব্যৱসায় চলাই আছে।\nতেনে এক খবৰৰ ভিত্তিত আজি ধুবুৰী (Dhubri) আৰক্ষীয়ে চহখনৰ নিউঘাটত অঞ্চলত অভিযান চলায়। এই অভিযানতে নিউঘাটৰ ছামচুল হকৰ ঘৰত আৰক্ষীয়ে উদ্ধাৰ কৰিবলৈ সক্ষম হয় বৃহৎ পৰিমাণৰ বাংলাদেশী 'সুখী' টেবলেট।\nজানিব পৰা মতে বাংলাদেশৰ পৰা একাংশ চোৰাং বেপাৰীয়ে 'সুখী' টেবলেট আনি নিউঘাটৰ ছামছুল হকৰ ঘৰত জমা ৰাখে। ইয়াৰ পিছত ছামছুল হকে নামনি অসমৰ কেইবাখনো জিলাৰ গাঁও আৰু চৰাঞ্চলত বিক্ৰী কৰে বাংলাদেশৰ 'সুখী' টেবলেট।\nউল্লেখযোগ্য যে 'সুখী' হৈছে বাংলাদেশৰ এবিধ গৰ্ভ নিৰোধক টেবলেট। আজি আৰক্ষীৰ অভিযানত মুঠ ৮ বস্তা সুখী টেবলেট জব্দ হয় । ব্ৰয়লাৰৰ দানাৰ বস্তাত লুুকুৱাই ৰখা অৱস্থাত উদ্ধাৰ হয় এই বিদেশী টেবলেটসমূহ।\nইতিমধ্যে আৰক্ষীয়ে ঘটনাৰ সৈতে জড়িত মোজাম্মেল হক নামৰ এজনক আটক কৰিবলৈ সক্ষম হয়। আটকাধীন লোকজন ব্যবসায়ৰ মুল মাষ্টৰ মাইণ্ড ছামছুল হকৰ মোমায়েক বুলি জানিব পৰা গৈছে। ধৃত মোজাম্মেলৰ ঘৰ ধুবুৰীৰ আয়ৰনজংগা ৩য় খণ্ড গাঁৱত। সম্প্রতি ধুবুৰী আৰক্ষীয়ে ধৃত মোজাম্মেল হকক জেৰা অব্যাহত ৰাখাৰ লগতে চোৰাং 'সুখী'ৰ নেটৱৰ্কটোক উৎখ্যাত কৰিবলৈ তদন্ত অব্যাহত ৰাখিছে বুলি ধুবুৰী সদৰ আৰক্ষী থানাৰ ভাৰপ্ৰাপ্ত বিষয়াই জানিবলৈ দিয়ে।\nFirst published: September 11, 2021, 3:06 PM IST\nসোণাৰিত পিষ্টল-গুলীসহ জাৱত পৰিল নগা যুৱক !\nপ্ৰধানমন্ত্ৰী মোদীয়ে শুভাৰম্ভ কৰিলে ডিজিটেল হেল্থ মিছন


নাইক্স - অসমীয়া ৱিকিপিডিয়া\nনাইক্স (ইংৰাজী: Nyx) হৈছে গ্ৰীকসকলৰ নিশাৰ দেৱী। এক ছায়াময় চিত্ৰ, নাইক্স সৃষ্টিৰ আৰম্ভণিতে ইৰেবাছৰ (অন্ধকাৰ) সৈতে লগ হৈ হিপ্নোছ (টোপনি) আৰু থানাটোছৰ (মৃত্যু) দৰে আন আদি দেৱতাসকলৰ জন্ম দিছিল। তেওঁৰ উপস্থিতি বৰ্তমানলৈকে বৰ্তি থকা আখ্যানসমূহত কমেই পোৱা যায়, কিন্তু তেওঁক এনে এক ব্যতিক্ৰমী শক্তি আৰু সৌন্দৰ্যৰ চিত্ৰ হিচাপে প্ৰকাশ কৰা হৈছে যে স্বয়ং জ্যুচেও তেওঁলৈ ভয় কৰে।\nগেইয়া, টাৰ্টাৰাছ, ইৰেবাছ\nইথাৰ, হেমেৰা, ম’ৰছ, এপেটে, নেমেচিছ, চাৰন আদি\n1 পৌৰাণিক কাহিনী আৰু সাহিত্য\nপৌৰাণিক কাহিনী আৰু সাহিত্যসম্পাদনা কৰক\nহেচিঅ'ডৰ থিঅ’গনিৰ মতে নাইক্সৰ জন্ম কেঅ’ছ বা মহাশূন্যৰ পৰা হৈছিল।  ইৰেবাছৰ (অন্ধকাৰ) সৈতে, লগ হৈ নাইক্সে ইথাৰ (উজ্জ্বলতা) আৰু হেমেৰাৰ (দিন) জন্ম দিয়ে।  পিছত নিজে নাইক্সে ম'ৰছ (সৰ্বনাশ, গন্তব্য), কেৰেছ (ধ্বংস, মৃত্যু), থানাটোছ (মৃত্যু), হিপ্নোছ (টোপনি), ওনেইৰোই (সপোন), ম’মাছ (দোষ), অ’ইজিছ (বেদনা, দুখ), হেস্পেৰাইডছ, মৈৰাই (ভাগ্য), নেমেচিছ (ক্ৰোধ, প্ৰতিশোধ), এপেটে (প্ৰৱঞ্চনা), ফিলোটছ (বন্ধুত্ব), গেৰাছ (বৃদ্ধ বয়স), আৰু এৰিচৰ (বিবাদ) জন্ম দিয়ে।  শেষত নাইক্সে হেডিচৰ নাৱৰীয়া চাৰনৰ জন্ম দিয়ে।  টাৰ্টাৰাছৰ বৰ্ণনাত হেচিঅ’ডে সেই ঠাই নাইক্স আৰু তেওঁৰ সন্তান হাইপ্নোছ আৰু থানাটোছৰ বাসস্থান বুলি উল্লেখ কৰিছে। হেচিঅ’ডে আৰু কয় যে নাইক্সৰ জীয়ৰী হেমেৰা (দিন) প্ৰৱেশ কৰাৰ লগে লগে নাইক্সে টাৰ্টাৰাছ এৰে আৰু হেমেৰাই প্ৰস্থান কৰিলে নাইক্স ঘূৰি আহে।  ঋকবেদৰ ৰাত্ৰি (নিশা) আৰু ঊষাৰ চিত্ৰায়নৰ সৈতে এই বৰ্ণনাৰ মিল দেখা যায়।\nইলিয়াডত টোপনিৰ দেৱতা হিপ্নোছে জ্যুচক নিদ্ৰামগ্ন কৰাৰ পিছত হীৰাক এক পুৰণি উপকাৰৰ কথা মনত পেলাই দিয়ে। তেওঁ পূৰ্বতে এবাৰ হীৰাৰ কথামতে জ্যুচক নিদ্ৰামগ্ন কৰিছিল যাৰ ফলত হীৰাই হেৰাক্লেছৰ (যি ট্ৰয়ৰ পৰা সাগৰীয় পথেৰে উভতি আহিছিল) দুৰ্ভাগ্যৰ সূচনা কৰিব পাৰিছিল। এই কথাত জ্যুচ ক্ৰোধান্বিত হয় আৰু হিপ্নোছ ভয়ত তেওঁৰ মাতৃ নাইক্সৰ কাষলৈ পলাই আছে। হোমাৰে বৰ্ণনা কৰিছে যে হিপ্নোছে তেওঁৰ শক্তিশালী মাতৃক আবেদন কৰি জ্যুচৰ ক্ৰোধৰ পৰা ৰক্ষা পৰে। এই ঘটনাৰ পিছত তেওঁ জ্যুচক কেৱল কেইবাৰমানহে বিচলিত কৰিছিল আৰু সদায় জ্যুচৰ পৰা ৰক্ষা পৰিবলৈ নাইক্সৰ ওচৰলৈ পলায়ন কৰিছিল।\nএৰিষ্টোফেনছৰ দ্য বাৰ্ডছৰ আৰম্ভণিৰ কোৰাছত নাইক্স হৈছে প্ৰথম নীতি। ইয়াত তেওঁ ইৰ'চৰ মাতৃও।  সাগৰৰ সিপাৰে বা ব্ৰহ্মাণ্ডৰ কাষৰীয়া কোনো ঠাইত অৱস্থিত নাইক্সৰ গুহা বা প্ৰাসাদৰ বিষয়বস্তু পাৰমেনাইডছৰ দাৰ্শনিক কবিতাত প্ৰতিধ্বনিত হ'ব পাৰে। কিছুমান বিৱৰণত যাদুবিদ্যাৰ দেৱী হেকেটক নিশাৰ জীয়ৰী বুলিও কোৱা হৈছিল।\n↑ Hesiod. Theogony, 123\n↑ Hesiod. Theogony, 124– 125; Gantz, p. 4.\n↑ Hesiod. Theogony, 212– 225; Gantz, pp. 4– 5\n↑ Hesiod, Theogony from The Homeric Hymns and Homerica with an English Translation by Hugh G. Evelyn-White, Cambridge, MA.,Harvard University Press; London, William Heinemann Ltd. 1914.\n↑ Hesiod. Theogony, 744– 745\n↑ Hesiod. Theogony, 758– 759.\n↑ Hesiod. Theogony, 746– 750\n↑ Aristophanes, The Birds (play) 693\n↑ Scholia on Apollonius of Rhodes, Argonautica 3.467 with the Orphic hymns as the authority\n"https://as.wikipedia.org/w/index.php?title=নাইক্স&oldid=287680"ৰ পৰা অনা হৈছে\nশেষ সম্পাদনা কৰা হৈছে 24 July 2021 তাৰিখে 05:21 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=72852।\nএই পৃষ্ঠাখন ২৪ জুলাই, ২০২১ তাৰিখে ১০:৫১ বজাত অন্তিম সংশোধন কৰা হৈছিল।


নাগালেণ্ডত ৰাজনীতিৰ নতুন মোৰ | নিয়মীয়া বাৰ্তা\nনাগালেণ্ডত ৰাজনীতিৰ নতুন মোৰ\nBy নিয়মীয়া বাৰ্তা On Sep 21, 2021\nনাগালেণ্ডৰ ৰাজনীতিয়ে শেহতীয়াকৈ এটা ঐতিহাসিক ঘটনাৰ সাক্ষী হৈছে৷ ৰাজ্যখনত শীঘ্রেই বিৰোধী দলবিহীন অর্থাৎ সর্বদলীয় চৰকাৰ এখন গঠন হ’ব৷ ইয়াৰ বাবে শাসক আৰু বিৰোধী পক্ষত থকা সকলো ৰাজনৈতিক দল, নির্দলীয় বিধায়ক ইতিমধ্যে একেটা ছাতিৰ তলত সমৱেত হৈছে৷ তেওঁলোকে মিলি ইউনাইটেড ডেম’ক্রেটিক এলায়েঞ্চ (ইউ ডি এ) নামৰ এটা মর্চা গঠন কৰিছে৷ তেওঁলোক এতিয়া ব্যস্ত নতুন চৰকাৰ গঠনৰ ৰূপৰেখা তৈয়াৰত৷ ভাৰতীয় ৰাজনীতিত এনেধৰণৰ ঘটনা পাবলৈ টান৷ ইয়াৰ পূর্বে ভাৰতবর্ষত বিৰোধীবিহীন চৰকাৰ এবাৰেই গঠন হৈছিল৷ সেয়াও নাগালেণ্ডতে৷ তেতিয়া অর্থাৎ ২০১৫ চনত নাগালেণ্ডত টি আৰ জেলিয়াং চৰকাৰৰ নেতৃত্বত আছিল৷ বিধানসভাত বিৰোধীক অস্তিত্বহীন কৰি কংগ্রেছৰ আঠজন বিধায়ক শাসকীয় মর্চাত চামিল হৈছিল৷ কিন্তু এইবাৰ কথাবোৰ অলপ সুকীয়া৷ ৰাজনৈতিক দিশৰ পৰাও ই অতি গুৰুত্বপূর্ণ৷ নতুন মর্চাত শাসক দলৰ অংশীদাৰ বিজেপিৰ বিধায়কসকলো চামিল হৈছে৷ এইটো তাৎপর্যপূর্ণ৷ কিয়নো উত্তৰ–পূবত বিজেপিৰ নেতৃত্বত ‘নেডা’ নামৰ মঞ্চ এখন আছেই৷\nক্ষমতা অবিহনে ৰাজনীতি কঠিন৷ সকলো ৰাজনৈতিক দলে ক্ষমতা বিচাৰে৷ তাৰ বাবে ৰাজনৈতিক দলসমূহে কিমান তললৈ নামিব পাৰে, সেয়া ভাৰতবর্ষৰ জনগণে দেখিয়েই থাকে৷ ইয়াত তেতিয়ালৈকে ক্ষমতাৰ ভাগ–বাটোৱাৰাৰ প্রশ্ণ নুঠে, যেতিয়ালৈকে ক্ষমতা হেৰুওৱাৰ উপক্রম নঘটে বা ক্ষমতা লাভৰ বাটত অসুবিধাই আহি হেঙাৰৰ সৃষ্টি কৰি নথয়৷ জম্মু–কাশ্মীৰত তেনে মিত্রজোঁট গঠন হৈছিল৷ নীতি আৰু আদর্শৰ ক্ষেত্রত তেল আৰু পানীৰ দৰে দুটা ৰাজনৈতিক দলে মিলি চৰকাৰ গঠন কৰিছিল৷ সেয়া আছিল নিত্যান্তই ক্ষমতাৰ স্বার্থত৷ নহ’লে মেহবুবা মুফটি বা বিজেপি কোনোৱে শ্রীনগৰত ক্ষমতাৰ ভাগ–বাটোৱাৰা কৰিবলৈ আগবাঢ়ি নাহিলহেঁতেন৷ আন আন ৰাজ্যতো এনে উদাহৰণ পোৱা যায়৷ মূল কথাটো হ’ল, কোনো বিশেষ পৰিস্থিতিৰ সৃষ্টি নহ’লে বা পৰিস্থিতিয়ে বাধ্য নকৰিলে কোনেও কাকো কাষলৈ চপাই আনি ক্ষমতাৰ অংশীদাৰ কৰি নলয়৷ নাগালেণ্ডত নেইফি’ ৰি’ চৰকাৰখনলৈ কোনো ধৰণৰ ভাবুকিৰ সৃষ্টি হোৱা নাছিল৷ বিজেপিৰ ১২গৰাকী আৰু দুগৰাকী নির্দলীয় বিধায়কৰ সমর্থনত চৰকাৰখন বিপদত নপৰাকৈয়ে চলি আছিল৷ নিকট ভৱিষ্যততো চৰকাৰখনলৈ কোনোধৰণৰ ভাবুকিৰ সৃষ্টি হোৱাৰ ইংগিত নাই৷ এনে অৱস্থাত কোনো বিশেষ তাগিদাই আহি জোৰ নিদিলে বিৰোধী পক্ষৰ পৰা বিধায়কক আনি কিয়নো শাসনৰ অংশীদাৰ কৰি ল’ব? তদুপৰি ৰাজনৈতিক দলকেইটা এখন মঞ্চত উপৱিষ্ট হৈছে৷ বিলুপ্তি ঘটা নাই৷ ইয়াৰ সৰল অর্থটো হ’ল, তেওঁলোকৰ সন্মুখত অনাগত দিনৰ ৰাজনীতি পৰি আছে৷ তেন্তে কিহৰ তাগিদাত পৰি নাগালেণ্ডত এখন বিৰোধীবিহীন চৰকাৰ গঠনৰ কৰিবলৈ শাসক–বিৰোধী সকলো উঠিপৰি লাগিছে?\nনাগালেণ্ডত সুদীর্ঘকাল ধৰি বিদ্রোহী সংগঠনৰ সৈতে কেন্দ্রীয় চৰকাৰৰ শান্তি আলোচনাৰ প্রক্রিয়া এটা চলি আছে৷ তাত নতুন নতুন বিদ্রোহী সংগঠন আহি চামিল হৈ আছে৷ তদুপৰি, এন এছ চি এন (আই এম)ৰ মাজত ফ্রেম ৱর্কো স্বাক্ষৰিত হৈছে৷ কিন্তু আজিলৈকে শান্তি আলোচনাই কাংক্ষিত লক্ষ্যত উপনীত হ’ব পৰা নাই৷ ইয়াৰ মাজতে প্রায় ২১ মাহে আনুষ্ঠানিক আলোচনাও অনুষ্ঠিত হোৱা নাই৷ এনএছচিএন (আই এম)ৰ নেতৃত্বই নিজকে আনুষ্ঠানিক আলোচনা প্রক্রিয়াৰ পৰা আঁতৰাই ৰাখিছে৷ অৱশ্যে অনানুষ্ঠানিক বৈঠক চলিছিল৷ বিদ্রোহী সংগঠনটোৱে মধ্যস্থতাকাৰী আৰ এন ৰবিৰ ভূমিকাত ক্ষুণ্ণ হৈ আৰু দুটা মূল বিষয়ত চৰকাৰী স্থিতিৰ বিৰোধিতা কৰি আলোচনালৈ পিঠি দি আহিছে৷ দুয়োপক্ষৰ সুদীর্ঘকালৰ আলোচনা সফল হোৱা নাই মূলতঃ দুটা কাৰণত৷ বিদ্রোহী সংগঠন এনএছচিএন (আই এম) দুটা দাবীক লৈ আপোচ কৰিব নিবিচাৰে আৰু কেন্দ্রই দাবী দুটা মানি ল’ব নোৱাৰে৷ দাবী দুটা হৈছে– নাগালেণ্ডৰ বাবে সুকীয়া সংবিধান আৰু সুকীয়া পতাকা৷ দাবী দুটা মানি লোৱা মানে নাগালেণ্ডক প্রকাৰান্তৰে স্বাধীনতা প্রদান কৰা৷ লগতে নাগালিমৰ প্রশ্ণটো আছেই৷ অসম, অৰুণাচল আৰু মণিপুৰৰ বুকু ফালি এনএছচিএনক গ্রেটাৰ নাগালিম দিয়াটো কোনো এখন কেন্দ্রীয় চৰকাৰৰ বাবে সম্ভৱপৰ নহয়৷ ইয়ে উত্তৰ–পূবত নতুন সংকটৰ সৃষ্টি কৰিব৷ গতিকে এনএছচিএন (আইএম) তথা আলোচনাৰ মেজলৈ অহা আন আন বিদ্রোহী সংগঠনক সৈমান কৰিবলৈ এখন ৰাজনৈতিক মঞ্চৰ দৰকাৰ৷ একেদৰে বিদ্রোহী সংগঠনসমূহকো কেন্দ্রীয় চৰকাৰৰ ওপৰত হেঁচা প্রয়োগ কৰিবলৈ ৰাজনৈতিক মঞ্চ এখনৰ দৰকাৰ৷ অর্থাৎ তাগিদাটো শান্তি আলোচনাৰ ভেটিত সৃষ্টি হোৱা৷ ইয়াৰ আঁৰত কেন্দ্রীয় চৰকাৰ আৰু বিদ্রোহী গোট দুয়োপক্ষৰ আগ্রহ জডিত হৈ আছে৷ ৰাষ্ট্রীয় সংবাদ মাধ্যমৰ খবৰ অনুসৰি, কেইমাহমান পূর্বে কেন্দ্রীয় গৃহমন্ত্রী অমিত শ্বাহে নাগালেণ্ডৰ মুখ্যমন্ত্রী ৰি’ আৰু বিৰোধী পক্ষৰ নেতা টি আৰ জেলিয়াঙৰ সৈতে এখন বৈঠক অনুষ্ঠিত কৰি নাগালেণ্ডৰ সকলো ৰাজনৈতিক দলক ঐক্যবদ্ধ হৈ কাম কৰিবলৈ অনুৰোধ জনাইছিল৷ তেওঁ লগতে কৈছিল যে সুকীয়া পতাকা আৰু সংবিধানৰ দাবী প্রত্যাহাৰৰ বাবে এনএছচিএন (আই এম)ৰ নেতৃত্বক সৈমান কৰিবলৈ ৰাজনৈতিক নেতৃত্বই চেষ্টা কৰিব লাগে৷ তেওঁ মুখ্যমন্ত্রী ৰি’ক বিশেষভাৱে অনুৰোধটো জনাইছিল৷ তদুপৰি, দীর্ঘদিন ধৰি আলোচনা প্রক্রিয়া গতিহীন হৈ থকাত বিদ্রোহী সংগঠনকো ৰাজনৈতিক শক্তি এটাৰ আৱশ্যক হৈ পৰে৷ তাৰে পাছৰে পৰা নাগালেণ্ডত বিৰোধীবিহীন চৰকাৰ গঠনৰ কুচকাৱাজ আৰম্ভ হয়৷ ১৯ জুলাইত প্রথমে বিৰোধী ৰাজনৈতিক দল এনপিএফে চর্তহীনভাৱে ক’হিমাত এখন সর্বদলীয় চৰকাৰ গঠনৰ বাবে বিধানসভাত আনুষ্ঠানিকভাৱে প্রস্তাৱ দিয়ে৷ প্রস্তাৱটোত নগা সমস্যাৰ শীঘ্রে সমাধানৰ বাবে সংগঠিত হৈ কাম কৰাত জোৰ দিয়া হৈছিল৷ এনডিপিপিয়ে ইয়াক স্বাগতম জনোৱাৰ বিপৰীতে বিজেপিয়ে প্রস্তাৱটোৰ বিৰোধিতা কৰে৷ পাছত মুখ্যমন্ত্রী ৰি’ই বিজেপিৰ কেন্দ্রীয় নেতৃত্বৰে আলোচনা কৰি সর্বদলীয় চৰকাৰৰ সপক্ষে সকলোকে সৈমান কৰোৱায়৷\nক’হিমাত এখন সর্বদলীয় চৰকাৰ গঠন হোৱাৰ লগে লগে নগা শান্তি আলোচনা প্রক্রিয়াই দুটা নতুন দিশ লাভ কৰিব৷ প্রায় দুবছৰে বন্ধ হৈ থকা আনুষ্ঠানিক আলোচনাই গতি লাভ কৰিব৷ কেন্দ্রীয় চৰকাৰে আৰ এন ৰবিক তামিলনাডুলৈ ৰাজ্যপালৰূপে প্রেৰণ কৰি আৰু শীর্ষ চোৰাংচোৱা এ কে মিশ্রক নতুন মধ্যস্থতাকাৰীৰূপে নিয়োগ কৰি এই দিশত ইতিমধ্যে যোগাত্মক পদক্ষেপ লৈছে৷ ২০ ছেপ্ঢেম্বৰত দুয়োপক্ষৰ মাজত আলোচনাও অনুষ্ঠিত হৈছে৷ নতুন ৰাজ্য চৰকাৰখনে ইয়াৰ গতিৰুদ্ধ নোহোৱাত প্রেছাৰ গ্রুপ হিচাপে কাম কৰিব৷ লগতে আলোচনা প্রক্রিয়াত এটা নতুন পক্ষ হিচাপে ইউ ডি এ চামিল হ’ব পাৰে৷ মিত্রজোঁটটোত কেইবাটাও ৰাজনৈতিক দল অংশীদাৰ হৈ আছে৷ প্রত্যেকৰে নিজা নিজা ৰাজনৈতিক এজেণ্ডা আছে৷ অনাগত দিনৰ ৰাজনীতিত নিজকে প্রাসংগিক আৰু প্রভাৱশালী কৰি ৰাখিবলৈ নতুন মঞ্চখনে শান্তি আলোচনা প্রক্রিয়াক নিশ্চিতভাৱে ব্যৱহাৰ কৰিব৷ কিন্তু সুকীয়া পতাকা আৰু সংবিধানৰ দাবীৰ পৰা এখোজো আঁতৰি আহিব নিবিচৰা এন এছ চি এ (আই এম)ৰ নেতৃত্বক দাবী দুটাৰ ক্ষেত্রত আপোচ কৰিবলৈ সৈমান কৰোৱাটো ইউ ডি এৰ বাবে সহজসাধ্য নহ’ব৷ ইয়াত সফল নহ’লে ইউ ডি এফো দীর্ঘদিন তিষ্ঠি থাকিব পাৰিব বুলি ক’ব নোৱাৰি৷\nফলাফল বা আঁৰৰ শক্তি অথবা তাগিদা যিয়েই নহওক, নাগালেণ্ডত সর্বদলীয় চৰকাৰ এখনৰ প্রস্তুতি যথার্থতে এটা বিৰল ৰাজনৈতিক ব্যতিক্রম৷ শাসক–বিৰোধী সকলোৱে মিলি এখন ৰাজনৈতিক মঞ্চত উপৱিষ্ট হৈছে৷ ইয়ে নগা শান্তি আলোচনাৰ স্থবিৰপ্রায় হৈ পৰা প্রক্রিয়াটোক পুনৰ গতি দিব৷ মীমাংসাত উপনীত হোৱাত সহায় কৰিবও পাৰে৷ কিন্তু এটা কথাও ঠিক যে নাগালিম, নগা পতাকা, নগা সংবিধান এই দাবীকেইটাত বিদ্রোহী সংগঠনে আপোচ নকৰিলে নহ’লে শান্তি আলোচনাৰ শীঘ্রেই ফলাফল নোলায়৷ এইক্ষেত্রত নৱগঠিত ইউ ডি এৰ ভূমিকালৈ সকলোৰে নজৰ থাকিব৷ অসম, অৰুণাচল আৰু মণিপুৰতো ২৪ ঘণ্টাই সজাগ–সতর্ক হৈ থাকিব৷\nচাৰিদুৱাৰত আৰক্ষীৰ গুলীত আহত ড্রাগ্ছ সৰবৰাহকাৰী\nশংকৰদেৱৰ বিষয়ে আমি কিমান জানো?\nস্বাগতম–প্রতিটো নতুন দিন\nদুদিনীয়া ভ্ৰমণসূচীৰে গোসাঁইগাঁৱত মুখ্যমন্ত্ৰী ড০ হিমন্ত…\nকলগাছিয়া চাৰিআলি চকত বৰপেটা জিলা পৰিবহন বিভাগৰ তালাচী…\nৰাজ্যত পুনৰ এনকাউন্টাৰৰ ঘটনাঃ ধুবুৰীত আৰক্ষীৰ জিম্মাৰ পৰা…\nমাজুলীৰ মিচিং লোক সংস্কৃতি আৰু সত্ৰীয়া সংস্কৃতিৰ সাধক বসন্ত…\nPrev Next 1 of 5,596\nদুদিনীয়া ভ্ৰমণসূচীৰে গোসাঁইগাঁৱত মুখ্যমন্ত্ৰী ড০ হিমন্ত বিশ্ব শৰ্মা\nৰাজ্যত পুনৰ এনকাউন্টাৰৰ ঘটনাঃ ধুবুৰীত আৰক্ষীৰ জিম্মাৰ পৰা পলায়ন কৰিবলৈ চেষ্টা কৰি গুলিবিদ্ধ এজন\nমাজুলীৰ মিচিং লোক সংস্কৃতি আৰু সত্ৰীয়া সংস্কৃতিৰ সাধক বসন্ত মিলিক “দামোদৰ দেৱ” বঁটা প্ৰদান\n২০ অক্টোবৰত বৰঝাৰত আন্তৰ্জাতিক বিমান নিয়ন্ত্ৰক দিৱস\nফার্ষ্ট এইড বক্সত কি ৰাখিব\nখাদ্য ৰূপে মাছ\nওজন নিয়ন্ত্রণ কৰিবলৈ কি কৰিব\nপ্রাক গর্ভাৱস্থাঃ ল’বলগীয়া সাৱধানতা আৰু সতর্কতা\nPrev Next 1 of 2,798\nPrev Next 1 of 6,995


Assamese : মোৰ দিঠকৰ সপোন (Mor Dithakar Sapon)\nমোৰ দিঠকৰ সপোন (Mor Dithakar Sapon)\nPrice of print book:₹ 130\nAuthor ড০ দীনেশ চন্দ্ৰ গোস্বামী (Dr. Dinesh Chandra Goswami)\nBook Code NS120\nপুৱাৰ বাতৰিকাকতখন সাৱধানে মেলিব৷ কাৰণ, ভিতৰৰ পৃষ্ঠাৰ এটা চুকৰপৰা আপোনাৰ ‘নেইবাৰ’ আৰু আপুনি নিমাখিত বুলি ভাবি অহা অধ্যাপক বৰুৱাৰ ফটোখনে আপোনাৰ ফালে মিচিকি হাঁহি মাৰিব পাৰে, আৰু তাৰ ওপৰতে মধ্যমীয়া হৰফেৰে ঘোষণা এটা থাকিব পাৰে, অধ্যাপক ভৱ বৰুৱালৈ ‘বছৰটোৰ আন্তর্জাতিক মানৱ’ সন্মান৷\nভৱ বৰুৱালৈ? ‘বছৰটোৰ আন্তর্জাতিক মানৱ’ সন্মান? “হেৰা? ভৱ বৰুৱানো কি এনে ‘আন্তর্জাতিক মানৱ’ হ’লহে?”\nতথাপি, চোলাটো ডিঙিৰে গাত সুমুৱাই আপুনি যেতিয়া ভৱ বৰুৱাৰ ঘৰ পায়, তেতিয়া সমুখত কেইবাখনো গাড়ী৷ ভিতৰৰপৰা ফোনৰ ৰিঙৰ শব্দ৷\nড্ৰয়িংৰুমত অধ্যাপকে কেইবাজনো শুভাকাংক্ষীক তেওঁৰ এই বিৰল সন্মানৰ ডাঠ মুগা কাগজৰ প্ৰমাণ-পত্ৰ আৰু মেডেল দেখুৱাইছে৷ বৰুৱাণীয়ে চাহ-ৰসগোল্লা আনি তৎ পোৱা নাই৷\nকিন্তু আপুনি কৰ বিভাগৰ সহকাৰী সঞ্চালকেই হওক, জলসিঞ্চনৰ অধীক্ষক- অভিযন্তায়েই হওক বা বি. টি. কলেজৰ ভাইছ প্ৰিন্সিপালেই হওক, আপুনিও বৰ বেছি দিন বাট চাব নালাগিব পাৰে৷ অন্ততঃ যিটো হাৰত ‘বছৰটোৰ মানুহ’, ‘সহস্ৰাব্দটোৰ মানুহ’, ‘সফলশ্ৰী’, ‘প্ৰকল্পৰত্ন’ আদি ‘সন্মান’ আৰু ‘উপাধি’ বর্ষিত হ’ব লাগিছে, কাইলৈৰ ডাকত আপোনালৈও তেনে এটা সন্মান বা উপাধিৰ খবৰ আহেহে লাগে৷\nড০ দীনেশ চন্দ্ৰ গোস্বামীৰ বিভিন্ন সুলিখিত প্ৰবন্ধৰ সংকলন “মোৰ দিঠকৰ সপোন”৷\nমার্ক্সেই বজালে নেকি কমিউনিজমৰ মৃত্যুঘণ্টা (Marx ei Bojale Neki Communism r Mrityughanta)


ৰাজ্যত নিৰ্বাচনকেন্দ্ৰীক হিংসা ! প্ৰাৰ্থীক আক্ৰমণ দুৰ্বৃত্তৰ, মৃত্যু এজনৰ -\nHomeআঞ্চলিকৰাজ্যত নিৰ্বাচনকেন্দ্ৰীক হিংসা ! প্ৰাৰ্থীক আক্ৰমণ দুৰ্বৃত্তৰ, মৃত্যু এজনৰ\nৰাজ্যত নিৰ্বাচনকেন্দ্ৰীক হিংসা ! প্ৰাৰ্থীক আক্ৰমণ দুৰ্বৃত্তৰ, মৃত্যু এজনৰ\nগুৱাহাটীঃ ২০২১ৰ বিধানসভা নিৰ্বাচনৰ দিন ঘোষণা হোৱাৰ পাছতে অসমৰ বিভিন্ন স্থানত সংঘটিত হৈছে হিংসাত্মক ঘটনা। শুকুৰবাৰৰ নিশা দুৰ্বৃত্তৰ আক্ৰমণত গুৰুতৰভাৱে আহত হৈছে ৰূপহীহাটৰ নিৰ্দলীয় প্ৰাৰ্থী আবু শ্বামা। নিশা প্ৰায় ১-৩০ বজাত প্ৰাৰ্থীগৰাকীৰ জুৰীয়াৰ মাহেৰীপাৰাৰ নিজা ঘৰৰ সন্মুখৰ পৰাই দুৰ্বৃত্তৰ দলটোৱে হাত-ভৰি বান্ধি অপহৰণ কৰি আক্ৰমণ কৰাৰ ফলত গুৰুতৰভাৱে আহত হৈছে প্ৰাৰ্থীগৰাকী।\nআৰু পঢ়িব পাৰিব : মিত্ৰজোঁটৰ প্ৰাৰ্থী প্ৰদীপ হাজৰিকাক আক্ৰমণ! আটক ১\nপাছত স্থানীয় একাংশ লোকৰ সহযোগত প্ৰাৰ্থীগৰাকীক আৰক্ষীয়ে উদ্ধাৰ কৰি নগাঁৱৰ এখন ব্যক্তিগত চিকিৎসালয়ত ভৰ্তি কৰে। কোনে কি কাৰণত প্ৰাৰ্থীগৰাকীক এইদৰে আক্ৰমণ কৰিছে, সেয়া বৰ্তমানেও পোহৰলৈ অহা নাই!\nআনহাতে, শুকুৰবাৰে সন্ধিয়া ১২৪নং মাৰ্ঘেৰিটা বিধানসভা সমষ্টিৰ বুঢ়ীদিহিং গাঁও পঞ্চায়তৰ অন্তৰ্গত ডুমডুমাৰ নগাঁৱত বিজেপি দলৰ বুথ সভাপতি দেৱানন্দ গগৈক ছুৰীৰে হত্যা কৰিছে জয়চন্দ্ৰ গগৈ নামৰ ব্যক্তি এজনে। পাছত আৰক্ষীয়ে হত্যাকাৰী জয়চন্দ্ৰ গগৈক আটক কৰে।\nইফালে আমগুৰি সমষ্টিৰ বিধায়ক তথা মিত্ৰজোঁটৰ প্ৰাৰ্থী প্ৰদীপ হাজৰিকাক আক্ৰমণৰ চেষ্টা চলায় দুৰ্বৃত্তই। শুকুৰবাৰৰ নিশা ৩৭নং ৰাষ্ট্ৰীয় ঘাইপথত বিধায়কজনৰ গাড়ীত আক্ৰমণৰ চেষ্টা পাঁচজনীয়া দুৰ্বৃত্তৰ এটা দলৰ।\nPrevious articleমিত্ৰজোঁটৰ প্ৰাৰ্থী প্ৰদীপ হাজৰিকাক আক্ৰমণ! আটক ১\nNext articleশিল্পী শৰ্মিষ্ঠাৰ জীৱন ৰক্ষাৰ যুঁজ, সহায়ৰ আহ্বান


Assames Status for Fcebook and WhatsApp\nHomeAssamese Romantic Status1000+টা New অসমীয়া | Assamese Status For Whatsapp and Facebook | Assamese Love Story |Assamese Status For Love | Emotional Assamese Status | Status In Assamese\n1000+টা New অসমীয়া | Assamese Status For Whatsapp and Facebook | Assamese Love Story |Assamese Status For Love | Status In Assamese\nমৃত্যৰ বাবে বহুতো ৰাস্তা আছে, কিন্তু জন্মৰ বাবে এটাই ৰাস্তা "মা" ।\nতুমি মোৰ First Love নাছিলা, কিন্তু মই কথা দিলোঁ তুমিয়ে মোৰ Last Love থাকিবা ।\nসুখৰ মানুহ বিচাৰি তুমি তোমাৰ সুন্দৰ জীৱনত নষ্ট নকৰিবা কাৰণ এই পৃথিৱীত সুন্দৰ মানুহৰ অভাৱ নাই কিন্তু সুন্দৰ মনৰ মানুহৰ বহুত অভাৱ ।\nমই অকলশৰীয়া কিয় হম , ১০ মাহ ১০ দিন গৰ্ভধাৰণ কৰি মোক জন্ম দিয়া "মা" এতিয়াও মোৰ কাষত আছে |\nফেচবুকত ৰিলেচনশ্বিপ দিয়া প্ৰেমিকা নালাগে মোক, "ঘৰত নিদিলে পলাই গুচি যাম" বুলি কোৱা এগৰাকীহে লাগে ।\nEmotional Assamese Status\nদুখীয়া হলে সকলোৱেৰে আগত সৰু হৈ চলিব লাগিব - এইয়াই বাস্তৱ ।\nএটা সঁচা কথা যে যি হৃদয়েৰে সঁচা তেঁওয়েই প্ৰথমে "Sorry" কয় ।\nযদি কোনোবা এনেকুৱা এজন থাকিলেহেঁতেন যি কাষলৈ আহি কয় "দুখ নকৰিবা, তোমাৰ দুখত মোৰো দুচকু সেমেকে " ।\nসমাজৰ কথা নাভাবিবা "মানুহে কি কব ",সমাজটো ভগৱানকো দোষী সাজে, আৰু তুমি মই সাধাৰণ মানৱ হে ।\n" I Hate You " বুলি গাৰ সমস্ত জোৰেৰে হাজাৰ বাৰ চিঞঁৰি কলেও হৃদয়খনে নামানে তোমাক যে মই ঘিণ কৰোঁ ।\nআনৰ সুখৰ বাবে নিজৰ মাজত নিজক হত্যা কৰি জীয়াই থকাৰ অনুভৱ কেনে ... সেয়া কেৱল সেই আত্মহত্যাকাৰীজনেহে জানে।\nসেই ল'ৰাক জীৱন সংগী বনোৱা, যাৰ ভৱিষৎ ভাল। আৰু সেই ছোৱালীক জীৱন সংগীনি বনোৱা, যাৰ অতীত ভাল ।\n'মা' মানে মোৰ জীয়াই থকাৰ দ্বিতীয় 'Oxygen' ।\nজীৱনৰ কিছুমান সত্য - মাৰ দৰে কোনো নাই, দুখীয়াৰ কোনো বন্ধ নাই , মানুহক সুন্দৰ মন নালাগে সুন্দৰ চেহেৰাহে লাগে, সন্মান টকাৰ আছে মানুহৰ নাই, মানুহে যাক বেছি ভালপাই চিহিতেই বেছি কষ্ট দিয়ে ।\nএটা সত্য কথা - মানুহে যেতিয়া দুখত পৰে তেতিয়াহে ভগৱানলৈ মনত পৰে ।\nএটা কথা সদায় মনত ৰাখিব - জীৱনত আপুনি যাক যিমান কষ্ট দিব আপুনিও তাৰে দুগুণ কষ্ট পাব সেইটো আজি হওক বা কালি ।\n"এদিন সকলো ঠিক হৈ যাব",এই আশাতেই বন্দী আমিবোৰ ।\nশ্মশান - সকলো অহংকাৰৰ শেষ ।\nআপোনাৰ যিমান ডাঙৰ সপোন হ'ব, আপুনি সিমানে বেছি সমস্যাৰ সন্মুখীন হ'ব আৰু যেতিয়া সমস্যাৰ সমাধান কৰিব পাৰিব তেতিয়া আপোনাৰ ডাঙৰ সপোনবোৰ পূৰ হ'ব ।\nঅকণমান সাহসৰ অভাৱতেই পৃথিৱীৰ বহুতো "প্ৰতিভাৰ অপচয় ঘটে\nউশাহবোৰ শেষ নোহোৱালৈকে নিজৰ সৈতে যুজঁ কৰায়ে হল ' জীৱন '।\nসফল মানুহৰ মুখৰিত সদায় দুটা বস্তু দেখিবলৈ পোৱা যায়, এটা হৈছে "হাঁহি" আনটো "মৌনতা" ।\nতোমাৰ জীৱনৰ আটাইটকৈ ভাল সিদ্ধান্ত তোমাৰ বাহিৰে আন কোনেও ল'ব নোৱাৰে ।\nপুৰণি হিন্দী চিনেমাৰ নিচিনাকৈ যদি মোৰ Girlfriend ৰ বাপেকে Blank Cheque এখন দি ক'লে হয় ইয়াত Amount লিখি ল' আৰু মোৰ ছোৱালীৰ জীৱনৰ পৰা ওলাই যা ।\nএসময়ৰ কথা - গধূলি হোৱাৰ লগে লগে মইও কিতাপ পঢ়িছিলোঁ ।\nI HAVE A গভীৰ প্ৰশ্ন - চুমা খাই নে দিয়ে ?\nAssamese Friendship Status\nবন্ধুত্ব এনেকুৱা এটা সম্পৰ্ক যিয়ে নোকোৱাকৈয়ে হৃদয়ৰ সমস্ত কথা বুজি পাই ।\nবন্ধুত্ব যি সুখবোৰ দুগুন কৰে আৰু দুখবোৰ এগুণ কৰে ।\nবন্ধুত্ব হৃদয়ৰ নিভৃত কোণৰ নিভাঁজ অনুভূতি, যিবোৰ কোনোদিন কিনিব বা বিক্ৰী কৰিব পৰা নাযায় ।\nDosti এনেকুৱা হব লাগে যে, কলেজৰ গেটত ৰৈ থকা গাৰ্ড জনেও সোধে, "কি হল ? আজি পাৰ্টনাৰ নাই নেকি ?"\nজীৱনত মাত্ৰ দুজন বন্ধু লাগে - এজন কৃষ্ণৰ দৰে, যিয়ে বন্ধুৰ জয় নিশ্চিত কৰে আৰু আনজন কৰ্ণৰ দৰে, যিয়ে বন্ধুৰ পৰাজয় নিশ্চিত জানিও বন্ধুক এৰি নিদিয়ে।\nমই অজ্ঞানী হব পাৰো, বুৰ্বুক হব পাৰো, অবুজ হব পাৰো, অখ্যাত হব পাৰো, ক'লা হব পাৰো, কিন্ত্ত মোৰ মা'ৰ বাবে, মইয়ে শ্রেষ্ঠ সন্তা\nTag:assamese love story,assamese status,assamese whatsapp status video,assamese status video,assamese love status,assamese whatsapp status,assamese whatsapp status sad,assamese sad love story download,love status,assamese sad video,assamese love status video,new assamese love status,assamese what's up status download love,assamese love story status,assamese sad love whatsapp status video,assamese whatsapp ,assamese whatsapp status,assamese happy new year status,new video new year assamese status,assames new year whatsapp status video,assamese whatsapp status image,assamese video,assamese,assamese status,assamese status for love,assamese whatsapp status video,assamese whatsapp status videos,assamese whatsapp status new,assamese whatsapp status app,new assamese video,assamese new whatsapp status videostatus,assamese status video,assamese whatsapp status video,assamese video,assamese status,assamese romantic status,assamese whatsapp status sad,assamese whatsapp status videos,new assaassamese whatsapp status video,assamese whatsapp status,assamese status,assamese status video,assamese whatsapp status new,assamese whatsapp status videos,new assamese whatsapp status,assamese whatsapp status love,new assamese whatsapp status video,whatsapp status video,assamese emotional whatapp status video,assamese love status,assamese song,new assamese status video||,assamese whatsapp video,emotionalmeassamese whatsapp status video,assamese whatsapp status,assamese status,assamese status video,assamese whatsapp status new,assamese whatsapp status videos,new assamese whatsapp status,assamese whatsapp status love,new assamese whatsapp status video,whatsapp status video,assamese emotional whatapp status video,assamese love status,assamese song,new assamese status video||,assamese whatsapp video,emotional,assamese whatsapp status,assamese whatsapp status video,assamese status,assamese,assamese friendship poem,assamese love status,assamese love story,assamese whatsapp status 2019,short assamese whatsapp status,assamese friendship status,status,assamese whatsapp status happy friendship day,assamese whatsapp status happy friendship day 2018,assamese friendship,assamese motivational status,assamese motivational video,assamese whatsapp status video,assamese motivational speech,best assamese motivational video,assamese whatsapp status,assamese motivation,assamese motivational what's up status,assamese motivational whatsapp status,motivational status download in assamese language,assamese motivational poems,assamese motivational story,assamese motivational wordse whatsapp status video,assamese romantic whatsapp status video,assamese sad video,assamese love story,new assamese status,assamese sad status,assamese news,assamese whats ap status,assamese status\nAssames Status for Fcebook and WhatsApp assamese emotional quotes assamese emotional status assamese funny quotes Assamese Funny Status Photo Assamese Motivational Status Assamese Romantic Status\nUnknown May 1, 2019 at 9:16 AM\nYou are my god ...... You special for me .... I love dreaming about you . Because I love you . You so beautiful ...... Rob sob se souna , rob se vi souna you ....\nUnknown May 1, 2019 at 9:18 AM\nNice ...😊😊😊😊😚😚 I like this ..... 😎😎😎😎😎🙂 I love you all 🤗🤗🤗🤗🤗🤗.....\nHaider Jamal Abbasi (iAMHJA) July 9, 2019 at 7:16 AM\nnice work keep it up admin mood off\ngattu gohel July 28, 2019 at 12:48 AM\nShareexit October 31, 2019 at 10:59 AM\ntnq so much keep it up\nSachu Panu February 16, 2020 at 10:02 PM\n100+টা অসমীয়া | Assamese Status For Whatsapp | Assamese Love Story | Status In Assamese |statusinassamese.com\nCrafted with by Ishan | Distributed by StatusinAssamese


চূড়াকৰণ - অসমীয়া ৱিকিপিডিয়া\nচূড়াকৰণ (সংস্কৃত: चूड़ाकरण) বা মুণ্ডন (সংস্কৃত: मुण्डन) হিন্দুসকলৰ পালনীয় ষোল্লটি প্ৰধান বৈদিক ধৰ্মীয় আচাৰৰ এটা অন্যতম আচাৰ। সেই অনুসৰি চূড়াকৰণ অষ্টম আচাৰ। গৰ্ভাৱস্থাত সন্তানৰ মূৰত যি চুলি উৎপন্ন হয়, সেয়া মাঙ্গলিক অনুষ্ঠানসহ ক্ষুৰাই দিয়াকে চূড়াকৰণ বুলি কোৱা হয়। হিন্দু ধৰ্মৰ বাহিৰেও জৈন ধৰ্ম আৰু বৌদ্ধ ধৰ্মৰ কোনো কোনো শাখাসম্প্ৰদায়ে এই আচাৰ-অনুষ্ঠানৰ মান্যতা দিয়ে।\nএই সংস্কাৰসমূহ গৰ্ভাৱস্থা, শিশুৰ জন্ম, শিক্ষা, বিবাহ ও মৃত্যুৰ সৈতে সম্পৰ্কযুক্ত। সংস্কাৰসমূহৰ সংখ্যাক লৈ বিতৰ্ক নোহোৱা নহয়। গাৰ্যসূত্ৰ মতে সংস্কাৰৰ সংখ্যা ১২ বা ১৮টা। পিছলৈ ১৬টা সংস্কাৰে মান্যতা লাভ কৰে। এই সমূহকেই ষোড়শ সংস্কাৰ বোলা হয়। এই সংস্কাৰসমূহ হল: গৰ্ভাধাণ, পুংসবন, সীমন্তোন্নয়ন, জাতকৰ্ম, নামকৰণ, নিষ্ক্ৰমণ, অন্নপ্ৰাসন, চূড়াকৰণ, কৰ্ণভেদ, বিদ্যাৰম্ভ, উপনয়ন, বেদাৰম্ভ, কেশান্ত ও ঋতুশুদ্ধি, সমাবৰ্তন, বিবাহ আৰু অন্ত্যেষ্টি। 'চূড়াকৰণ' শব্দটো 'চূড়' আৰু 'কৰণ' শব্দৰ সন্ধিত সৃষ্টি হৈছে। চূড় বা চূড়া মানে হৈছে টিকনি আৰু কৰণ মানে কাৰ্য সম্পাদন অৰ্থাৎ চূড়াকৰণ মানে হৈছে টিকনি ৰখা কাৰ্য।\n1 পালনৰ সময়\n3 বৈজ্ঞানিক ভিত্তি\nজন্মৰ পৰা ১বছৰ,তিনিবছৰ বা পাঁচ বছৰ বয়সত চূড়াকৰণ পতা হয়। অযুগ্ম মাহ যেনে: বহাগ, জেঠ, আহাৰ, মাঘ আৰু ফাগুন মাহত; তিথি হিচাপে দ্বিতীয়া, তৃতীয়া, পঞ্চমী, সপ্তমী, দশমী, দ্বাদশী, ত্ৰয়োদশী তিথিত, নক্ষত্ৰ হিচাপে অশ্বিনী, মৃগশিৰা, পুষ্যা, শ্ৰৱণা, পুনৰ্বসু, চিত্ৰা, স্বাতী, সতভিষা, ধনিষ্ঠা, হস্তা আৰু ৰেৱতী তিথিত, লগ্ন হিচাপে শুভদৃষ্ট আৰু শুভযুক্ত ধনু, মকৰ, মীন, কন্যা, মিথুন আৰু কুম্ভ লগ্নত চূড়াকৰণ পাতিব পাৰি। জন্ম মান, জন্ম বাৰত চূড়াকৰণ পতা নহয়।\nসামবেদীয় নিয়ম অনুসৰি সন্তানৰ দেউতাকে পুৱা মৃতকৰ শ্ৰাদ্ধ সমাপন কৰি নাপিতৰ হতুৱাই তামৰ ক্ষুৰৰে সন্তানৰ চুলি ক্ষুৰাব লাগে। এই প্ৰক্ৰিয়াত মন্ত্ৰ সহ হোম যজ্ঞ সমাপন কৰা হয়। সন্তানৰ মাতৃয়ে সন্তানক নতুন বা চাফা কাপোৰ পিন্ধাই গিৰিয়েকৰ কাষত বহুৱাব লাগে। সন্তান আৰু দেউতাক উভয়ে জুইত হোম, ফুল, তিল, চাউল আদিৰ আহুতি দি মন্ত্ৰ যপ কৰি, ব্ৰাহ্মণক দক্ষিণা আদি দি, খুৱাই-বোৱাই চূড়াকৰণ বিধি সম্পন্ন কৰে।\nবৈজ্ঞানিক ভিত্তি[সম্পাদনা কৰক]\nশিশুৰ জন্মগত চুলি ঘন বা শক্তিশালী নহয়, দেহৰ মাংস পেশীবোৰ কঠিন হৈ অহাৰ লগে লগে মূৰৰ চুলিৰ ৰন্ধ্ৰবোৰ বিভিন্ন কাৰণত বন্ধ হৈ পৰে।[উদ্ধৃতিৰ প্ৰয়োজন] সেয়ে জন্মৰ ১ৰ পৰা ৫ বছৰৰ ভিতৰত শিশুৰ চুলিবোৰ ক্ষুৰাই দিলে নতুনকৈ ঘন আৰু শক্তিশালী চুলি গজে বুলি বিশ্বাস কৰা হয়। অৱশ্যে ইয়াৰ কোনো বৈজ্ঞানিক প্ৰমাণ আজিলৈকে পোৱা নাযায়। মগজুৰ সুৰক্ষা আৰু সৌন্দৰ্যৰ বাবে চুলি ঘন আৰু সুন্দৰ হোৱা প্ৰয়োজন। হিন্দু ধৰ্মৰ চূড়াকৰণ বিধিত এই দৃষ্টিভংগীকেই নীতি-নিয়মৰ মাজেৰে মাংগলিক কাৰ্য হিচাপে পালন কৰাৰ প্ৰথা আছে।[উদ্ধৃতিৰ প্ৰয়োজন]\n↑ "Assamese months names". http://hindupad.com/assamese-months/.\n"https://as.wikipedia.org/w/index.php?title=চূড়াকৰণ&oldid=271126"ৰ পৰা অনা হৈছে\nএই পৃষ্ঠাখন ১৫ এপ্ৰিল, ২০২১ তাৰিখে ০৬:৪৬ বজাত অন্তিম সংশোধন কৰা হৈছিল।


ইণ্ডিয়ান ৰিভাইচ ভাৰচন (IRV) আচামিচ - 2019 1 কৰিন্থীয়া 14 অধ্যায়\n1 আপোনালোকে প্ৰেমৰ পাছে পাছে যাওঁক; আৰু আত্মিক বৰবোৰলৈ একান্ত মনেৰে হাবিয়াহ কৰক, বিশেষকৈ ঐশ্বৰিক ভাবোক্তি প্ৰচাৰ কৰিবৰ হাবিয়াহ কৰক।2কিয়নো যি জনে বিশেষ কথা কোৱাৰ ক্ষমতা পাইছে, তেওঁ কোনো মানুহৰ সতে নহয় ঈশ্বৰৰ সতেহে কথা কয়; কাৰণ তেওঁ কি কথা কয় কোনেও নুবুজে, কিন্তু তেওঁ আত্মাৰ দ্বাৰাই নিগূঢ়-তত্ববোৰৰ বিষয়ে কয়।3কিন্তু যি জনে ঐশ্বৰিক ভাবোক্তি প্ৰচাৰ কৰে, তেওঁ মানুহবোৰক ধাৰ্মিকতাত বৃদ্ধি কৰিবলৈ আৰু আশ্বাস আৰু সান্ত্বনা দিবলৈ কথা কয়।4যি জনৰ পৰভাষা কবলৈ ক্ষমতা আছে, তেওঁ নিজকে ধৰ্মত বৃদ্ধি কৰে; কিন্তু যি জনে ঐশ্বৰিক ভাবোক্তি প্ৰচাৰ কৰে, তেওঁ মণ্ডলীক গঢ়ি তোলে।\n5 আপোনালোকে যেন পৰভাষা কয়, এই মোৰ ইচ্ছা; কিন্তু তাতকৈ ভাবোক্তি যেন প্ৰচাৰ কৰে, ইয়ালৈ মোৰ বৰ ইচ্ছা; আৰু পৰভাষা কোৱা জনে, মণ্ডলীয়ে ধৰ্মত বৃদ্ধি পাবলৈ যদি অৰ্থ নুবুজায়, তেনেহলে এনে জনতকৈ ভাবোক্তি প্ৰচাৰ কৰা জন শ্ৰেষ্ঠ।\n6 এতিয়া, হে প্ৰিয় ভাই আৰু ভনী সকল, মই আপোনালোকৰ ওচৰলৈ গৈ যদি পৰভাষা কওঁ, কিন্তু আপোনালোকৰ ওচৰত গৈ প্ৰকাশিত সত্য ঞ্জান বা ভাববাণী বা কোনো শিক্ষা বিষয়ে যদি নকওঁ, তেনেহলে আপোনালোকৰ কিবা লাভ হবনে?\n7 শব্দ কৰা নিষ্প্ৰাণ বস্তুৰ মাজতো বাঁহী হওক, বা বীণা হওক, শুৱলা স্বৰ সৃষ্টি কৰি স্পষ্টকৈ শুৱলা ধ্বনিত যদি নাবাজে, তেনেহলে বাঁহীৰে বা বীণাৰে কি সুৰ বজোৱা হয়, সেই বিষয়ে কেনেকৈ জনা যাব? 8 কাৰণ ৰণ-শিঙাৰ মাত যদি অস্পষ্ট হয়, তেনেহলে যুদ্ধলৈ কোনে নিজকে সজাব?9ঠিক সেইদৰে আপোনালোকেও যদি সহজে বুজিব পৰা কথা জিভাৰে নকয়, তেনেহলে যি কোৱা হয়, সেই বিষয়ে কেনেকৈ জানিব? কিয়নো এইবোৰ কথা আপোনালোকে বতাহত কোৱাৰ নিচিনা হ’ব।\n10 জগতত বহু প্ৰকাৰৰ ভাষা আছে, তথাপি তাৰ অৰ্থ নোহোৱা ভাষা এটাও নাই। 11 কিন্তু মই যদি সেই ভাষাৰ অৰ্থ নুবুজোঁ, তেনেহলে যি জনে কয়, তেওঁৰ বাবে মই বিদেশীৰ নিচিনা হ’ম; আৰু সেই কোৱা জনো মোৰ বাবে বিদেশীৰ নিচিনা হ’ব।\n12 এতেকে লোকৰ ক্ষেত্ৰতো ঠিক তেনে ধৰণৰেই, আপোনালোকে আত্মাৰ বিবিধ বৰলৈ হাবিয়াহ কৰিছে যেতিয়া, মণ্ডলীক ধৰ্মত বৃদ্ধি কৰিবৰ বাবে উপচি পৰিবলৈ যত্ন কৰক।\n13 এই কাৰণে যি জনে পৰভাষা কয়, তেওঁ যেন অৰ্থও বুজাই দিব পাৰে, তাৰ কাৰণে প্ৰাৰ্থনা কৰক। 14 কিয়নো পৰভাষাৰে যদি প্ৰাৰ্থনা কৰোঁ, তেনেহলে মোৰ আত্মাই প্ৰার্থনা কৰে, কিন্তু মোৰ হৃদয় ফলহীন হয়। 15 তেনেহলে আমি কি কৰা উচিত? অামি আত্মাৰে প্ৰাৰ্থনা কৰিম নে, মনৰে প্ৰার্থনা কৰিম? আমি আত্মাৰে গীত গাম নে, মনেৰে গীত গাম? 16 নতুবা তুমি যদি আত্মাৰে ঈশ্বৰৰ প্ৰশংসা কৰিছা, কিন্তু যি সকলে শুনিবলৈ দর্শক হিচাপে তালৈ আহে, তেওঁ যদি বুজি নাপাই, কেনেকৈ তোমাৰ সেই ধন্যবাদত ‘আমেন’ ক’ব? কাৰণ তুমি কি কৈছা, তেওঁলোকে বুজি নাপালে।\n17 কিয়নো তুমি হ’লে, বহুত ভালকৈ ধন্যবাদ কৰিছা, কিন্তু অন্য লোক সকলক আত্মিক ভাবে গঢ়ি তোলা নহল। 18 মই যে আপোনালোকতকৈ বেছি পৰভাষা কওঁ, তাৰ কাৰণে মই ঈশ্বৰৰ ধন্যবাদ কৰিছোঁ; 19 তথাপি মণ্ডলীত পৰভাষাৰে দহ হাজাৰ কথা কোৱাতকৈ, মানুহক শিক্ষা দিবলৈ, বুজি পোৱাকৈ বুদ্ধিৰে পাঁচটা কথা কোৱা ভাল বুলি ভাবো।\n20 হে প্ৰিয় ভাই আৰু ভনী সকল, আপোনালোক বিবেচনাত শিশুৰ দৰে নহ’ব; কিন্তু মন্দ বিষয়ত শিশু সকলৰ দৰে হৈ, চিন্তা আৰু বিবেচনাত বয়সস্থ লোকৰ দৰে হওক। 21 বিধান-শাস্ত্ৰত লিখা আছে,\n22 এই কাৰণে বেলেগ বেলেগ ভাষাৰে কথা কোৱা, বিশ্বাস কৰা সকলৰ কাৰণে নহয়, অবিশ্বাসী সকলৰ কাৰণে চিন হয়; কিন্তু ঐশ্বৰিক ভাবোক্তি প্ৰচাৰ কৰা, বিশ্বাস নকৰা সকলৰ কাৰণে নহয়, কিন্তু বিশ্বাস কৰা সকলৰ কাৰণে চিন হয়। 23 এতেকে গোটেই মণ্ডলীয়ে যেতিয়া একগোট হয়, আৰু আটাইলোকে যদি পৰভাষা কৈ থাকে, তেতিয়া সাধাৰণ বা কোনো অবিশ্বাসী মানুহ সেই স্থানত প্ৰৱেশ কৰিলে, তেওঁলোকে আপোনালোকক বলীয়া বুলি নক’ব নে?\n24 সকলোৱে যদি ভাবোক্তি প্ৰচাৰ কৰে আৰু বিশ্বাস নকৰা সাধাৰণ কোনো এজন মানুহ যদি সেই স্থানলৈ আহে, তেনেহলে সেই ভাববাণী শুনি তেওঁ নিজৰ পাপৰ বিষয়ে সচেতন আৰু ভাববাণীৰ দ্বাৰাই তেওঁ বিচাৰ প্ৰাপ্ত হয়৷ 25 এইদৰে লোক জনৰ হৃদয়ৰ কোনো গুপ্তকথা প্ৰকাশ পায়৷ তাতে তেওঁ মাটিত উবুৰি হৈ পৰি, নিশ্চয়ে ‘আপোনালোকৰ মাজত ঈশ্বৰ আছে’, এই বুলি ঈশ্বৰৰ সেৱা কৰিব।\n26 এতেকে হে প্ৰিয় ভাই আৰু ভনী সকল আপোনালোকে কি কৰিব? যেতিয়া আপোনালোক এঠাইত গোট খায়, তেতিয়া কোনো জনে গীত, কোনো জনে উপদেশ, কোনো জনে প্ৰকাশিত বাক্য, কোনো জনে পৰভাষা* যিচয়া 28:11, 12, কোনো জনে তাৰ অৰ্থ ভাঙণি কৰি কথা ক’ব। কিন্তু এই সকলো যেন মণ্ডলী বৃদ্ধি কৰিবলৈ কৰা হয়। 27 কোনোৱে যদি পৰভাষা কয়, তেনেহলে দুজন, বা তাতকৈ অধিক হ’লেও, তিনি জনে পাল অনুক্ৰমে কওক; আৰু এজনে অৰ্থ বুজাই দিয়ক। 28 কিন্তু অৰ্থ বুজাই দিওঁতা যদি কোনো নাই, তেনেহলে তেওঁ মণ্ডলীত নিজম দি থাকি কেৱল নিজৰ আৰু ঈশ্বৰৰ উদ্দেশ্যে কথা কওক।\n29 আৰু ভাববাদী দুই বা তিনি জনে কথা কওক, আন সকলে বিবেচনা কৰি চাওক। 30 কিন্তু উপাসনাত বহি থকা সকলৰ কোনো জনৰ আগত কিবা কথা প্ৰকাশিত হ’লে প্ৰথম জন নিজম দি থাকক।\n31 কিয়নো অাপোনালোক সকলোৱেই এজন এজনকৈ ঐশ্বৰিক ভাবোক্তি প্ৰচাৰ কৰি, আন এজনক শিকাব পাৰে আৰু সকলোকে উদগাওক৷ 32 কিয়নো ভাববাদী সকলৰ আত্মা ভাববাদী সকলৰ বশত থাকে। 33 কিয়নো ঈশ্বৰে কেতিয়াও বিশৃংখল সৃষ্টি নকৰে, কিন্তু তেওঁ, শান্তি দিওঁতা ঈশ্বৰ হয়। যেনেকৈ পবিত্ৰ লোক সকলৰ মণ্ডলীত, 34 তেনেকৈ আপোনালোকৰ মণ্ডলী সমূহতো মহিলা সকল নিজম দি থাকক; কিয়নো কথা ক’বলৈ তেওঁলোকক অনুমতি দিয়া নাযায়; কিন্তু তেওঁলোকে নিবেদন কৰি থাকক, বিধান-শাস্ত্ৰয়েও সেইদৰেই কয়। 35 কিন্তু তেওঁলোকে যদি কিবা সুধি শিক্ষা পাব খোজে, তেনেহলে ঘৰতে নিজ নিজ স্বামীক সোধক; কিয়নো মণ্ডলীত মহিলা মানুহে কথা কোৱা লাজৰ বিষয়। 36 নতুবা, ঈশ্বৰৰ বাক্য আপোনালোকৰ মাজৰ পৰা ওলাইছিল নে? বা অকল আপোনালোকৰ ওচৰলৈহে আহিছিল নে?\n37 কোনোৱে যদি নিজকে নিজে ভাববাদী বা আত্মিক বুলি মানে, তেনেহলে মই আপোনালোকলৈ যিবোৰ কথা লিখিছোঁ, সেইবোৰ ঈশ্বৰৰ আদেশ বুলি তেওঁ জানক। 38 কিন্তু কোনোৱে যদি নাজানে, তেনেহলে তেওঁ নাজানক। 39 এই কাৰণে, হে মোৰ প্ৰিয় ভাই আৰু ভনী সকল, ঐশ্বৰিক ভাবোক্তি প্ৰচাৰ কৰিবলৈ হাবিয়াহ কৰক আৰু পৰভাষা ক’বলৈ নিষেধ নকৰিব। 40 কিন্তু সকলো কৰ্ম সুন্দৰকৈ শালিনতা বজাই কৰা হওক।\n*14 অধ্যায়:26 যিচয়া 28:11, 12


ত্ৰয়োদশ আধ্যা বিশ্বাসঘাটকতা "Blow, blow, thou winter wind, Thou art so unkind As man's ingratitude; Thy tooth is not so keen, Because thou art not seen, Heigh ho! Sing heigh her! Unto the green holly; Most friendship is feigning, most loving is folly" --W. Shakespeare\nমানুহৰ গতি স্থিতিৰ জগত দুখন ; অন্তৰ্জ্জগত আৰি বহিৰ্জ্জগত। মানুহ বুলিলেই এই দুখনৰ হাত সাৰি চলিব নোৱাৰে। ক্ষন্তেকৰ নিমিত্তে এখনৰ পৰা গৈ তালৈ পাহৰি আন এখনত থাকিব পাৰি, কিন্তু আকৌ তালৈ উভতিব লাগিবই যে লাগিব তাৰ একণো সন্দেহ নাই। অন্তৰ্জ্জগত আৰু বহিৰ্জ্জগতৰ মাজত এৰাএৰি নোহোৱা সম্বন্ধ। যত অন্তৰ্জ্জগত, তত বহিৰ্জ্জগত, যৰ বহিৰ্জ্জগত তত অন্তৰ্জ্জগত। এই দুই জগতৰ সামঞ্জস্যই সুখ। এই সামঞ্জস্য যত নাই তত সুখ নাই, যত আছে তাত সুখ আছে। সুখ সুখকৈ আমি এই পৃথিৱীৰ এমূৰৰ পৰা সিমূৰলৈ বাটকুৰি বাই ফুৰিব পাৰোঁ, বাৰিষা ব্ৰহ্মপুত্ৰৰ ভৰা সুঁতি সাঁতুৰি পাৰ হবলৈ লাগি যাব পাৰোঁ, পাতকাই পৰ্ব্বতৰ একুৰি এটা টিংগ বগাই সিফালে ভৈয়ামত নামিবগৈ পাৰোঁ, কোটকোৰা কাঁইট পোটা বাটত মাহেকীয়াকৈ সুদা ভৰিৰে খোজকাঢ়ি ফুৰিব পাৰোঁ, কিন্তু আমাৰ অন্তৰ্জ্জগতত যদি সুখ নেথাকে, তেন্তে আমি কেতিয়াও সুখ নেপাওঁ। অন্তৰ্জ্জগত যদিও অধিক পৰিমাণে বহিৰ্জ্জগত ফল, তথাপি সি বহিৰ্জ্জগততকৈ অনেক ওখ আসনত বহা। মনত সুখ-সন্তোষ নেথাকিলে অমৰাৱতীতো সুখ নাই। প্ৰকৃতিয়ে তেওঁৰ সন্তান-সন্ততি সকলক সমানে আদৰ-সাদৰ কৰে, সমানে স্নেহ কৰে, সকলোৰে আগতে তেওঁৰ সদায় সমভাৱ, তথাপি কিয় এই সন্তান-সন্ততিসকলেৰে ভিতৰৰ কিছুমানে এই আদৰক আদৰ জ্ঞান নকৰি, চেনেহক চেনেহ নেভাবি সদায় বিষন্ন, সদায় শোকাকুল ? প্ৰকৃতিৰ মোহিনী সাজ কিয়বা কিছুমানৰ চকুত বিহৰ তুল্য ? কিয়বা উষাৰ সেই মধুৰ মূৰ্ত্তি আজি হৰদত্তৰ চকুত অমধুৰ লাগিছে ? কিয়বা সেই ৰাংগলী পূব আকাশ তেওঁ কলা পশ্চিম আকাশ যেন দেখিছে ? এধা ডোখৰ ওলোৱা সোণ-বৰণীয়া বেলিটিৰ সেই সোণবৰণীয়া পোহৰ পাই হৰদত্ত থকা গহ্ববৰ কাষৰ গছ বিলাকে, মুকুতা মণি একোটি যেন একোটুপী নিয়ৰ পাতত লৈ নাচিবলৈ ধৰিছে, আমৰ হৰদত্তইও সেও পোহৰ পাইছে, কিন্তু কিয়বা তেওঁৰ হিয়া তাত নাচি উঠক ছাৰি আৰু অৱসন্নহে হৈ পৰিছে ? মধুৰ সুশীতল ৰাতিপুৱাৰ বতাহ কিয়বা তেওঁৰ গাত বিষ যেন লাগিছে ? কিয়বা গান গোৱা চৰাইবিলাকক হৰদত্তই পৰম শত্ৰু যেন বিবেচনা কৰিছে ? কিয়বা তেওঁ ৰাতি পোৱাবৰ আগেয়ে হাতযোৰ কৰি কাতৰ হৈ ৰাতিক নুপুৱাবলৈ কাকুতি কৰিছে ? কাৰণ হৰদত্তৰ অন্তৰ শোক আৰু চিন্তা-বিহেৰে জৰ্জ্জৰিত, মনত সুখ নাই। প্ৰতিদিনে ন-ন বিপদ ন-ন আকাৰে তেওঁৰ আগত উপস্থিত কৰিছে। সেইদেখি এদিনক বিদায় দি আন এটা দিনেৰে সাক্ষাৎ কৰিবলৈ তেওঁৰ ইমান ভয়। তেওঁৰ মনত নতুন এটা দিনলৈ যোৱা মানে নতুন এটা বিপদত পৰা।\nকালিয়েই কোৰ্ম্মাৰে সৈতে ৰঘুৱে কৰবালৈ গল আৰু উভতি নাহিল, সিহঁতৰ কি হল, কলৈ গল, কি জানি শত্ৰুৰ হাততে পৰিল, ইত্যাদি চিন্তাত হৰদত্ত একেবাৰে আলোড়িত হৈ আছে, আৰু বীৰদত্তই ককায়েকৰ ওচৰতে বহি ককায়েকক চিন্তা নকৰিবলৈ বুজাইছে। তেওঁৰ লগৰীয়া আন আন লোকসকলৰ ভিতৰত কোনোজন শুই উঠিছে, কোনোজন উঠা নাই। কুৰ্ম্মীয়ে পানী একলহ আপুনি কঢ়িয়াই আনি সখীয়েক পদুমক গা ধুৱাবৰ উপায় কৰিছে, এনে সময়তে বহুত দূৰত যেন কিবা এটা শব্দ হৈছে, হৰদত্তৰ এনে বোধ হল। অলপমান বেলি হৈছে, শব্দটো অলপ স্পষ্টকৈ তেওঁৰ কাণত পৰিবলৈ ধৰিলে। এইটো কিহৰ শব্দ, এই কথা বীৰদত্তই সৈতে কোৱাকুই কৰি অনুমান কৰি থাকোঁতেই লাহে লাহে সেই শব্দটো তেওঁবিলাকৰ ফালে অহা যেন পালে। আৰু অলপমানৰ পিছত সেই শব্দটো ঘোৰাৰ টাবৰ শব্দ যেন লাগিল। তেওঁবিলাক সচকিত হল। ভাবিলে কোনোবাই তেওঁবিলাকক আক্ৰমণ কৰিবলৈ আহিছে। কিন্তু তেওঁবিলাক বীৰ পুৰুষ ; দুখ-শোকত হেজাৰ জুৰুলা হওক প্ৰকৃত বীৰত্বৰ সেই তেজটোপা কেতিয়াও তেওঁবিলাকৰ হিয়াৰ পৰা নেযায়। তৎক্ষণাৎ দুয়ো ফাকৰ পৰা তিৰবিৰাই থকা চোকা তৰোৱাল দুখন উলিয়াই সাজু হল। কিন্তু হঠাৎ এই আশাতীত বিপদৰ আশংকা দেখি, হৰদত্তই বুকুত বান্ধি, বিশ্বাস কৰি, লগত লৈ ফুৰোৱা তেওঁৰ মন্ত্ৰী আৰু লগৰীয়াসকল তৰা-নৰা ছিঙি হাবিৰ মাজলৈ পলাই পত্ৰং দিলে। কুৰ্ম্মীয়ে পদুমক লৰালৰিকৈ গহ্বৰৰ ভিতৰলৈ সুমাই নি সাবট মাৰি ধৰিলে।\nএইখিনিতে আমি অলপ আগৰ পৰা কথাটো ধৰোঁ।\nবৰফুকনৰ ৰণুৱা দুটাই ৰঘুক ধৰি নি বৰফুকনৰ আগত দিলত বৰফুকন ইমান আনন্দ হল, তাক আৰু কৈ অতাব নোৱাৰি। যাক বিচাৰি ঘৰবাৰী আৰু নগৰ এৰি আজি অতদিন তেওঁ হাবিয়ে হাবিয়ে খৰলি খাই ফুৰিছে, তাক হাততে পাবৰ উপায় হোৱা দেখি ৰঙে তেওঁ হিয়া চাদি যাব ধৰিলে। যি হৰদত্ত কাঁইটক উভালিব নোৱাৰিলে অকণ্টকা ৰাজ্য তেওঁ পক্ষে অসম্ভৱ বুলি ভাবিছিল, "উঠন্তে বোলন্তে আৰু পথত ভ্ৰমন্তে, নিশ্বাস কাঢ়ন্ত, নিশা শয়ন কৰন্তে" যি হৰদত্তই তেওঁৰ চিন্তাৰ বিষয় হৈছিল সেই হৰদত্তক পাবৰ আগন্তক হৈছে যেন দেখি বৰফুকনৰ অতি সন্তোষ মিলিল। বাস্তবিক পক্ষে বৰফুকনে হৰদত্তক বিচাৰি ইমান হায়ৰাণ হৈছিল যে অৱশেষত তেওঁক নেপাওঁ বুলি একেবাৰেই আশা এৰি ঘৰলৈ উলটি যাবলৈ একপ্ৰকাৰ থিক কৰিছিল। কত মানুহ কত ফালে তেওঁক বিচাৰি পাত পাত কৰি ফুৰিলে কিন্তু কতো তেওঁৰ একো শুংসূত্ৰ নেপাই ফুকন অতি চিন্তিত হৈ আছিল। কেতিয়াবা ভাবিছিল হৰদত্ত এই পৃথিৱীত আৰু জীয়াই থকা নাই, কৰবাত তেওঁক বাঘ-ভালুকে খাই মাৰিলে, নাইবা নোশ্চয় তেওঁ ওলালেহেঁতেন। কেতিয়াবা ভাবিছিল কিজানি কোনোবা দেশলৈ গৈ কোনোবা ৰজাৰে সৈতে লগলাগি তেওঁ নতুনকৈ ফৌজ আনি আকৌ যুঁজ কৰিবলৈ আহিবলৈ চেষ্টা কৰিছে, ইত্যাদি নানা প্ৰকাৰ চিন্তাত বৰফুকন অতি ব্যথিত হৈ আছিল। এতিয়া হঠাৎ তেওঁৰ চিন্তাৰ অন্ত পৰিবৰ উপায় হব যেন জানি সেই কাৰ্য্যৰ নিমিত্তে সেই ৰণুৱা দুটাক বঁটা পিন্ধালে আৰু ঘৰ পাই সিহঁতক মান সৎকাৰ দি ডাঙৰ মানুহ কৰিম বুলি তেওঁ অংগীকাৰ কৰিলে।\nবৰফুকন স্বভাৱতে বৰ চালাক আৰু চতুৰ ; তেওঁ বেচকৈ জানিছিল যে ৰঘু হেজাৰ উদ্ধত আৰু পাতল হওক, তাৰ গাত হৰদত্তৰ পবিত্ৰ আৰু বীৰ তেজ অৱশ্যে আছে। সি নিজৰ প্ৰাণ পৰ্য্যন্ত দিব, তথাপি কেতিয়াও বাপেকক শত্ৰুক দেখুৱাই নিদিয়ে। যদি হৰদত্তক নেপালোৱেই তেনহলে ৰঘুক ধৰিয়েই বা মাৰিয়েই কি লাভ হব ! এই ভাবি তেওঁ নতুন বুদ্ধি সাজিলে। ৰঘুক পোৱা মাত্ৰকে, তেওঁ নিৰ্ভয় দি এনেকৈ ব্যৱহাৰ কৰিবলৈ ধৰিলে যেন তেওঁ কোনোবা কালৰ মাকৰ ফালৰ কুটুমহে আছিল। বৰফুকনী বুদ্ধিত যত প্ৰকাৰ উপায় হব পাৰে, তত প্ৰকাৰ উপায়েৰে তেওঁ ৰঘুক মোৰাবলৈ চেষ্টা কৰিবলৈ ধৰিলে। হৰদত্তক তেওঁ কিমান ভাল পাইছিল আৰু পায়, আৰু হৰদত্তৰ বৰ্ত্তমান ব্যৱহাৰৰ নিমিত্তে তেওঁ আন্তৰিক কিমান দুখীত আৰু হৰদত্তক যদি দেখা পায় তেওঁ যিমানখিনি দোষ কৰিছে, সকলোখিনি ক্ষমা কৰি আকৌ তেওঁক সুমাই লবলৈ তেওঁ কিমান উৰুলিকৃত, ইত্যাদি কথা ৰঘুক বৰফুকনে যিমান পাৰে সিমান বুজাবলৈ ধৰিলে। কলীয়া ভোমোৰাৰ নিচিনা বুদ্ধিয়ক 'বৃদ্ধবক' এজনৰ কথাত যে ৰঘুৰ নিচিনা অলপ বুধীয়া মাছ এটা নুভুলিব ই হবই নোৱাৰে। বৰফুকনৰ কথাৰ অন্তত ৰঘুৱে শুধিলে :-"বাৰু ডাংগৰীয়া দেউতাই ধৰ্ম্মক চিয়াই কৈছেনে যে মোৰ দেউতা দদাইদেও আৰু তেওঁবিলাকৰ লগৰীয়া আন লোকসকলৰ ডাংগৰীয়া দেউতাই অপৰাধ ক্ষমা কৰিব ?"\nএই কথা শুনি বৰফুকনে-"এই এশবাৰ ধৰ্ম্মক চিয়াই শপত খাই কৈছো যে চাৰিঘৰীয়া আহোমৰ ঘৰৰ ল'ৰা হওঁ যদি, মই ধৰ্ম্ম কৰ্ম্ম মানো যদি, মই নিশ্চয় নিশ্চয় কৈছোঁ যে তোমাৰ দেউতাৰা আৰু তেওঁৰ লগৰীয়া আন আন লোকসকলক মই ক্ষমা কৰিম। "\nবৰফুকনৰ এই কথা শুনি ৰঘুৰ মনত বৰফুকনৰ কথাত সন্দেহ কৰিবৰ এক ৰেণু মাত্ৰও কাৰণ নেথাকিল। তেওঁ তেতিয়াই দেউতাকক দেখুৱাই দিম বুলি অংগীকাৰ কৰিলে ; আৰু ভাবিলে ঈশ্বৰৰ অনুগ্ৰহত দুখৰ পৰা তেওঁবিলাকৰ উদ্ধাৰৰ বাট ওলাল। সেই ৰাতিটো তেওঁ বৰফুকনৰ লগতে কটাই প্ৰত্যুষে বৰফুকনক লৈ দেউতাকৰ ওচৰলৈ যাবৰ ঠিক কৰিলে।\nইপিনে বৰফুকনে তেওঁৰ লগৰ ৰণুৱাবিলাকক ভিতৰি টেপ দিলে যে "হৰদত্তক পোৱা মাত্ৰকে মোৰ আজ্ঞালৈ অপেক্ষা নকৰি সবংশে আৰু সানুচৰে ধৰি কচু কটাদি কাটিবি। " বৰফুকনে ৰাতি পুৱালতে কুৰিজনমান অতি বিশ্বাসী সৈন্যেৰে সৈতে ভোদা ৰঘুক ফুচুলাই বিশ্বাস দি লগত লৈ হৰদত্তৰ ফালে আহিবলৈ ধৰিলে। পেটে পেটে তেওঁ ভাবিছিল, যে শোৱা পাটীতে যাতে হৰদত্তক ধৰিব পৰাগৈ হয়। এতিয়া বৰফুকনহঁত অহা শব্দহে আমাৰ হৰদত্তই শুনিবলৈ পাই সচকিত হৈছে।\nহৰদত্ত আৰু বীৰদত্তই তৰোৱাল দাঙ্গি লৈ ঠিয় হৈ এক মুহূৰ্ত্তমান আছে, ৰঘু বৰফুকন আৰু তেওঁৰ ৰণুৱাবিলাক ঘোঁৰাত উঠি তেওঁবিলাকৰ আগত উপস্থিত হলহি। ৰঘুৱে দূৰৰপৰা দেউতাকক দেখা মাত্ৰকে ৰিংগিয়াই কলে "দেউতা, তৰোৱাল পেলাওক, বৰফুকন ডাঙ্গৰীয়া মিত্ৰ ভাবেহে আপোনাৰ ওচৰলৈ আহিছে। "\nএই কথা কাণত পৰা মাত্ৰকে হৰদত্ত আৰু বীৰদত্ত দুয়ো তৰোৱাল ফাঁকত সুমাইছে, এনেতে বৰফুকনৰ ৰণুৱা কেইটাই সৈতে তেওঁবিলাকৰ ওচৰ পালেহিয়েই। পায়েই সোধপোছ নাই ৰণুৱা এটাই দা খনেৰে হৰদত্তৰ ডিঙ্গিলৈ কোব মাৰি পঠিয়ালে। হৰদত্তই কিন্তু কোবটো মাৰিবৰ আগেয়ে তাৰ অভিপ্ৰায় বুজি আচৰিত ৰূপে মূৰটো কটীয়া কৰি সেই কোবটো এৰাল। গতি বিষম দেখি বীৰদত্তই তৎক্ষণাৎ আকৌ তৰোৱাল ফাঁকৰ পৰা উলিয়াই লৈ বিম্বা-শৱদে খেদা মাৰি একে কোবেই ককায়েকৰ আক্ৰমণকাৰীৰ মূৰটো ছিঙ্গিলে। বাকী ৰণুৱাবিলাকে দুইকো বেঢ়ি ধৰিলে। ৰঘুৱে এই কথা দেখি 'বিশ্বাসঘাতকতা' 'বিশ্বাসঘাতকতা' কৈ চিয়ঁৰিবলৈ ধৰিলে। ৰঘুৰ কথা শুনি বৰফুকনে "ৰাজদ্ৰোহীৰ সন্তান ৰাজদ্ৰোহী ! বিশ্বাসঘাতকতা ? এই তোৰ পাপৰ পৰাচিত" বুলি ৰঘুৰ বুকুত তৰোৱালৰ চোকা জোঙা আগেয়ে খোচ মাৰি দিলে, ৰঘু ঘোঁৰাৰ ওপৰৰ পৰা বাগৰি পৰিল, মুখেদি হোলোকা হোলোকে তেজ ববলৈ ধৰিলে। মৰিবৰ সময়ত ৰঘুৱে সেহাই সেহাই এই কেষাৰ কথা বৰফুকনক কলে :-"ঐ বিশ্বাসঘাতকী বৰফুকন, তই বিশ্বাস দি এনেটো কাম কৰিব নেলাগিছিল ! তহঁত আহোমৰ যে তলে পুতল এইটো কথা মই এতিয়াহে জানিলো। মই মৰিবলৈ ধৰা সময়ত কোৱা তই এই কেষাৰ কথা মনত ৰাখিবি :- 'অসমত অচিৰে আহোমৰ নাওঁ নুমাব, ভেটিত শিয়ালে ঠাই লব, আৰু ধাপত তিতা লাও গজিব, বাৰীত বৰহুদুৱে বাঁহ লব। তহঁতৰ নাতি পুতিয়ে লোকৰ গোলামী খাটিও ভাত নেপাব। আৰু বিশ্বাসঘাতকতাঅ মহাপাপৰ ফল তোক ঈশ্বৰে দিব। " এই কেষাৰ কৈয়েই ৰঘুৱে ইহ সংসাৰ পৰিত্যাগ কৰিলে।\nহৰদত্ত বীৰদত্তই ভালেখিনি বেলি পৰাক্ৰমেৰে তেওঁবিলাকৰ শত্ৰুৰে সৈতে যুঁজি অৱশ হৈ পৰিল। মহাবলী অভিমন্যুক সপ্তৰথীয়ে বেঢ়ি ধৰাদি তেওঁবিলাকক ১৯/২০ টা যুঁজাৰুৱে বেঢ়ি ধৰিলে ; দুটা মানুহে অস্ত্ৰেশস্ত্ৰে সজ্জিত ইমানখিনি মানুহক কি কৰিব। তথাপি তেওঁবিলাকে ৭/৮ টা মানক বধি ইমান বেলি আত্মৰক্ষা কৰি আছিল, আৰু নোৱাৰা হল। তেওঁবিলাকক বিপদৰ সময়ত এৰি পলাই যোৱা তেওঁবিলাকৰ লগৰীয়াসকলৰ ভিতৰত যদি পাঁচজনমান মানুহ তেওঁবিলাকক সহায় কৰিবলৈ থাকিলহেঁতেন, তেনেহলে বৰফুকনৰ কি সাধ্য যে তেওঁবিলাকক হৰুৱায় আৰু মাৰে ? কিন্তু কি হব ? হৰদত্তৰ ফালে বিধি বাম। হৰদত্তই তেওঁৰ অন্তকাল উপস্থিত জানি ঈশ্বৰৰ চৰণত মনোনিবেশ কৰি স্থিৰ হৈ ৰল ; শত্ৰুৱে ওপৰা ওপৰিকৈ তেওঁৰ গাত অস্ত্ৰ প্ৰহাৰ কৰিবলৈ ধৰিলে। অৱশেষত তেওঁ নশ্বৰ দেহ পৰিত্যাগ কৰি য'ত ৰোগ-শোক সংসাৰৰ তাপ নাই তেনে ঠাইলৈ গুচি গল ! মৰিবৰ সময়ত তেওঁ কাতৰ স্বৰে "জন্মভূমি !" "জন্মভূমি !!" "জন্মভূমি !!!" বুলি তিনিবাৰ মাতি নিমাত হল ! বীৰদত্তই ককায়েকৰ ওচৰতে পৰি প্ৰাণত্যাগ কৰিলে।


শিক্ষণ Class 12 Education শিক্ষা (প্রশ্নোত্তৰ) অধ্যায় 4\nপাঠৰ নাম শিক্ষণ\nশিক্ষণ Class 12\nপ্র : শিক্ষাত ‘শাস্তি আৰু পুৰস্কাৰ’ৰ ভিত্তি হৈছে শিক্ষণৰ ফলাফলৰ নীতি।\nপ্ৰ:’ শিক্ষণ পৰিপক্কতাৰ ওপৰত নিৰ্ভৰশীল’। উদাহৰণসহ ব্যাখ্যা কৰা।\nউ : পৰিপক্কতা আৰু শিক্ষণৰ মাজত এক অবিচ্ছেদ্য সম্পর্ক আছে। পৰিপক্কতা হৈছে বিকাশৰ স্বাভাৱিকৰূপত সংঘটিত হােৱা দেহৰ এক অন্তৱর্তী প্রক্রিয়া। উদাহৰণ স্বৰূপে এটা কম বয়সীয়া শিশুৱে ভাষা আয়ত্ব কৰিব নােৱাৰে কিয়নাে তাৰ বাবে নির্দিষ্ট বয়সৰ প্রয়ােজন। কিন্তু কিছু মান ক্ষেত্ৰত শিক্ষণৰ অভাৱত নির্দিষ্ট বয়সপ্রাপ্ত হ’লেও স্বাভাৱিক ৰূপত ভাষা আয়ত্ব কৰিব নােৱাৰিবও পাৰে। ওপৰৰ আলােচনাৰ পৰা আমি ক’ব পাৰাে যে শিক্ষাৰ ক্ষেত্ৰত দুয়ােটা দিশেই গুৰুত্বপূর্ণ অর্থাৎ শিক্ষণ পৰিপক্কতাৰ ওপৰত নিৰ্ভৰশীল। পৰিপক্কতাই শিক্ষণৰ যােগ্যতা প্রদান কৰে। এই দুই প্রক্রিয়াৰ পাৰস্পৰিক সম্পৰ্কৰ স্বৰূপ মনােবিজ্ঞানৰ সৃষ্টিকালৰ পৰা সূক্ষ্ম বিবেচনাযােগ্য কোনবিধ আচৰণ জৈৱিক পৰিপক্কতাৰ ফল আৰু কোনবিধ আচৰণ শিক্ষাৰ ফলত সংঘটিত হয় তাক স্পষ্টকৈ নিৰ্ধাৰণ কৰাটো কঠিন। শিক্ষণৰ বাবে পৰিপক্কতা এক গুৰুত্বপূৰ্ণ চর্ত। যদিহে শিশুৰ উপযুক্ত পৰিপক্কতা লাভ নােহােৱা অৱস্থাত শিক্ষণ তাৰ ওপৰত বলপূর্বকভাৱে প্রদান কৰিলে শিশু সেই বিকাশৰ বাবে প্রতিকূল হৈ উঠিক। কোনাে ক্রিয়াৰ বাবে প্রয়ােজন হােৱা পৰিপক্কতা অনুযায়ী শিক্ষণৰ সুযােগ সুবিধা প্রদান কৰিব পাৰিলেহে আমি শিক্ষণৰ ক্ষেত্ৰত সুফল লাভ কৰিব পাৰাে। অর্থাৎ এই দুয়ােটা দিশৰ সুস্থ সমন্বয়তহে শিক্ষণৰ সুফল লাভ কৰিব পৰা যায়। শিক্ষণৰ সীমা পৰিপক্কতাৰ দ্বাৰা নিৰ্ধাৰিত হয়।\nপ্রঃ শিক্ষণৰ প্ৰস্তুতিৰ নীতিটোৰ শৈক্ষিক তাৎপর্য চমুকৈ আলােচনা কৰা।\nউ : শিক্ষণৰ প্ৰস্তুতিৰ নীতিৰ শৈক্ষিক তাৎপর্য: শিক্ষকে শিক্ষার্থীসকলক এটি পাঠ শিকাবলৈ যাওঁতে শিক্ষার্থী শাৰীৰিক আৰু মানসিক অৱস্থাৰ কথা ভালদৰে জনা উচিত। যদিহে শিক্ষার্থীয়ে পাঠটো শিকাৰ বাবে প্রস্তুত হয়, তেতিয়া পাঠটো আৰম্ভ কৰিব লাগে। কাৰণ ছাত্ৰ-ছাত্ৰীৰ যদি শিক্ষা লাভৰ কাৰণে মানসিক প্রস্তুতি নাথাকে তেন্তে সেই শিক্ষাৰ পৰা তেওঁলােকে কোনাে সুফল নাপায়। গতিকে শ্ৰেণীত শিক্ষাদান কৰােতে শিক্ষকজনে শিক্ষার্থীৰ মনৰ প্ৰস্তুতিৰ কাৰণে যত্ন কৰিব লাগে। শিকাবলগীয়া পাঠৰ প্ৰতি ছাত্রক আকর্ষিত কৰিব পাৰিলৈই সিহঁতৰ মন শ্ৰেণীৰ পাঠ গ্রহণৰ বাবে প্রস্তুত হ’ব।\nপ্র : অন্তদর্শনমূলক শিক্ষণৰ ৩টা বৈশিষ্ট্য লিখা।\nউ: অন্তদর্শনমূলক শিক্ষাৰ ৩টা বৈশিষ্ট্য হল—\n(১) হঠাৎ সংঘটিত হয় (২) অন্তলৰ্শন বৌদ্ধিক স্তৰৰ লগত জড়িত।সাধাৰণতে মানুহকে ধৰি উচ্চ শ্রেণীৰ জীৱৰ অন্তদৰ্শন নিন্ম শ্রেণী জীৱতকৈ বেছি।(৩) যেতিয়া অংশবােৰৰ মাজৰ পাৰস্পৰিক সম্পর্ক জনা যায় তেতিয়া সামগ্রীকভাৱ মনত উদয় হয়।\nপ্রঃ শিক্ষণৰ অনুবন্ধিত প্রতিক্রিয়াৰ পদ্ধতিটো চমুকৈ ব্যাখ্যা কৰা। শ্ৰেণীকোঠাৰ পৰিৱেশত এই পদ্ধতিৰ প্ৰভাৱ সম্পর্কে আলােচনা কৰা। (F-2015)\nউ : আইভান পেভলভ শিক্ষাৰ অনুবন্ধনবাদ তত্ত্বৰ এজন স্রষ্টা আছিল । সাধাৰণতে স্বাভাৱিক উদ্দীপকৰ ফলত স্বাভাৱিক প্রতিক্রিয়া সৃষ্টি হয়। উদাহৰণস্বৰূপে—ক’ব পাৰি যে খােৱাবস্তু দেখিলে কুকুৰৰ মুখৰ পৰা লালটি ওলায়। এই প্রক্রিয়া বা লালটি ওলােৱা কাৰ্যটো হৈছে সহজাত আৰু স্বাভাৱিক। ইয়াত শিকিবলগীয়া একো নাই। কিন্তু পেভলভৰ মতে স্বাভাৱিক উদ্দীপকৰ ঠাইত কেতিয়াবা অস্বাভাৱিক বা কৃত্রিম উদ্দীপক প্ৰদান কৰি স্বাভাৱিক উদ্দীপকৰ ক্ষেত্ৰত কৰা প্ৰক্ৰিয়াৰ সৃষ্টি কৰিব পাৰি। সৰল ভাষাত ক’বলৈ হ’লে যেতিয়া কোনাে স্বাভাৱিক প্রতিক্রিয়া তাৰ স্বাভাৱিক উদ্দীপকৰ পৰিৱর্তে আন কোনাে কৃত্রিম উদ্দীপকৰ লগত সংযুক্ত বা অনুবন্ধিত হয়, তেতিয়া শিক্ষণ সংঘটিত হয়। শ্ৰেণীকোঠাৰ পৰিৱেশত শিক্ষণৰ অনুবন্ধিত পদ্ধতিৰ প্ৰভাৱসমূহ হ’ল—\n(১) এই তত্ত্বৰ জৰিয়তে ছাত্র- ছাত্ৰীসকলৰ পৰিস্কাৰ-পৰিচ্ছন্নতা, অনুশাসন আদি ভাল অভ্যাসবােৰ গঠন কৰিব পাৰে।\n(২) ছাত্র-ছাত্রীসকলৰ ভয়, ভালপােৱা আদি আৱেগ গঢ় লৈ উঠাত এই তত্ত্বই সহায় কৰে।\n(৩) অনুবন্ধনৰ জৰিয়তে ছাত্র-ছাত্রীসকলৰ ভাষাৰ বিকাশ সাধন কৰিব পাৰি।\n(৪) এই পদ্ধতিৰ জৰিয়তে ছাত্র-ছাত্রীৰ বেয়া অভ্যাসবােৰ ত্যাগ কৰিব পাৰে।\n(৫) এই পদ্ধতিৰ দ্বাৰা ছাত্র-ছাত্রীয়ে বিভিন্ন ধৰণৰ শিক্ষা আয়ত্ব কৰিব পাৰে।\nclass 12 education chapter4question answer in assamese\nপ্রঃ সন্তুষ্টি আৰু অনুশীলন শিক্ষণৰ প্রচেষ্টা আৰু ভুল পদ্ধতিৰ মূল উপাদান।\nপ্র : পেভেলভৰ অনুবন্ধনৰ পৰীক্ষাটোত অনুবন্ধিত প্রতিক্রিয়া কোনটো আছিল?\nউ : বেল বা ঘণ্টাৰ শব্দটো অনুবন্ধনবাদ পৰীক্ষাত অনুবন্ধিত প্রতিক্রিয়া।\nপ্রঃ শিক্ষণৰ চাৰিটা গুৰুত্বপূৰ্ণ বৈশিষ্ট্য লিখা। (F-2013)\nউঃ শিক্ষণৰ চাৰিটা গুৰুত্বপূৰ্ণ বৈশিষ্ট্য তলত উল্লেখ কৰা হ’ল—\n(১) শিক্ষণ উদ্দেশ্য প্রণােদিত আৰু লক্ষ্য অবিহনে শিক্ষণ ফলপ্রসূ নহয়। আমাৰ ইচ্ছা বা প্রয়ােজন পূৰাবলৈহে আমি শিকিবলগীয়া হয়।\n(২) শিক্ষণ এক ব্যক্তিকেন্দ্রিক কার্য। ব্যক্তিগত পার্থক্যৰ বাবে সকলাে মানুহৰে শিক্ষণ ক্ষমতা একে নাথাকে।\n(৩) শিক্ষণ স্থায়ী ৰূপ দিয়া প্রধান আহিলা বিধ হৈছে অভ্যাস। পুনৰাবৃত্তি নােহােৱাকৈ কোনাে শিক্ষণ স্থায়ী হ’ব নােৱাৰে।\n(৪) আগ্রহ আৰু শিক্ষাৰ পাৰস্পৰিক সম্পর্ক আছে। আগ্রহ অবিহনে কোনাে কথা শিকিব নােৱাৰি।।\nপ্রঃ অস্তদশনৰ পদ্ধতিটোৰ দুটা সীমাবদ্ধতা উল্লেখ কৰা।\nউ : অন্তদর্শন পদ্ধতিৰ দুটা সীমাবদ্ধতা হ’ল—\n(১) এই পদ্ধতি বৌদ্ধিক স্তৰৰ লগত জড়িত হােৱাৰ বাবে নিম্ন শ্ৰেণীৰ জীৱৰ বাবে এই পদ্ধতি লাভজনক নহয়।\n(২) এই পদ্ধতিয়ে পর্যবেক্ষণ ক্ষমতা আৰু অনুভৱ শক্তিৰওপৰত গুৰুত্ব দিয়ে বাবে সৰ্বসাধাৰণ মানুহৰ বাবে অন্দর্শন পদ্ধতি সহায়কাৰী নহয়।\nপ্র : শিক্ষণৰ প্রাথমিক নীতিসমূহ কি কি? শিক্ষণৰ এই নীতিসমূহৰ যি কোনাে এটাৰ শৈক্ষিক তাৎপর্য আলােচনা কৰা। (F-2014)\nউ : শিক্ষণৰ প্রাথমিক নীতিকেইটা হ’ল–প্রস্তুতিৰ নীতি, ফলাফলৰ নীতি আৰু অনুশীলনৰ নীতি। ফলাফল নীতি :শিক্ষার্থীসকলৰ শিক্ষাৰ ফলাফলত এই নীতিৰ বিশেষ গুৰুত্ব আছে। ছাত্র-ছাত্রীয়ে যদিহে ভাল কাম কৰে তেতিয়া শিক্ষকে পুৰস্কাৰ প্ৰদান কৰিব বা প্রশংসা কৰিব। তেনে কৰিলে ছাত্র-ছাত্রীয়ে উৎসাহ পাব আৰু আগলৈ ভাল কাম কৰাৰ স্পৃহা বাঢ়িব। আনহাতে, কোনাে ছাত্র-ছাত্ৰীয়ে বেয়া কাম কৰিলে তাৰ বাবে শাস্তি প্রদান কৰিব লাগে। তেতিয়া ছাত্র-ছাত্রী নিৰুৎসাহিত হ’ব আৰু ভৱিষ্যতে তেনে কাম কৰিবলৈ নিবিচাৰিব। অৱশ্যে শাস্তি প্রদানে শিক্ষা গ্রহণত প্রায়ে প্রতিকূল প্রভাৱ পেলায়। ফলাফল নীতিৰ লগত স্মৃতিও জড়িত হৈ আছে। এই নীতিয়ে ইয়াকে বুজায় যে যি বিষয়ে আনন্দ দিয়ে তাক সহজে শিকিব পাৰি আৰু যি বিষয়ে কষ্ট দিয়ে তাক সহজে শিকিব নােৱাৰি। এই নীতিকে পুৰস্কাৰ আৰু শাস্তি সম্পর্কীয় নীতি বুলিও কোৱা হয়।\nপ্ৰ: প্রশিক্ষণ কি? শিক্ষণৰ কেইটামান সংজ্ঞা দিয়া। (F-2017)\nউ : শিক্ষণ এক বিকাশশীল প্রক্রিয়া যাৰ সহায়ত আমি কোনাে কামত দক্ষতা বা কৌশল আয়ত্ব কৰিব পাৰাে। ই মানৱ জীৱনৰ শৈশৱ কালৰ পৰাই আৰম্ভ হয়। জন্মৰ পাছত এটি শিশুৱে স্বাভাৱিক জীৱনৰ লগত খাপ খাবলৈ অসুবিধা পায়। গা-ধুবৰ বাবে, খােৱাৰ বাবে, কাপােৰ পিন্ধিবৰ বাবে শিশুটিয়ে সকলাে সময়তে মাক তথা অন্যৰ ওপৰত নিৰ্ভৰশীল হ’বলগা হয়। এটা নির্দিষ্ট সময়ৰ পিছৰ পৰা শিশুৱে এইবােৰ কার্য কৰিব পৰা হয়। ইয়াকেই শিক্ষণ বোলে। শিক্ষণৰ কেইটামান সংজ্ঞা হল-\n(১) “অভিজ্ঞতাৰ জৰিয়তে জীৱনৰ প্রতিক্রিয়াসমূহৰ ৰূপান্তৰেই হ’ল শিক্ষণ।” –কলভিন\n২) “শিক্ষণ হৈছে অভিজ্ঞতা আৰু প্ৰশিক্ষণৰ যােগেদি কৰা আচৰণৰ সংশােধন কার্য।”—গেইট\n(৩) “আচৰণৰ পৰিণতিস্বৰূপে জীৱনৰ পৰৱর্তী আচৰণৰ যিকোনাে পৰিৱর্তনেই হ’ল শিক্ষণ।” —জে. পি. গিলফোর্ডৰ\n(৪) “শিক্ষণ হৈছে ইয়াৰ সৰলতম পর্যায়ত পৰিস্থিতিৰ প্ৰতি প্রতিক্রিয়া কৰা অথবা ইয়াৰ উৎকর্ষ সাধন কৰিবলৈ পূর্বৱর্তী আচৰণৰ সংশােধন কৰা।”- ৰাইবাণৰ\nপ্রঃ বহুবাৰ চেষ্টা কৰি এজন ছাত্ৰই এটা অংক নিজে সফলভাৱে কৰিবলৈ সক্ষম হ’ল। এই শিক্ষণ প্রক্রিয়া শিক্ষণৰ প্রচেষ্টা আৰু ভূল শিক্ষণ পদ্ধতিৰ দ্বাৰা সমর্থিত।\nপ্রঃ “সামগ্রীকৰণৰ ওপৰত শিক্ষণ নিৰ্ভৰশীল”— এই উক্তিটোৰ লগত শিক্ষণৰ কোনটো পদ্ধতি জড়িত হৈ আছে?\nউ : অন্তদর্শন শিক্ষণ পদ্ধতি।\nপ্রঃ শিক্ষণৰ প্ৰচেষ্টা আৰু ভুল পদ্ধতি আৰু অন্তদর্শন পদ্ধতিৰ দুটা পার্থক্য লিখা।\nউ : শিক্ষণৰ প্রচেষ্টা আৰু ভুল পদ্ধতি’ আৰু ‘অন্তদর্শন পদ্ধতিৰ’ পার্থক্য হল—\n(১) প্রচেষ্টা আৰু ভুল পদ্ধতি হৈছে দৈহিক ক্রিয়াভিত্তিক। আনহাতে, অন্তদর্শন হৈছে মানসিকক্রিয়াভিত্তিক শিক্ষণ পদ্ধতি।\n(২) প্রচেষ্টা আৰু ভুল পদ্ধতি নিম্ন পর্যায়ৰ শিক্ষা। আনহাতে, অন্তদর্শন পদ্ধতি উচ্চ পর্যায়ৰ শিক্ষা।\nপ্র :শিক্ষণৰ অন্তদর্শন পদ্ধতি ‘ৰ চাৰিটা শৈক্ষিক মূল্য উল্লেখ কৰা। (F-2020)\nউ : শিক্ষণৰ অন্তদর্শন পদ্ধতি’ৰ চাৰিটা শৈক্ষিক মূল্য হল—\n(১) এই পদ্ধতিয়ে ছাত্র-ছাত্রীৰ সুপ্ত অন্তর্নিহিত প্রতিভা বিকাশৰ সুযােগ দিয়ে।\n(২) প্রতিভাশালীছাত্র-ছাত্ৰীসকলৰ প্রতিভা বিকাশৰ ক্ষেত্ৰত এই পদ্ধতি বিশেষ গুৰুত্বপূর্ণ।\n(৩) উচ্চ শিক্ষাৰ ছাত্ৰ-ছাত্ৰীৰ বাবেও এই পদ্ধতি সহায়কাৰী।\n(৪) এই পদ্ধতিয়ে ছাত্ৰৰ মনত স্বাধীন চিন্তা আৰু নিজ ক্রিয়া প্রচেষ্টা জগাই তুলিব পাৰে।\nপ্র : শিক্ষণৰ ফলাফল নীতিৰ শৈক্ষিক তাৎপর্য লিখা।\nউ : শিক্ষাৰ ক্ষেত্ৰত এই নীতিৰ যথেষ্ট গুৰুত্ব আছে। কোনাে কামৰ ফলাফল যেতিয়া সন্তোষজনক হয় তেতিয়া পৰৱর্তী কার্যৰ বাবে মন আগ্রহী হয় আৰু আগতকৈও ভাল ফল দেখাবলৈ মন যায়। কিন্তু যদি ফলাফল সন্তোষজনক নহয় তেতিয়া মন হতাশ, অনিচ্ছা আদিৰে ভৰি পৰে। যেতিয়া সৰু সৰু ল’ৰা-ছােৱালীক কোনাে ভাল কামৰ বাবে পুৰস্কৃত কৰা হয় তেতিয়া সিহঁতৰ উৎসাহ বাঢ়ে আৰু তেনে কাম পুৰণ কৰিবলৈ আগ্রহী হয়। আনহাতে, যেতিয়া শাস্তি প্রয়ােগ কৰা হয় তেতিয়া তেনে কাম ভৱিষ্যতে নকৰিবলৈ সচেতন হয়। সেইবাবেই শিক্ষাৰ ক্ষেত্ৰত ফলাফলনীতিৰ গুৰুত্ব অতি গুৰুত্বপূর্ণ।\nপ্র : তলৰ প্ৰবাদ কেইটা কোন কেইটা শিকন নীতিৰ লগত জড়িত উল্লেখ কৰা।\nউঃ অভ্যাসৰ নৰ, কর্ণপথে কৰে শৰ—অনুশীলন নীতি। কৃতকার্যতাই কৃতকার্যতাক আগুৱাই নিয়ে—ফলাফল নীতি।\nপ্র: অন্তদৃষ্টিমূলক বা অন্তদর্শন শিক্ষণ কি? (F-2013/20)\nউঃ অন্তদর্শন শিক্ষণ পদ্ধতি গেষ্টাল্ট বা সামগ্রীকতাবাদ তত্ত্বৰ ওপৰত প্রতিষ্ঠিত। সামগ্রীকতাবাদী মনােবিজ্ঞানী সকলৰ মতে শিক্ষা সামগ্রীকভাৱে সংঘটিত হয়। শিক্ষণ কার্যত শিকাৰুজনে গােটেই পৰিৱেশটো বুজিবলৈ যত্ন কৰিব লাগে, কিন্তু অংশ হিচাপে নহয়। যেতিয়া অংশবােৰৰ পাৰস্পৰিক সম্পর্ক জনা যায়, তেতিয়া সামগ্রীকভাৱে ই শিকাৰুৰ মনত আকস্মিকভাৱে নতুন পােহৰৰ চকমকনিৰ দৰে উদ্ভাসিত হয়। ফলস্বৰূপে ইয়াৰ জৰিয়তে শিকাৰুৱে যিকোনাে সমস্যাৰ সমাধান কৰিব পাৰে। সেইবাবে সামগ্রীকতাবাদী মনােবিদসকলৰ মতে শিক্ষণ অষ্টিৰ দ্বাৰাহে সম্ভৱ, প্রচেষ্টা আৰু ভুল পদ্ধতিৰ দ্বাৰা নহয়।\nপ্রঃ প্রচেষ্টা আৰু ভুল পদ্ধতিৰ শিক্ষণ কিদৰে সম্ভৱ হয়। (F-2016)\nউঃ প্রচেষ্টা আৰু ভুল পদ্ধতিৰ দ্বাৰা শিক্ষণ সম্ভৱ হ’ব পাৰে। এই পদ্ধতিৰ সহায়ত শিক্ষণ যে সম্ভৱ হয় তাক প্ৰমাণ কৰিবলৈ থর্ণডাইকে এটা মেকুৰীৰ সৈতে প্রচেষ্টা আৰু ভূল পদ্ধতিৰ শিক্ষণৰ পৰীক্ষা সম্পন্ন কৰিছিল। তেওঁ এটা ভােকাতুৰ মেকুৰীক এটা কৌতুকপূর্ণ বাকচ বা পিঞ্জৰাত আবদ্ধ কৰি ৰাখিছিল। বাকচটোৰ বাহিৰত মেকুৰীটোৱে দেখাকৈ এথাল ভজা মাছ কিছু দূৰত থৈ দিছিল। বাকচটোৰ দুৱাৰখন এনে এটা উপায়েৰে বন্ধ কৰা হৈছিল যাতে এডাল ৰছী টনা গলেই দুৱাৰখন খােল খায়। ভােকাতুৰ মেকুৰীটোৱে ভজা মাছ দেখাৰ লগে লগে তাক খাবলৈ বিচাৰি বাকচটোৰ পৰা বাহিৰলৈ ওলাবলৈ বাৰে বাৰে চেষ্টা কৰিছিল। মেকুৰীটোৱে বহু সময় প্রচেষ্টা চলাই থাকোতে অৱশেষত ৰছীডাল টনাত দুৱাৰখন খােলা গৈছিল আৰু মেকুৰীটোৱে বাহিৰলৈ আহি মাছ খাবলৈ সক্ষম হৈছিল। এই প্রক্রিয়া কেইবাবাৰে মেকুৰীটোৰ লগত কৰা হৈছিল আৰু মেকুৰীটোৱে এনেদৰেই চেষ্টা চলাই গৈছিল।এনেদৰে প্ৰচেষ্টাৰ ফলত মেকুৰীটোৰ ভুলৰ সংখ্যা কমি আহিল আৰু শেষত এবাৰাে ভুল নকৰিলে। ওপৰৰ উদাহৰাটোৰ পৰা আমি বুজিব পাৰাে যে জীৱ-জন্তু আদিয়ে নতুন কিবা এটা শিকোতে প্রচেষ্টা আৰু ভুল পদ্ধতিৰ দ্বাৰাও শিকিব পাৰে। সেয়েহে প্রচেষ্টা আৰু ভুল পদ্ধতিৰ দ্বাৰা শিক্ষণ সম্ভৱ হৈ উঠিব পাৰে বুলি কব পাৰি।\nপ্রঃ শিক্ষণ আৰু পৰিপক্কতাৰ মাজত থকা পার্থক্য দেখুওৱা। (F-2014/10)\nউ : শিক্ষণ আৰু পৰিপক্কতাৰ মাজৰ পাৰ্থক্যসমূহ হৈছে–\n(১) পৰিপক্কতা হৈছে বিকাশৰ স্বাভাৱিকৰূপত হােৱা দেহৰ এক অন্তবর্তী প্রক্রিয়া আনহাতে শিক্ষণ হৈছে ব্যক্তিয়ে পৰিৱেশন কৰা প্রতিক্রিয়াৰ পৰিণতি।\n(২) পৰিপক্কতাত পুনৰাবৃত্তিৰ অপ্রয়ােজনীয় আনহাতে, শিক্ষণত পুনৰাবৃত্তিৰ অতিকৈ প্রয়ােজন, ই ভুলৰ পৰিমাণ নােহােৱা কৰে।\n(৩) পৰিপক্কতাত অভিৰোচনৰ কোনাে প্ৰভাৱ নাই । আনহাতে, শিক্ষণত অভিৰোচনৰ গুৰুত্বপূৰ্ণ প্ৰভাৱ আছে।\nHS 2nd Year Education Chapter4Question Answer In Assamese\nপ্রঃ শিক্ষণৰ অনুশীলন নীতি’ৰ ভাগ দুটা লিখা।\nউ : শিক্ষণৰ অনুশীলন নীতিৰ ভাগ দুটা হৈছে—\n(১) ব্যৱহাৰৰ নীতি (২) অব্যৱহাৰৰ নীতি।\nপ্রঃ গেষ্টান্ট এটা জার্মান শব্দ, ইয়াৰ অৰ্থ হৈছে সমগ্র বা সম্পূর্ণ আকাৰ।\nপ্রঃ শিক্ষণৰ অনুবন্ধন পদ্ধতিৰ শৈক্ষিক তাৎপর্য সম্পর্কে আলােচনা কৰা। (F-2013/19)\nউ: শিক্ষণৰ অনুবন্ধন পদ্ধতিৰ শৈক্ষিক তাৎপর্যসমূহ হ’ল—\n(১) শান্তি আৰু পুৰস্কাৰ অনুবন্ধনৰ লগত নিবিড়ভাৱে জড়িত পুৰস্কাৰে বন্ধন শক্তিশালী আৰু শাস্তিয়ে দুর্বল কৰে। পুৰস্কাৰে কোনাে কাম ভালদৰে কৰিবলৈ শিক্ষার্থী উৎসাহিত কৰে।\n(২) পৰিষ্কাৰ-পৰিচ্ছন্ন, নিয়মানুৱৰ্তিতা, অনুশাসন আদিৰ দৰে ভাল অভ্যাসবােৰ গঠন কৰিবৰ বাবে এই পদ্ধতি প্রয়ােজন।\n(৩) পৰিৱেশৰ লগত সংগতি সাধন কৰিবলৈ হ’লেও এই পদ্ধতি উপযােগী।\n(৪) এই পদ্ধতিৰ যােগেদি বেয়া অভ্যাসবােৰ ত্যাগ কৰিব পাৰি।\n(৫) জীৱনৰ প্ৰাৰম্ভিক সময়ছােৱাত শুদ্ধ প্রশিক্ষণৰ বাবে ই গুৰুত্ব প্রদান কৰে।\n(৬) অমুবন্ধনৰ জৰিয়তে ভাষাৰ বিকাশ সাধন কৰিব পাৰি।\n(৭) ই ভাষাৰ অনুষংগ নীতি, বিশেষকৈ সান্নিধ্য নীতিৰ,ওপৰত গুৰুত্ব দিয়ে। যি স্মৰণত সহায়কাৰী।\nSee also মানসিক স্বাস্থ্য আৰু স্বাস্থ্যবিজ্ঞান (প্রশ্নোত্তৰ) Class 12 Education Chapter 7\nপ্রঃ শিক্ষণৰ চাৰিটা গুৰুত্বপূর্ণ বৈশিষ্ট্য লিখা। (F-2015)\nউ : শিক্ষণৰ চাৰিটা গুৰুত্বপূৰ্ণ বৈশিষ্ট্য হৈছে—(১) আগ্রহ আৰু শিক্ষাৰ সম্পর্ক ঘনিষ্ঠ। আগ্রহ অবিহনে শিক্ষণ সম্ভৱ নহয়।\n(২) শিক্ষণ উদ্দেশ্য প্রণােদিত নির্দিষ্ট লক্ষ্য-উদ্দেশ্যৰ দ্বাৰা পৰিচালিত। লক্ষ্য-উদ্দেশ্য অবিহনে শিক্ষণ সম্ভৱ নহয়।\n(৩) শিক্ষণ মানেই কোনাে সমস্যাৰ সমাধান। আমি যেতিয়া কোনাে কাম শিকিবলগীয়া হয়, তেতিয়া কিছুমান সমস্যা আমাৰ আগত উদয় হয়। কামটো কৰাৰ পিছত সমস্যাৰ সমাধান হয়।\n(৪) দেহ-মানসিক পৰিপক্কতাই শিক্ষণত দৰকাৰী ভূমিকা পালন কৰে। অধিক পৰিপক্কতাৰ ফলত শিক্ষণ ক্ষমতা অধিক হয়। অর্থাৎ বয়স বৃদ্ধিৰ লগে লগে শিকাৰ ক্ষমতাও বাঢ়ি যায়।\nপ্রঃ শিক্ষণৰ ব্যৱহাৰ আৰু অব্যৱহাৰৰ নীতি দুটা উল্লেখ কৰা।\nউ: থাৰ্ণডাইকে শিক্ষণ নীতিক দুটা ভাগ কৰিছে ব্যৱহাৰ আৰু অব্যৱহাৰ নীতি। থর্ণডাইকৰ মতে, পৰিস্থিতি আৰু প্রতিক্রিয়াৰ মাজত সংশােধিত সম্বন্ধ স্থাপন হােৱাৰ সময়ত আনবােৰ অৱস্থা একে থাকিলে এই সংযােগৰ শক্তি বৃদ্ধি হয়। আনহাতে, থনডাইকৰ অব্যৱহাৰ নীতি মতে—স্বাভাৱিক উদ্দীপকৰ ঠাইত কেতিয়াবা অস্বাভাৱিক বা কৃত্রিম উদ্দীপক প্রদান কৰি স্বাভাৱিক উদ্দীপকৰ ক্ষেত্ৰত কৰা প্রতিক্রিয়া সৃষ্টি কৰিব পাৰি। সৰল ভাষাত ক’বলৈ হ’লে যেতিয়া কোনাে স্বাভাৱিক প্রতিক্রিয়া তাৰ স্বাভাৱিক উদ্দীপকৰ পৰিৱর্তে আন কোনাে কৃত্রিম উদ্দীপকৰ লগত সংযুক্ত বা অনুবন্ধিত হয়, তেতিয়া শিক্ষণ সংঘটিত হয়। পৰিস্থিতি আৰু প্ৰতিক্ৰিয়াৰ মাজৰ সংশােধিত সম্বন্ধ দীর্ঘ সময় ধৰি স্থাপন কৰা নহয়, তেতিয়া সেই সংযােগৰ শক্তি কমি যায়। অর্থাৎ অনুশীলন চলি থাকিলে শিক্ষণ অভিজ্ঞতা শক্তিশালী আৰু সজীৱ হৈ থাকে আৰু অনুশীলন এৰি দিলে শিক্ষণাে দুর্বল হৈ পৰে।\nখালী ঠাই পূৰণ কৰা ।\nপ্রঃ কৃত্রিম উদ্দীপকৰ সহায়ত সৃষ্টি কৰা স্বাভাৱিক প্রতিক্রিয়া অনুবন্ধনবাদ বােলে। (F-2012)\nপ্রঃ পেছাগতভাৱে পেভলভ আছিল এজন শৰীৰতত্ত্ববিদ।\nপ্র: শিক্ষণ হ’ল অভিজ্ঞতাৰ আয়ত্তকৰণ।\nপ্র: প্রচেষ্টা আৰু ভুল শিক্ষা পদ্ধতিৰ মূল হৈছে পুনৰাবৃত্তি।\nপ্র: গেষ্টান্ট স্কুল অৱ চাইক’লজীৰ প্ৰতিষ্ঠাপক আছিল কহলাৰ।\nপ্র : পৰিপক্কতা সংঘটিত হয় দৈহিক আৰু মানসিক বিকাশৰ কাৰণে।\nপ্র : শিক্ষণৰ প্ৰচেষ্টা আৰু ভুল পদ্ধতি সংযােগবাদ তত্ত্বৰ লগত জড়িত।\nপ্রঃ কহলাৰে সর্বাধিক পৰীক্ষা-নিৰীক্ষা চলােৱা জন্তুবিধ আছিল চুলটান নামৰ চিম্পাঞ্জী।\nপ্রঃ: ‘অভিজ্ঞতা আৰু প্ৰশিক্ষণৰ যােগেদি হােৱা আচৰণ সংশােধনৰ কাৰ্যই হল শিক্ষণ’ এই মতামতৰ লগত জড়িত ব্যক্তিগৰাকীৰ নাম গেইট।\nপ্রঃ অন্তদর্শন হৈছে সামগ্রিক অৱস্থাৰ প্ৰতি সজাগতা।\nপ্র: আইভান পেভলভ অনুবন্ধন তত্ত্বৰ প্ৰৱর্তক আছিল।\nপ্র: শিক্ষণৰ গোন্ট’ (সমগ্রতাবাদ) তত্বৰ দুজন সমর্থনকাৰীৰ নাম লিখা। (F-2012)\nউ: কহলাৰ আৰু কাফকা।\nপ্র : শিক্ষণৰ মুখ্যনীতি কেইটা কি কি? (F-2012)\nউ : (১) প্রস্তুতি নীতি (২) ফলাফলৰ নীতি। (৩) অনুশীলনৰ নীতি।\nপ্র : পৰিপক্কতাৰ দুটা বৈশিষ্ট্য লিখা।\nউঃ পৰিপক্কতাৰ দুটা বৈশিষ্ট্য হল— (১) পৰিপক্কতা হৈছে বিকাশৰ স্বাভাৱিকৰূপত সংঘটিত হােৱা দেহৰ এটা অস্তৱর্তী প্রক্রিয়া।\n(২) পৰিপক্কতাৰ দ্বাৰা ব্যক্তিৰ দৈহিক বিকাশতাৰ নিজস্ব ৰূপত আৰু স্বাভাৱিক গতিত সংঘটিত হয়।\nপ্রঃ’ পুনৰাবৃত্তি স্মৰণ কাৰ্যৰ এক আৱশ্যক চর্ত’—ব্যাখ্যা কৰা (F- 2013)\nউঃ পুনৰাবৃত্তি স্মৰণ কাৰ্যৰ এক আৱশ্যক চর্ত। সেয়েহে যিকোনাে শিক্ষণ বা অনুশীলনৰ পাছত যদি পুনৰাবৃত্তি কৰা নহয় তেতিয়া সেই অনুশীলন পাহৰি যােৱা হয়। কিয়নাে যেতিয়ালৈকে অনুশীলন চলি থাকে তেতিয়ালৈকে ই শক্তিশালী আৰু সজীৱ হৈ থাকে। সেয়েহে পুনৰাবৃত্তি স্মৰণ কাৰ্যৰ এক আৱশ্যকীয় চর্ত বুলি কোৱা হয়।\nপ্র : থর্ণডাইকৰ মতে শিক্ষা হ’ল উদ্দীপক আৰু প্রতিক্রিয়াৰ মাজত বন্ধন। (F- 2014)\nপ্রঃ অতি শিক্ষণ আৰু পুনঃশিক্ষণৰ মাজত পার্থক্য দেখুওৱা। (F-2014)\nউ : কোনাে এটা বিষয়ৰ শিক্ষা লাভ কৰােতে যদিহে প্রয়ােজনীয় চেষ্টাতকৈ অধিক চেষ্টা কৰিবলগীয়া হয়, তাকে অতিশিক্ষণ বােলে। এই অতিশিক্ষণে শিক্ষণ প্রক্রিয়াক ধনাত্মকভাৱে সহায় কৰে। পুনঃশিক্ষণ পদ্ধতিত শিকাৰুৱে নিজৰ প্রয়ােজন `অনুযায়ী নিজৰ শিক্ষণ সময় কিছুসময়ৰ বাবে স্থগিত ৰাখিব পাৰে। ফলত তেওঁৰ দেহ-মনত নতুন শক্তিৰ উদয় হয় আৰু পুনৰ নতুন উদ্যমেৰে শিক্ষা আহৰণ কৰিব পাৰে। কিয়নাে এই শিক্ষণৰ বাবে দৈহিক আৰু মানসিক সতেজতাৰ প্রয়ােজন।\nপ্রঃ এটা উপযুক্ত উদাহৰণৰ সহায়ত শিক্ষণৰ ধাৰণাটো ব্যাখ্যা কৰা।\nউ: শিক্ষণ হৈছে এনে এটা প্রক্রিয়া যাৰ সহায়ত আমি কোনাে কামত কৌশল বা দক্ষতা আয়ত্ব কৰিব পাৰাে। ই মানৱ জীৱনৰ শৈশৱকালৰ পৰা আৰম্ভ হৈ মৃত্যু পর্যন্ত অহৰহ চলি থাকে। এটি শিশুৱে জন্ম গ্রহণ কৰাৰ পিছতেই শিশুটিয়ে স্বাভাৱিক জীৱনৰ লগত খাপ খাবলৈ অসুবিধা পায়। খােৱাৰ বাবে, গা ধােৱাৰ বাবে, কাপােৰ পিন্ধিবৰ বাবে সকলাে সময়তে সি বিষেশকৈ মাকৰ ওপৰত নিৰ্ভৰশীল হ’ব লগা হয়। এটা নির্দিষ্ট সময়ৰ পিছৰ পৰা শিশুৱে এইবােৰ কার্য কৰিব পৰা হয়। এয়াই হৈছে শিক্ষণ। এইদৰে শিক্ষণ জন্মৰ লগে লগে আৰম্ভ হৈ মৃত্যু পর্যন্ত চলি থাকে।\nপ্রঃ “শিক্ষণ হল এক বিকাশশীল প্রক্রিয়া”- ব্যাখ্যা\nউঃ অভিজ্ঞতাৰ যােগেদি প্রতিক্ৰিয়া বা আচৰণ বা পৰিৱৰ্তন বা পৰিশােধন কৰাই হৈছে শিক্ষণ। সকলাে জীৱিত প্ৰণীৰ কিছুমান জন্মগত প্রবৃত্তি থাকে। মানুহ আৰু আন জীৱই পৰিৱেশৰ প্রতি প্রতিক্রিয়া প্রদর্শন কৰে।মানুহৰ প্ৰবৃত্তিবিলাক বৰ শক্তিশালী, আনহাতে জন্মগত প্রবৃত্তি বিলাকত অমার্জিত বা অপৰিৱর্তিত\nআচৰণ নিহিত হৈ থাকে। মানুহৰ বুদ্ধি অন্যপ্রাণীতকৈ বেছি। সেই বাবে আমি আমাৰ অমার্জিত বা অপৰিশােধিত প্রতিক্রিয়া বা আচৰণবােৰ পৰিৱৰ্তন কৰি উন্নত কৰিবলৈ কিছুমান কৌশল বা ক্ষমতা অর্জন কৰিবলগীয়া হয়। যেতিয়া আমি বিভিন্ন পৰিৱেশৰ লগত সমযােজন কৰিবলগীয়া হয়, তেতিয়া যথেষ্ট জ্ঞান আৰু অভিজ্ঞতা লাভ কৰে। যিবােৰে আমাৰ প্রকৃতি সলনি কৰে আৰু অমার্জিত সহজাত প্রতিক্রিয়া বা আচৰণ পৰিশােধিত কৰে। সেই বাবে আমি ক’ব পাৰাে যে, অভিজ্ঞতাৰ যােগেদি প্রতিক্রিয়া বা আচৰণৰ পৰিৱর্তনকৰাই হৈছে শিক্ষণ।\nClass 12 Education Assamese Chapter 4\nপ্র : শিক্ষণৰ মুখ্যনীতি কেইটা কি কি বুজাই লিখা? (F-2012)\nউঃ শিক্ষণৰ মুখ্য নীতি তিনিটা। নীতি তিনিটা হৈছে-\n(১) প্রস্তুতি নীতি (২) ফলাফলৰ নীতি আৰু (৩) অনুশীলনৰ নীতি।\nSee also স্মৃতি আৰু বিস্মৃতি Class XII (প্রশ্নোত্তৰ) শিক্ষা অধ্যায় 5\n(১) প্রস্তুতিৰ নীতি : শিক্ষাৰ ক্ষেত্ৰত এই নীতিৰ বিশেষ গুৰুত্ব আছে। কাৰণ ছাত্ৰৰ যদি শিক্ষা লাভৰ কাৰণে মানসিক প্রস্তুতি নাথাকে তেন্তে সি সেই শিক্ষাৰপৰা কোনাে সুফল নাপায়। গতিকে শ্ৰেণীত শিক্ষাদান কৰােতে শিক্ষকসকলে শিক্ষার্থীৰ মনৰ প্ৰস্তুতিৰ কাৰণে যত্ন কৰিব লাগে। শিকাবলগীয়া পাঠটিৰ প্রতি ছাত্রক আকর্ষিত কৰিব পাৰিলেই সিহঁতৰ মন। শ্ৰেণীত পাঠ গ্রহণৰ বাবে প্রস্তুত হ’ব। উদাহৰণস্বৰূপে- ক’ব পাৰি যে যেতিয়া এজন ছাত্ৰই প্ৰশ্নৰ উত্তৰ শুদ্ধকৈ কৰিব পাৰে, তেতিয়া সি বেছিকৈ কৰিবলৈ উৎসাহিত হ’ব। যদি সি বাৰে বাৰে ব্যর্থ হয় তেতিয়া বেছিকৈ কৰিবলৈ উৎসাহিত নহ’ব।\n(২) ফলাফলৰ নীতি: এই নীতিৰ মতে, শিক্ষণ ফলাফলৰ ওপৰত নিৰ্ভৰ কৰে। যদিহে কোনাে কাৰ্যৰ ফলাফল ভাল হয় তেতিয়া হ’লে শিক্ষার্থীয়ে পুনৰ সেই কাম কৰিবলৈ উৎসাহিত হােৱা দেখা যায়। আনহাতে, যদিহে কাৰ্যটোৰ ফলাফল আশাপ্রদ নহয় তেতিয়া শিক্ষার্থীয়ে সেই কার্য কৰিবলৈ নিৰুৎসাহিত হয়। সেইবাবে পুৰস্কাৰ আৰু স্বীকৃতি বা প্রশংসাই শিক্ষণৰ বাবে শিক্ষার্থীক উৎসাহিত কৰে। প্ৰাপ্য পুৰস্কাৰ বা স্বীকৃতি ভাল কাৰ্যৰ বাবে দিব লাগে যাতে শিক্ষার্থীয়ে আগবাঢ়ি যাবলৈ উৎসাহিত হয়। শাস্তি দিয়া নীতি যথাসম্ভৱ পৰি ত্যাগ কৰিব লাগে। কাৰণ শাস্তিয়ে ঋণাত্মক ফলৰ সৃষ্টি কৰে। শিক্ষাৰ এই নীতিক সন্তুষ্টি আৰু অসন্তুষ্টিৰ নীতি বা আনন্দ আৰু বেদনাৰ নীতিও বােলা হয়।\n(৩) অনুশীলন নীতি : এই নীতিয়ে বিশ্বাস কৰে যে শিক্ষণৰ বাবে অনুশীলনৰ প্রয়ােজন। এই নীতিৰ মতে যদিহে অনুশীলন চলি থাকে শিক্ষণ প্রক্রিয়াও শক্তিশালী হয়। আনহাতে, অনুশীলন বা চর্চা এৰি দিলে শিক্ষণ প্রক্রিয়া দুর্বল হৈ পৰে। উদাহৰণস্বৰূপে সাঁতােৰা, গাড়ী চলােৱা, কাপােৰ বােৱা ইত্যাদি কাম বহুতদিন নকৰিলে পাহৰি যােৱা যায় আৰু চর্চা থাকিলে সহজে কৰিব পৰা দক্ষতা থাকে। শিক্ষাক্ষেত্ৰত এইদৰে দেখা যায় যে এটা কাম শিকি তাৰ চৰ্চা কৰা বা পুনঃপুনঃ অনুশীলন কৰাৰ অত্যন্ত প্রয়ােজন। কথাতে কয় বােলে ঘঁহি থাকিলে শিলাে ক্ষয় যায়। শিক্ষকসকলে এই সূত্র মনত ৰাখি এবাৰ পঢ়োৱা পাঠ পুনৰাবৃত্তি কৰাব লাগে যাতে অভ্যাসৰ কাৰণে শিক্ষার্থীয়ে শিকা কথা পাহৰি নাযায়।\nপ্রঃ শিক্ষণৰ অন্তদর্শন পদ্ধতিৰ ওপৰত ক’হলাৰে কৰা পৰীক্ষাটো বর্ণনা কৰা। (F-2012)\nউঃ অন্তদর্শন শিক্ষণ পদ্ধতিটো সামগ্রিকতাবাদ তত্ত্বৰ ওপৰত প্রতিষ্ঠিত। সামগ্রিকতা বাদীসকলৰ মতে সামগ্রিকভাবে শিক্ষণ সংঘটিত হয়। ইয়াত শিক্ষার্থীয়ে শিক্ষণীয় বিষয়বস্তু আংশিকতকৈ সামগ্রিকভাৱেহে বুজিবলৈ চেষ্টা চলায়। শিকিবলগা অংশবােৰৰ পাৰম্পৰিক সংযােগ জানি লােৱাৰ পিছত সামগ্রিক প্রতিচ্ছবি এখন ছাত্র-ছাত্রীৰ মনত প্ৰতিফলিত হ’ব। এই শিক্ষণত ছাত্র-ছাত্রীৰ অন্তৰ্দৃষ্টিৰ প্রয়ােজন। ক’হলাৰ নামৰ মনােবিজ্ঞানীজনে চুলটান নামৰ বুধিয়ক চিম্পাঞ্জীৰ লগত এটা পৰীক্ষা চলাইছিল। তেওঁ চুলটানক এটা পিঞ্জৰাত আবদ্ধ কৰি ৰাখি বাহিৰত কিছুমান কল ৰাখিছিল। পিঞ্জৰাটোৰ ভিতৰত দুডাল সৰু লাঠীও তেওঁ ৰাখিছিল। চিম্পাঞ্জীটোৱে কলবােৰ দেখা মাত্রকে খাবলৈ ইচ্ছা কৰিছিল আৰু দুয়ােখন হাত বাহিৰলৈ মেলি,কলখিনি পাবলৈ চেষ্টা কৰিছিল। অৱশ্যে সি কল খাবলৈ সক্ষম হােৱা নাছিল। কিছু সময়ৰ পাছত লাঠী দুডাল দেখা পাই সেই দুডালেৰে কলখিনি অনাৰ চেষ্টা কৰিছিল যদিও সি ঢুকি পােৱা নাছিল। অলপ সময়ৰ পিছত হঠাৎ তাৰ মনত খেলালে যে লাঠী দুডালৰ এডালৰ এটা মূৰ আনডাল লাঠীৰ লগত জোৰা দি দীঘল কৰিব পাৰি। পিছত সি ভবামতে লাঠী দুডাল জোৰা লগাই দীঘল কৰিছিল আৰু কলখিনিও ঢুকি পাই ছিল। অর্থাৎ চুলটানে অন্তদর্শনৰ যােগেদি সমস্যা সমাধান সহজে কৰিবলৈ সক্ষম হৈছিল।\nপ্র : শিক্ষণত পুৰস্কাৰ আৰু শাক্তিৰ ভূমিকা আলােচনা কৰা। (F-2013)\nউ : শিক্ষণত পুৰস্কাৰ আৰু শাস্তিৰ যথেষ্ট ভূমিকা আছে। সাধাৰণতে শিক্ষার্থীৰ অভিৰোচনৰ বাবে এই উপায় অৱলম্বন কৰা হয়। শিক্ষকৰ এষাৰি প্রশংসাসূচক বাক্যই ছাত্র-ছাত্রীক উৎসাহিত কৰিব পাৰে। আনহাতে, শিক্ষার্থীয়ে বেয়া কাম কৰাৰ বাবে শাস্তি প্রদান কৰিলে ভৱিষ্যতে সেই শিক্ষার্থীয়ে বেয়া কাম কৰাৰ ভয় নাথাকে। কিন্তু যদিহে এই দুয়ােটাৰে প্রয়ােগ অতিবেছি হয় তেন্তে উদ্দেশ্যৰ ক্ষতিসাধন হােৱাৰহে ভয় থাকে। ওপৰৰ আলােচনাৰ পৰা আমি ক’ব পাৰে যে শিক্ষণত শাস্তি আৰু পুৰস্কাৰ নীতিয়ে গুৰুত্বপূর্ণ ভূমিকা পালন কৰে। সাধাৰণতে নিৰানন্দৰ বিষয় বা কথাবােৰতকৈ আমােদজনক বিষয় বা কথাবােৰ ছাত্ৰ-ছাত্ৰীৰ বেছি মনত থাকে। শিক্ষকে শ্ৰেণীত সদায় আনন্দমুখৰ পৰিৱেশ এটি সৃষ্টি কৰিবলৈ যত্ন কৰিব লাগে।\nপ্রঃ শিক্ষণ পদ্ধতিৰ লগত জড়িত শিক্ষণৰ চৰ্তসমূহ ব্যাখ্যা কৰা।\nউ : শিক্ষণ পদ্ধতিৰ লগত জড়িত শিক্ষণৰ চৰ্তসমূহ হ’ল-\n(১) দৈহিক উপযুক্ততা দেহৰ অংগ-প্রত্যংগৰ স্বাভাৱিকতা, স্নায়ৱিক সক্রিয়তা, গ্রহনেন্দ্রিয়বােৰৰ গ্ৰহণ ক্ষমতা, মস্তিষ্কৰ ক্রিয়া ক্ষমতা, দেহযন্ত্ৰৰ ৰােগমুক্ততা আদি অৱস্থাই শিক্ষণ কার্যক প্ৰভাৱিত কৰে।\n(২) ক্লান্তি আৰু অৱসাদযুক্ততা : দৈহিকভাৱে সুস্থ হােৱাৰ লগতে শিক্ষণৰ আন এক চৰ্ত হৈছে ক্লান্তিহীনতা বা অৱসাদ মুক্ততা। শিক্ষণৰ বাবে দৈহিক আৰু মানসিক সতেজতাৰ প্রয়ােজন।\n(৩) অনুশীলন: অনুশীলনে শিক্ষণ স্থায়ীৰূপ প্রদান কৰে। সেইবাবে অনুশীলন শিক্ষণৰ ক্ষেত্ৰত এক গুৰুত্বপূৰ্ণ চর্ত।\n(৪) লক্ষ্য-সচেতনতা : লক্ষ্যহীনভাৱে গ্ৰহণ কৰা শিক্ষণতকৈ লক্ষ্য-সচেতনতাৰে গ্ৰহণ কৰা শিক্ষণৰ পৰিণতি অধিক ফলপ্রসু।\n(৫) আগ্রহ আৰু অভিৰোচন : শিক্ষণৰ ক্ষেত্ৰত ব্যক্তিৰ আগ্রহ আৰু অভিৰোচনে শিক্ষণৰ বাবে উপযুক্ত মানসিক প্রস্তুতিৰ সৃষ্টি কৰে। এই প্রস্তুতিয়ে শিক্ষক সফল কৰাত সহায় কৰে।\n(৬) কৃতকার্যতা-অকৃতকার্যতাৰ জ্ঞান : শিক্ষণ প্রচেষ্টাৰ ভাল-বেয়া পৰিণতিয়ে পৰৱর্তী প্রচেষ্টাক প্ৰভাৱিত কৰে।\n(৭) অর্থপূর্ণ বিষয়বস্তু :শিক্ষণীয় বিষয়বস্তু অর্থপূর্ণ হলে, ইয়াক সহজে শিকিব পাৰি।\n(৮) বিষয়বস্তুৰ জটিলতা : বিষয়বস্তুৰ জটিলতাৰ মাত্ৰাৰ দ্বাৰাও শিক্ষণ কার্যৰ সফলতা নির্ধাৰিত হয়। উপৰােক্ত চর্তসমূহ শিক্ষণ পদ্ধতি প্রযােজ্য\nহ’লেহে শিক্ষণ কার্য ফলপ্রসু হব।\nপ্রঃ প্রচেষ্টা আৰু ভুল’ আৰু অন্তদৃষ্টিমূলক শিক্ষণৰ মাজৰ পার্থক্য দেখুওৱা। (F-2015/18/14)\nউঃ (১) প্রচেষ্টা আৰু ভুল পদ্ধতি থর্ণডাইকৰ সংযােগবাদ তত্ত্বৰ ওপৰত প্ৰতিষ্ঠিত; আনহাতে অন্তদর্শন শিক্ষণ পদ্ধতি গেষ্টাল্ট বা সামগ্রীকতাবাদ তত্ত্বৰ ওপৰত প্রতিষ্ঠিত।\n(২) প্রচেষ্টা আৰু শিক্ষা ব্যৱহাৰিক জ্ঞানৰ জৰিয়তে হােৱাৰ দৰে অস্তদর্শনত ব্যৱহাৰিক জ্ঞানৰ কোনাে প্ৰভাৱ নাই। এই শিক্ষণ তাৎক্ষণিকভাৱে সংঘটিত হয়।\n(৩) প্রচেষ্টা আৰু ভুল শিক্ষণত বেছি বৌদ্ধিক ক্ষমতা প্রয়ােজন নাই কিন্তু অন্তদৰ্শন বা অন্তদৃষ্টিমূলক শিক্ষাত বৌদ্ধিক ক্ষমতা প্রয়ােজন।\n(৪) অন্তদৃষ্টিমূলক শিক্ষাত পর্যবেক্ষণ ক্ষমতা আৰু অনুভৱ শক্তিৰ গুৰুত্ব থকাৰ দৰে এইবােৰৰ গুৰুত্ব প্রচেষ্টা আৰু ভুল শিক্ষণত নাই।


ছুইজাৰলেণ্ড - অসমীয়া ৱিকিপিডিয়া\nSchweizerische Eidgenossenschaft জাৰ্মান\nConfédération suisse ফৰাছী\nConfederazione Svizzera ইটালিয়ান\nConfoederatio Helvetica (CH) লেটিন\nSwizerlandৰ অৱস্থান (green)\nEuropeৰ মেপত (green & dark grey)\nৰাজধানী None (de jure)\nBern (de facto)[টোকা- ১]\nজাৰ্মান; ফ্ৰান্স; ইটালিয়ান; ৰোমান\n- Foundation date c. 1300[টোকা- ২] celebrated on 1 August 1291\n- Peace of Westphalia ২৪ অক্টোবৰ ১৬৪৮\n- Restauration7August 1815\n- মুঠ ৪১,২৮৫ বৰ্গ কিমি (135th)\n১৫,৯৪০ বৰ্গ মাইল\n- জলভাগ (%) ৪.২ (১,৭৩৪ বৰ্গ কিমি)\n- September 2014 আনুমানিক ৮২,১১,৭০০'"`UNIQ--ref-০০০০০০০৩-QINU`"' (৯৬)\n- ২০১৩ লোকপিয়ল ৮১,৩৯,৬০০'"`UNIQ--ref-০০০০০০০৪-QINU`"'\n- মুঠ $480.938 billion (39th)\n- জনমুৰি $58,731 (9th)\n- মুঠ $688.434 billion (19th)\n- জনমুৰি $84,070 (2nd)\nজিনি সহগ? (2011) 29.7\nমানৱ উন্নয়ন সূচক (2013) 0.917 (3rd)\nছুইজাৰলেণ্ড ইউৰোপ মহাদেশৰ অন্তৰ্গত এখন শান্তিপ্ৰিয় আৰু মনোমোহা দেশ ৷ ইয়াৰ ৰাজধানী হৈছে বাৰ্ণ ৷\nছুইজাৰলেণ্ড অতীজৰ পৰা সম্পূৰ্ণ স্বাধীন দেশ ৷ ইয়াৰ পূৰ্বৰ নাম হেলভেটিয়া ৷ ১২৯১ চনত ২৬ খন অঞ্চল লগ লগাই ৰাজনৈতিক ভাৱে ছুইচ মিত্ৰজোঁট গঠন কৰা হয় ৷ আৰু ১২৯১ চনৰ ১ আগষ্ট দিনটো স্বাধীনতা দিৱস হিচাপে উদযাপন কৰা হয় ৷  \nছুইজাৰলেণ্ড ইউৰোপৰ মধ্য-পশ্চিম দিশৰ এখন দেশ ৷ ইয়াৰ দক্ষিণে ইটালী, পশ্চিমে ফ্ৰান্স, উত্তৰে জাৰ্মানী আৰু পূবে অষ্ট্ৰিয়া ৷ ছুইজাৰলেণ্ড ৪৫° আৰু ৪৮° উঃ অক্ষাংশ আৰু ৫° ৰ পৰা ১১° পূ: দ্ৰাঘিমাংশ ৰ মাজত অৱস্থিত ৷\nছুইজাৰলেণ্ডৰ মাটিকালি ৪১২৮৫ বৰ্গ কিঃমিঃ ৷ ই এল্পচ পৰ্বতৰ দ্বাৰা ভৌগোলিক ভাৱে দ্বিখণ্ডিত ৷\n২০১৩ চনৰ লোকপিয়ল মতে ৮১,৩৯,৬০০৷ জনসংখ্যাৰ ঘনত্ব প্ৰতি বৰ্গ কিঃমিঃত ১৯৮ জন ৷ জনসংখ্যাৰ অধিকাংশই খ্ৰীষ্টান ৷  \nছুইজাৰলেণ্ডৰ অৰ্থনীতি সুস্থিৰ আৰু সমৃদ্ধিশালী ৷মুঠ ঘৰুৱা উৎপাদনৰ ফালৰ পৰা ছুইজাৰলেণ্ডৰ স্থান পৃথিবীৰ ভিতৰতে নৱম ৷ ছুইজাৰলেণ্ডৰ অৰ্থনীতিৰ মূল ক্ষেত্ৰ হৈছে ঔদ্যোগিক সামগ্ৰী নিৰ্মাণ আৰু ৰপ্তানি ৷ইয়াৰ পৰা ৰাসায়নিক পদাৰ্থ , দৰৱ, মাপ জোখা সঁজুলি, ঘড়ী, বাদ্যযন্ত্ৰ আদি ৰপ্তানি হয় ৷ভৌগোলিক ভাৱে আন বৃহৎ দেশৰ তুলনাত ক্ষুদ্ৰাকৃতিৰ হোৱা সত্ত্বেও ৰপ্তানিৰ ক্ষেত্ৰত ছুইজাৰলেণ্ডৰ স্থান বিশ নম্বৰত আছে ৷ তদুপৰি সেৱাখণ্ড যেনে পৰ্যটন, বীমা, বেংকিং আদি ক্ষেত্ৰত দেশখন যথেষ্ট আগবঢ়া ৷ ১৯৯০ চনৰ পৰা ছুইজাৰলেণ্ডত কঠোৰ বেংক গোপনীয়তা নীতি প্ৰৱৰ্তন কৰা হয় ৷ ইয়াত নিবনুৱাৰ সংখ্যা খুব কম ৷ ছুইজাৰলেণ্ডৰ মুদ্ৰা ছুইচ ফ্ৰাংক ৷  \nছুইজাৰলেণ্ডৰ চহৰ জেনেভা হৈছে ৰেডক্ৰ’ছৰ জন্মস্থান ৷তদুপৰি বিশ্ব স্বাস্থ্য সংস্থা, আঃন্তৰাষ্ট্ৰীয় শ্ৰমিক সংস্থা আদিকে ধৰি বহু কেইটা সংগঠনৰ মূখ্য বা আঞ্চলিক কাৰ্য্যালয় অৱস্থিত ৷\n↑ Holenstein, André (2012) (German ভাষাত) (PDF). Die Hauptstadt existiert nicht. UniPress. প্ৰকাশক Berne: University of Berne. pp. 16–19. http://www.kommunikation.unibe.ch/unibe/rektorat/kommunikation/content/e80/e1425/e4697/e86561/e87570/linkliste87574/bundesstadt_bern.pdf। আহৰণ কৰা হৈছে: 27 March 2014. "Als 1848 ein politisch-administratives Zentrum für den neuen Bundesstaat zu bestimmen war, verzichteten die Verfassungsväter darauf, eine Hauptstadt der Schweiz zu bezeichnen und formulierten stattdessen in Artikel 108: «Alles, was sich auf den Sitz der Bundesbehörden bezieht, ist Gegenstand der Bundesgesetzgebung.» Die Bundesstadt ist also nicht mehr und nicht weniger als der Sitz der Bundesbehörden.".\n↑ "Recent monthly and quarterly figures: provisional data". Population and Households Statistics (STATPOP). প্ৰকাশক Neuchâtel, Switzerland: Swiss Federal Statistical Office, Swiss Confederation. http://www.bfs.admin.ch/bfs/portal/en/index/themen/01/02/blank/key/bevoelkerungsstand/01.html। আহৰণ কৰা হৈছে: 24 March 2015.\n↑ "Population – Key figures: Main indicators". প্ৰকাশক Neuchâtel, Switzerland: Swiss Federal Statistical Office, Swiss Confederation. http://www.bfs.admin.ch/bfs/portal/en/index/themen/01/01/key.htm। আহৰণ কৰা হৈছে: 24 March 2015.\n↑ 6.0 6.1 6.2 6.3 "Switzerland". International Monetary Fund. http://www.imf.org/external/pubs/ft/weo/2014/02/weodata/index.aspx। আহৰণ কৰা হৈছে:2November 2014.\n↑ Manorama Year Book, 2013\n↑ Manorama Year Book,2013\n↑ Manorama Year Book ,2013\n১. The traditional date of the Rütlischwur was 1307 (reported by Aegidius Tschudi in the 16th century). The date of the Federal Charter of 1291 was selected in 1891 for the official celebration of the "Confederacy's 600th anniversary".\n২. De jure "federal city"; de facto capital. Due to historical federalist sensibilities, Swiss law does not designateaformal capital; and some federal institutions such as courts are located in other cities.\n"https://as.bywiki.com/w/index.php?title=ছুইজাৰলেণ্ড&oldid=172363"ৰ পৰা সংকলিত\nজাৰ্মান ভাষা সমৃদ্ধ প্ৰবন্ধ\nজাৰ্মান ভাষাত বাহ্যিক সংযোগ থকা প্ৰবন্ধ\nইটালিয়ান ভাষাত বাহ্যিক সংযোগ থকা প্ৰবন্ধ\nলেটিন ভাষাত বাহ্যিক সংযোগ থকা প্ৰবন্ধ\nলেটিন ভাষা সমৃদ্ধ প্ৰবন্ধ\nএই পৃষ্ঠাখন শেষবাৰৰ বাবে শুধৰোৱা হৈছিল 27 December 2017ৰ 12:11 বজাত


আপোনাৰ শিশুটিৰ ভৱিষ্যত সুৰক্ষিত কৰক ! কিছুমান সঞ্চয় আঁচনিৰ বিষয়ে জানি লওক– News18 assam\nSavings Plan: আপোনাৰ শিশুটিৰ ভৱিষ্যত সুৰক্ষিত কৰক ! কিছুমান সৰ্বশ্ৰেষ্ঠ সঞ্চয় আঁচনিৰ বিষয়ে বিশদ জানি লওক...\nশিশুৰ ভৱিষ্যত সুৰক্ষিত কৰিবলৈ সঠিক স্থানত সঠিক বিনিয়োগৰ প্ৰয়োজন। বিত্তীয় উপদেষ্টা মমতা গোদিয়ালে (Mamta Godiyal) কিছুমান শ্ৰেষ্ঠ শিশু বিনিয়োগ পৰিকল্পনাৰ কথা উল্লেখ কৰিছে। সেই সঞ্চয় আঁচনিবোৰ চাও আহক।\nLast Updated : November 16, 2021, 17:24 IST\nএটা শিশুৱে পৰিয়ালৰ সকলোকে হাঁহিবলৈ বাধ্য কৰে। গতিকে সন্তান জন্মৰ পিছত তাৰ ভৱিষ্যত সুৰক্ষিত কৰাটো পৰিয়ালৰ দায়িত্ব। শিশুৰ ভৱিষ্যত সুৰক্ষিত কৰিবলৈ সঠিক স্থানত সঠিক বিনিয়োগৰ প্ৰয়োজন। বিত্তীয় উপদেষ্টা মমতা গোদিয়ালে (Mamta Godiyal) কিছুমান শ্ৰেষ্ঠ শিশু বিনিয়োগ পৰিকল্পনাৰ কথা উল্লেখ কৰিছে। সেই সঞ্চয় আঁচনিবোৰ চাও আহক।\nগেৰাণ্টিযুক্ত পুঁজি (uaranteed Funds) -\nএইটো বিনিয়োগৰ আটাইতকৈ সুৰক্ষিত পৰিকল্পনা। ই ভাল ৰিটাৰ্ণ পোৱাৰ সম্ভাৱনা আছে। এনে পুঁজি মধ্যম্যাদী বা দীৰ্ঘম্যাদী সময়ত বিনিয়োগ কৰিব পাৰি। দীঘলীয়া সময়ৰ বাবে বিনিয়োগ কৰিলে এটা ভাল ৰিটাৰ্ণ পোৱাটো সম্ভৱ হয়। যদি আপুনি কেঁচুৱাটো জন্ম হোৱাৰ পিছতহে এনে পুঁজিত বিনিয়োগ কৰা আৰম্ভ কৰে, আপুনি ভৱিষ্যতে লাভান্বিত হ'ব।\nতাত কেনে ধৰণৰ গেৰাণ্টীযুক্ত পুঁজি আছে চাও আহক।\n- সঞ্চয় একাউণ্ট\n- ফিক্সড ডিপজিট\n- ৫ বছৰলৈকে জমা আঁচনি\n- ৰেকাৰিং ডিপোজিট\n- ৰাষ্ট্ৰীয় সঞ্চয় প্ৰমাণপত্ৰ\n- সুকন্যা সমৃদ্ধি যোজনা\n- মাহিলী ডাকঘৰ আঁচনি\nঅ-গেৰাণ্টিযুক্ত পুঁজি (Non-Guaranteed Funds)-\nএইটো বিনিয়োগৰ বাবে আটাইতকৈ সুৰক্ষিত পৰিকল্পনা নহয়। এনে পুঁজিত বিনিয়োগৰ ধন সুৰক্ষিত নহয়। কিন্তু এনে পুঁজিয়ে ডাঙৰ লাভ পোৱাৰ সম্ভাৱনা আছে। যদি কোনোবাই দীঘলীয়া সময়ৰ বাবে এনে পুঁজিত বিপদাশংকা আৰু বিনিয়োগ কৰে, ভাল লাভৰ সম্ভাৱনা আছে। এনে পুঁজিত বিনিয়োগ কৰা ধন শ্বেয়াৰ বজাৰত বিনিয়োগ কৰাৰ আশংকা আছে। কাৰণ ই বজাৰৰ তাৰতম্যৰ ওপৰত নিৰ্ভৰ কৰে। কিন্তু বিনিয়োগকাৰীসকলে ভাল লাভ পাব পাৰে যদি তেওঁলোকে ইয়াত দীঘলীয়া সময়ৰ বাবে বিনিয়োগ কৰে।\nইউনিট লিংকড ইনভেষ্টমেণ্ট প্লেন\n- মিউচুৱেল ফাণ্ড\n- সোণ সঞ্চয় আঁচনি\n- ভৌতিক সোণৰ ধাতু\n- ৰিয়েল ইষ্টেট\nবিনিয়োগ কৰাৰ আগতে এই বিষয়বোৰ চোৱা উচিত:\n- প্ৰথমতে, আপুনি সেই পুঁজিৰ বিষয়ে সাৱধানে জানিব লাগিব।\n- নিৰ্ধাৰিত সময় আৰু নিৰ্দিষ্ট পৰিমাণ অনুসৰি বিনিয়োগ কৰা প্ৰয়োজন\n- প্ৰয়োজন অনুসৰি পুঁজি বাছনি কৰিব লাগিব\n- পুঁজি আৰু বজাৰ মূল্য আৰু প্ৰতিবেদনৰ ইতিহাস জানি বিনিয়োগ কৰা প্ৰয়োজন\nFirst published: November 16, 2021, 17:24 IST\nBest SavingChildrenSmall savings scheme